Miee Ingireysi Vilaathun Nepal Ah Dhuvefai Dhaan Ulhey Anheneh - Vaguthu\nމިއީ އިނގިރޭސިވިލާތުން ނޭޕާލަށް ދުވެފައިދާން އުޅޭ އަންހެނެއް\nއެހީ ބޭނުންވެފައިވާ ފަރާތްތަކަށް އެހީ ހޯދުމަށް އަންހެނަކު އިނގިރޭސި ވިލާތުން ނޭޕާލާއި ހަމައަށް ދުވަން ފަށައިފިއެވެ.\nރޯޒީ ސްވޭލް ޕޯޕް ނަމަކަށް ކިޔާ މި އަންހެނާ ވަނީ މިހާރު ޔޫރަޕުން އިސްތަމްބުލް އަދި ތުރުކީ އާއި ހަމައަށް ޗެރިޓީ ހޯދުމަށް ދުވެފައެވެ. އަދި މިހާރު އޭނާ ވަނީ އިނގިރޭސި ވިލާތުގެ ބްރިޓޭން އިން ނޭޕާލުގެ ކަތަމަންޑޫއަށް 6000 މޭލުގެ ދަތުރު ފަށާފައެވެ.\nއުމުރުން 73 އަހަރުގެ މި އަންހެނާ އެކި ކަހަލަ ގޮންޖެހުންތަކާއި ކުރިމަތިވެގެންވެސް އެކަން ކުރަމުން އަންނަނީ، 2015 އަހަރު ނޭޕާލަށް އައި ބިންހެލުމުގެ ސަބަބުން ގެއްލުން ވެފައިވާ ފަރާތްތަކަށް އެހީ ހޯދައި ދިނުމުގެ ގޮތުންނެވެ.\n“މިއީ ހަމައެކަނި އެފަރާތްތަކަށް ކެއުން ބުއިން ދޭން ކުރާ މަސައްކަތެއް ނޫން. މީގެ ބޭނުމަކީ އެފަރާތްތަކަށް އަމިއްލައަށް ކައްކައިގެން ކެވޭ ވަރު ކޮށްދިނުން” އިސްތަމްބުލްގައި ހުންނަ ހާޖިއާ ސޮފިއާ ކައިރިން ދުވަމުން އަންހެން މީހާ ބުންޏެވެ.\nނޭޕާލުގެ ސަރުކާރުން އަންނަނީ އެގައުމަށް، 7.8 މިންގަނޑުގެ ބާރުމިނުގައި އައި ބިންހެލުމުގެ ސަބަބުން ގެއްލުން ވެފައިވާ ފަރާތްތަކަށް އެހީ ދިނުމަށް މަސައްކަތް ކުރަމުންނެވެ. މި ބިންހެލުމުގެ ސަބަބުން 9000 މީހުން މަރުވެ ވަނީ އެތައް މިލިއަން ބައެއްގެ ގެތައް ހަލާކުވެގެން ގޮސްފައެވެ.\nޕޯޕް ބުނެފައިވަނީ ތުރުކީ އަކީ އޭނާ މިހާތަނަށް ދުވި 13 ސިޓީގެ ތެރެއިން އެއް ސިޓީ ކަމަށެވެ. އަދި ދެން ކުރިއަށް އޮތީ ޖޯޖިއާ ކަމަށްވެސް އޭނާ ބުންޏެވެ. ޕޯޕް އަންނަނީ ދުވާލެއްގެ މައްޗަށް 20 ކިލޯމީޓަރު (12.4 މޭލު) ހުރަސް ކުރަމުންނެވެ.\n”އަހަންނަކަށް ނޭނގެ ނިދޭތަނެއް. ބައެއް ދުވަސްތަކުގައި ހަނަފަސް ސަހަރާތަކާއި މަގުމަތީގައި ނިދަނީ. ނިދިން ތެދުވާ ގޮތަށް އަނެއްކާވެސް ފަށަނީ ދުވަން“ ޕޯޕް ބުންޏެވެ.\nނަޝީދު، މަޖިލިހަށް 444ރ. ދައްކަން އޭސީސީން އަންގައިފި\nޑީކޯވި ފަތުރުވެރިޔާ ބަނޑޮހަށް ގެންގޮސްފި\nޑިސެމްބަރު 13, 2019 17:33\nދުވެގެން އެހީވާން ލާރި ހޯދާނެ ގޮތެއް އަހަންނަކައް ނުވިސްނޭ.


Covid19: Fiorentina aai Sampdoria ge baeh playerun ves positive\nފިއޮރެންޓީނާ އާއި ސަމްޕްޑޯރިއާގެ ޕްލޭޔަރުން ޕޮޒިޓިވް\nފިއޮރެންޓީނާގެ ސްޓައިކަރު ޑޫސަން ވްލޮހޮވިޗް\nއިޓާލިއަން ލީގްގެ ފިއޮރެންޓީނާ އާއި ސަމްޕްޑޯރިއާގެ ބައެއް ކުޅުންތެރިން ވެސް ކޮވިޑް-19 އަށް ޕޮޒިޓިވް ވެއްޖެ އެވެ.\nސަމްޕްޑޯރިއާގެ ފަސް ކުޅުންތެރިޔަކު އެ ރޯގާއަށް ޕޮޒިޓިވް ވެފައި ވެއެވެ. އަދި ފިއޮރެންޓީނާގެ ކުޅުންތެރިޔަކު ވެސް ޕޮޒިޓިވް ވުމުން ސޭރިއާގެ ހަތް ކުޅުންތެރިޔަކު މިހާރު ވަނީ ކޮރޯނާ ވައިރަހަށް ޕޮޒިޓިވް ވި ކަން ކަށަވަރު ވެފަ އެވެ.\nއިޓާލިއަން ލީގުން އެންމެ ފުރަތަމަ ވައިރަސް ފެނިފައި ވަނީ، ޔުވެންޓަސްގެ ޑިފެންޑަރު ޑެނިއަލް ރުގާނީގެ ގައިންނެވެ. އެއަށް ފަހު ސަމްޕްޑޯރިއާގެ ސްޓައިކަރު މަނޯލާ ގަބިއަޑީނީގެ ކިބައިން ވެސް ވައިރަސް ފެނުނެވެ. މިހާރު އެ ޓީމުގެ އިތުރު ހަތަރު ކުޅުންތެރިޔަކު ވެސް ވަނީ ވައިރަހަށް ޕޮޒިޓިވް ވެފަ އެވެ. އެއީ ޑިފެންޑަރު އުމަރު ކޮލޭ އާއި މިޑްފީލްޑަރު އަލްބިން އެކިޑާލް އާއި ފޯވަޑް އެންޓޯނިއޯ ލަގޫމީނާ އަދި މިޑްފީލްޑާ މޯޓެން ތޯސްބީ އެވެ. އެ ފަސް ކުޅުންތެރިންގެ އިތުރުން، ކުލަބުގެ މެޑިކަލް ޓީމުގައި ހިމެނޭ ޑރ. އެމެޑެއޯ ބަލްޑާރީ ވެސް ވަނީ ވައިރަހަށް ޕޮޒިޓިވް ވެފަ އެވެ.\nފިއޮރެންޓީނާއިން ވެސް ވަނީ، އެ ކުލަބުގެ ފުރަތަމަ ކޭސް ރިޕޯޓް ކޮށްފަ އެވެ. އެ ޓީމުގެ ސާބިއާ ސްޓައިކަރު ޑޫސަން ވްލޮހޮވިޗް ވައިރަހަށް ޕޮޒިޓިވް ވިކަން އެ ކުލަބުން ރޭ އިއުލާން ކުރި އެވެ.\nމިހާރު، އިޓަލީގެ ޔުވެންޓަސް، ސަމްޕްޑޯރިއާ އަދި ފިއޮރެންޓިނާގެ ޓީމަށް ވެސް ވަނީ ކަރަންޓީންގައި ތިބެން އަންގާފަ އެވެ. އިޓަލީގެ ސަރުކާރުން ވަނީ އެގައުމުގައި ބާއްވާ ހުރިހާ ކުޅިވަރު މުބާރާތެއް ހުއްޓުވާފަ އެވެ. އިޓާލިއަން ލީގް ހުއްޓާލީ އަންނަ މަހުގެ ތިން ވަނަ ދުވަހުގެ ނިޔަލަށެވެ.\nޗައިނާއަށް ފަހު، ވައިރަސްގެ ނުރައްކާ އެންމެ ބޮޑަށް އޮތީ އިޓަލީގަ އެވެ. އެ ގައުމުން 15000 މީހުންނަށް ވައިރަހުގެ އަސަރު ކުރިއިރު ގާތްގަނޑަކަށް 1000 މީހުން ވަނީ މަރުވެފަ އެވެ.\nއިޓަލީ ކޮރޯނާ ވައިރަސް ކޮވިޑް-19\nއިޓަލީގެ އެންމެ ވަރުގަދަ މެޗަށް ސްޓޭޑިއަމް ބަންދު


Thahuveel kuri massala eh kurin beli fandiyaaru anekkaa ves balaifi | Mihaaru\nތަހުވީލުކުރި މައްސަލައެއް އެއް ފަނޑިޔާރަކު ބެލި މައްސަލައެއް ފެންމަތިވެއްޖެ\nހދ. ކުޅުދުއްފުށީގެ މަތިން ނަގާފައިވާ ފޮޓޯއެއް: އެރަށު ކޯޓުން ނިންމި މައްސަލަ އަލުން ބަލަން އެންގުމުން، ކުރިން އެ މައްސަލަ ބެލި ފަނޑިޔާރު އަލުން މައްސަލަ ބެލި މައްސަލައެއް ވަނީ ފެންމަތިވެފައި\n04 މާޗް 2021 - 23:38\nމައްސަލައެއް އަލުން ބަލަން އެންގުމުން، ކުރިން އެ މައްސަލަ ބެއްލެވި ފަނޑިޔާރު ކޯޓުތަކުގެ ގާނޫނާ ޚިލާފަށް ދެވަނަ ފަހަރަށް އެ މައްސަލަ ބަލައި، ހުކުމްކުރި މައްސަލައެއް ފެންމަތިވެއްޖެ އެވެ.\nހދ. ކުޅުދުއްފުށީ ކޯޓުން 2009 ވަނަ އަހަރު ނިންމި މިލްކުވެރިކަން ސާބިތު ކުރުމުގެ މައްސަލައެއްގެ ހުކުމަށް ހައި ކޯޓުން 2012 ގައި ތާއީދުކޮށްފައި ވަނިކޮށް ސުޕްރީމް ކޯޓުން 2017 ގައި ނިންމީ ކުޅުދުއްފުށީ ކޯޓުގެ ހުކުމާއި ހައި ކޯޓުގެ އެ ހުކުމް ގާނޫނާ ޚިލާފް ކަމަށެވެ. އަދި އެ މައްސަލަ އަލުން ކުޅުދުއްފުށީ ކޯޓުން ބެލުމަށް އެ ކޯޓަށް ތަހުވީީލުކުރި އެވެ.\nކޯޓުތަކާ ބެހޭ ގާނޫނު ބުނާގޮތުން އަލުން ބެލުމަށްޓަކައި ދަށު ކޯޓަށް ތަހުވީލުކުރާ މައްސަލަތައް ބަލަން ޖެހޭނީ ކުރިން އެ މައްސަލަ ބެއްލެވި ފަނޑިޔާރު ނޫން އެހެން ފަނޑިޔާރެކެވެ. އެކަމަކު އެ މައްސަލަ ދެވަނަ ފަހަރަށް ކުޅުދުއްފުށީ ކޯޓުން ބެލީ ވެސް ކުރިން އެ މައްސަލަ ބަލައި، ހުކުމްކުރި ފަނޑިޔާރެވެ. އެއީ ހދ. ޖުޑީޝަލް ދާއިރާގެ އިސް މެޖިސްޓްރޭޓް އަލީ އާދަމެވެ.\nދެވަނަ ފަހަރަށް އެ ކޯޓުން މައްސަލަ ބެލުމަށް ފަހު ކުރި ހުކުމް އިސްތިއުނާފް ކުރުމުން ހައި ކޯޓުން އިއްޔެ ވަނީ އެ ހުކުމް ބާތިލްކޮށްފަ އެވެ. ހައި ކޯޓުގެ ހުކުމުގައިވަނީ ތަހުވީލުކުރި މައްސަލައެއްގައި، އެންމެ ފުރަތަމަ މައްސަލަ ބެއްލެވި ފަނޑިޔާރު ދެވަނަ ފަހަރަށް އެ މައްސަލަ ބެއްލެވުމަކީ ގާނޫނާ ޚިލާފަށް ކޮށްފައިވާ ކަމެއް ކަމަށެވެ. އަދި އެ މައްސަލަ ކުޅުދުއްފުށީ ކޯޓުން އަލުން ބަލަން ޖެހޭނީ އެހެން ފަނޑިޔާރެއް ކަމަށާއި އެހެންވެ، އެގޮތަށް އެ މައްސަލަ ބެލުމަށް ކުޅުދުއްފުށީ ކޯޓަށް އަނެއްކާވެސް އެ މައްސަލަ ތަހުވީލުކުރީ ކަމަށް އެ ހުކުމުގައިވެ އެވެ.\nހައި ކޯޓުން އެ މައްސަލަ ބެއްލެވީ ފަނޑިޔާރު ހުސައިން ޝަހީދާއި ފަނޑިޔާރު އަބްދުއްރައޫފް އިބްރާހިމްގެ އިތުރުން އިސް ފަނޑިޔާރު ހާތިފް ހިލްމީ އެވެ. ރިޔާސަތު ބެލެހެއްޓެވީ ފަނޑިޔާރު ޝަހީދެވެ.\nފަނޑިޔާރުން ހައި ކޯޓް ހދ. ކުޅުދުއްފުށި ޖުޑީޝަރީ ކޯޓް މައްސަލަތައް\nމިއީ ފަނޑިޔާރުގެ އިސްލާހުކުރަން އައިމީހުން އައްޔަންކުރާ އިސްމެޖިސްޓްރޭޓުން. މީނަ ލީއުރުގަވެސް މައްސަލަ ފުރިފަ\n"ހައި ކޯޓުގެ ހުކުމުގައިވަނީ ތަހުވީލުކުރި މައްސަލައެއްގައި، އެންމެ ފުރަތަމަ މައްސަލަ ބެއްލެވި ފަނޑިޔާރު ދެވަނަ ފަހަރަށް އެ މައްސަލަ ބެއްލެވުމަކީ ގާނޫނާ ޚިލާފަށް ކޮށްފައިވާ ކަމެއް ކަމަށެވެ". ފަނޑިޔާރެއް ކަމަކު އެވަރު ނޭގެނީ ކަމަށް ވުން އެކަށީގެންވޭ.\nގާނޫނު ހެދިޔަސް ކޯޓުން އަމުރު ކުރިޔަސް މެޖިސްޓްރޭޓް ކޯޓުގައި އެންމެ ފަނޑިޔާރަކު ހުންނަނަމަ ހަމަ ބަލަންޖެހޭނީ އެފަނޑިޔާރު. ތިކަމުގައި ހުރިހާ ގެއްލުމެއް ލިބޭނީ ރައްޔިތުންނަށް ދެން ޖެހޭނީ އިންސާފުލިބޭތޯ ބަލަބަލަ ތިބެންޖެހޭނީ\nމި ހާލަތުގަ ދާއިރާގެ އެހ ހެން މެޖިސްޓްރޭޓަކާ އެއްމައްސަލަ ހަވާލު ކޮށްގެން ބަލަންޖެހޭނީ. ގާނޫނު ނެތްއިރުވެސް އަމަލު ކުރަމުން އަންނަ ގޮތަކީއެއީ.\nފަނޑިޔާރުގެ އިސްލާހު ކުރީމާ ވާގޮތް ތީ!


ގޮފިތަކުގެ 8 ވަނަ ބައްދަލުވުން ”ބީ.އެސް.އެސް.އޭ“ އާއި އެކު – MNUSU\nގޮފިތަކުގެ 8 ވަނަ ބައްދަލުވުން ”ބީ.އެސް.އެސް.އޭ“ އާއި އެކު\nދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ)ގެ ގޮތްޕެއްކަމަށްވާ ބިޒްނަސް ސްކޫލް ސްޓޫޑެންޓްސް އެސޯސިއޭޝަން (ބީ.އެސް.އެސް.އޭ)ގެ ހިންގާ ކޮމިޓީއާއިއެކު ”ގޮފިތަކުގެ ބައްދަލުވުން“ތަކުގެ 8 ވަނަ ބައްދަލުވުން ބާއްވައިފިއެވެ.\nމޯލްޑިވްސް ނޭޝަނަލް ޔުނިވަރސިޓީ ބިޒްނަސް ސްކޫލް (އެމް.އެން.ޔޫ.ބީ.އެސް)ގައި ޤާއިމުކުރެވިފައިވާ ގޮފީގެ ހިންގާ ކޮމިޓީގެ5މެންބަރުން (ނައިބު ރައީސް ޢަމަލީ ހާޒިރުނުވޭ) އަދި އެމް.އެން.ޔޫ.އެސް.ޔޫގެ ހިންގާ ކޮމިޓީގެ އެސިސްޓެންޓް ސެކްރެޓަރީ ފިޔަވައި ބާކީތިބި ހުރިހާ މެންބަރުން ބައިވެރިވިއެވެ. މި ބައްދަލުވުމުގެ ތަޢާރަފު ދެއްވާފައިވަނީ އެމް.އެން.ޔޫ.އެސް.ޔޫގެ ރައީސް އަރުޝަދު އަޝްރަފެވެ. ގާތްގަނޑަކަށް 1 ގަޑިއިރަށް ކުރިއަށްދިޔަ މި ބައްދަލުވުމުގައި އެމް.އެން.ޔޫ.އެސް.ޔޫގެ ހިންގާ ކޮމިޓީގެ މެންބަރުން ވަނީ ބީ.އެސް.އެސް.އޭގެ ޙަރަކާތްތަކާއިބެހޭގޮތުން މަޝްވަރާކޮށް މިހާރު ކުރިއަށްގެންދިއުމަށް ރާވާފައިވާ ޙަރަކާތްތަކާއި ގުޅޭގޮތުން މަޢުލޫމާތު ހޯދައި އަދި ކުރިއަށް އޮތް ދުވަސްތަކުގައި ރޭވިދާނެ ބައެއް ޙަރަކާތްތަކުގެ މިސާލުތަކެއް ދެއްވާފައެވެ. މިގޮތުން ގޮފީގެ ޙަރަކާތްތައް ވަރުގަދަ ކުރުމަށާއި، އެއްވެސް ދަތިކަމެއް ދިމާވާނަމަ އެކަމެއް އެމް.އެން.ޔޫ.އެސް.ޔޫ އާއި ޙިއްޞާކުރުމަށް ނައިބު ރައީސް (ގޮފިތައް) ޢަލީ ޝަމްޢޫން ވަނީ ވިދާޅުވެފައެވެ. މި ބައްދަލުވުމުގައި ބީ.އެސް.އެސް.އޭގެ ހުރިހާ މެންބަރުންވެސް ވަނީ ވާހަކަ ދައްކަވާފައެވެ. މިގޮތުން އެ މެންބަރުން ޙަރަކާތްތައް ރޭވުމުގައިހުރި ދަތިތަކާއި ޙަރަކާތްތައް އިންތިޒާމުކުރުމުގައި އިރުޝާދު ދެއްވުމަށްވަނީ އެދިވަޑައިގެންފައެވެ. އަދި ބީ.އެސް.އެސް.އޭގެ ފަރާތުން މި ދައުރުގައި ކުރިއަށް ރޭވިފައިވާ ބައެއް ޙަރަކާތްތަކުގެ މަޢުލޫމާތުވެސް ވަނީ ދެއްވާފައެވެ. 08 އޭޕްރީލް 2018ވީ އާދީއްތަދުވަހުގެރޭ ބޭއްވުނު މި ބައްދަލުވުން ކުރިއަށްދިޔައީ އެރޭގެ 09:30 ގައި އެމް.އެން.ޔޫ.އެސް.ޔޫގެ އޮފީހުގައެވެ.\nބައްދަލުވުމުގެ ތެރެއިން | ބީ.އެސް.އެސް.އޭގެ މެންބަރުން\nމި ބައްދަލުވުންތަކަކީ ޔޫނިއަންގެ މިހާރު އޮތް 13 ގޮތްޕާއެކު ވަކިވަކިން ބައްދަލުވުންތަކެއް ބޭއްވުމަށް ޔޫނިއަންގެ ހިންގާ ކޮމިޓީން ނިންމައިގެން ބާއްވާ ބައްދަލުވުންތަކެކެވެ. މީގެ ކުރިން ސިއާ، ފެސާ، ހީލާރސް، ޝެޓްސް، ތަރަޙަ، އެސްޓާ އަދި ނިއަރެސް އާއި އެކު ވަނީ ބައްދަލުވުންތައް ކުރިއަށްގެންގޮސްފައެވެ.


vnews - Dhuniyege Kulhivaru: Portugal ah ufaaverikan Brazil ah hithaama\nދުނިޔޭގެ ކުޅިވަރު: ޕޯޗުގަލްއަށް އުފާވެރިކަން ބްރެޒިލްއަށް ހިތާމަ\n2016 ވަނަ އަހަރަކީ ކުޅިވަރުގައި ޕޯޗުގަލްއަށް ވަރަށް ވެސް ކާމިޔާބު އަހަރެއް.\nޔޫރަޕްގެ ގައުމުތަކުގެ މެދުގައި ބާއްވާ އެންމެ ބޮޑު އަދި އެންމެ ޝަރަފްވެރި ފުޓްބޯޅަ މުބާރާތުގެ ތަށި ޕޯޗްގަލްގެ ޓީމުން އުފުލާލަނީ--\nނިމިގެން މިދާ 2016 ވަނަ އަހަރަކީ ބޭރު ދުނިޔޭގެ ކުޅިވަރުގައި ތަފާތު ގިނަ ކަންތައްތަކެއް ހިނގައި ދިޔަ އަހަރެކެވެ. އެގޮތުން މިދިޔަ އަހަރަކީ ކުޅިވަރުގައި ޕޯޗުގަލްއަށް ވަރަށް ވެސް ކާމިޔާބު އަހަރެކެވެ.\nޔޫރަޕްގެ ގައުމުތަކުގެ މެދުގައި ބާއްވާ އެންމެ ބޮޑު އަދި އެންމެ ޝަރަފްވެރި ފުޓްބޯޅަ މުބާރާތް ޕޯޗްގަލްއިން ކާމިޔާބު ކުރީ 2016 ވަނަ އަހަރު އެވެ. މިއީ މިމުބާރާޓުގެ ތަށި ޕޯޗުގަލްއިން ކާމިޔާބު ކުރި ފުރަތަމަ ފަހަރުވެސް މެއެވެ. މިމުބާރާތުގެ ތަށި ޕޯޗުގަލްއިން އުފުލާލީ މުބާރާތް ބޭއްވި ފްރާންސް އަތުން 1-0 ލަނޑުން މެޗް ކާމިޔާބު ކޮށްގެންނެވެ. މިއީ 41 އަހަރަށްފަހު ފްރާންސްގެ މައްޗަށް ޕޯޗްގަލް ކާމިޔާބު ހޯދި ފުރަތަމަ ފަހަރު ވެސް މެއެވެ. ފްރާންސްގެ ޕެރިހުގެ ސެއިންޓް-ޑެނިސްގެ ސްޓާޑޭ ޑެ ފްރާންސްގައި ކުޅުނު މިމެޗުގެ ހަމައެކަނި ލަނޑު ޕޯޗްގަލްއަށް ކާމިޔާބުކޮށް ދިނީ 108 ވަނަ މިނެޓްގައި ގައި އެޑާއެވެ. އޭނާ މެޗުގައި ކުޅެން ނިކުތީވެސް މެޗުގެ ދެ ވަނަ ހާފުގައެވެ. ފްރާންސްގެ ޕެނަލްޓީ އޭރިޔާ ބޭރުން އެޑާ އުފެއްދި ބާރު ހަމަލާ އަމާޒުވީ ގޯލުގެ ތިރީ ކަނަށެވެ. ޕޯޗުގަލްއިން ތަށި އުފުލާލިިއިރު، އެޓީމުގެ ކެޕްޓަން ރޮނާލްޑޯއަށް މެޗުގެ 25 ވަނަ މިނެޓުގައި ލިބުނު އަނިޔާއަކާ ގުޅިގެން އޭނަ ވަނީ ދަނޑުން ބާލައިފައެވެ. އެހެން ކަމުން މެޗުގެ ބަކީ ބަކި ޕޯޗުގަލްއިން ކުލެން ޖެހުނީ ދުނިޔޭގެ މޮޅު ކުޅުންތެރިޔާގެ މަގާމް ތިން ފަހަރު ހޯދައިފައިވާ ރޮނާލްޑޯ ނުލައެވެ. ދުނިޔޭގެ އެތައްބަޔަކު ބެލި ފޯރިގަދަ މިމެޗުގެ މޮޅު ކުޅުންތެރިޔާގެ މަގާމް ހޯދީ ސްޕެއިންގެ ރެއާލް މެޑްރިޑަށް ކުޅެމުން އަންނަ ޕޯޗުގަލްގެ ޕެޕޭ އެވެ.\nމިމުބާރާތުގެ ގްރޫޕް ސްޓޭޖުގައި ކުޅުނު ތިން މެޗު ވެސް އެއްވަރުވެ، ތިން ވަނަ ހޯދި ޓީމުތަކުގެ ތެރޭގައި ހިމެނިގެން ދެ ވަނަ ބުރުން ޖާގަ ހޯދި ޕޯޗުގަލް ތަށި ހޯދުން ވެގެންދިޔައީ މުބާރާތުގެ ތާރީހުގައި ވެސް ފާހަގަކޮށްލެވޭނެ ފަދަ ހައިރާންކުރުވަނިވި ކާމިޔާބީއަކަށެވެ. މިމުބާރާތުގައި ޕޯޗުގަލް ކުޅުނު މެޗުތަކުގެ ތެރެއިން 90 މިނެޓުގެ ތެރޭގައި އެޓީމް މޮޅުވީ ވެސް އެންމެ މެޗަކުންނެވެ. އެމެޗަކީ ސެމީ ފައިނަލުގައި ވޭލްސްއާ ދެކޮޅަށް ކުޅުނު މެޗެވެ. އަދި މިމުބާރާތުގެ ދެ ވަނަ ބުރުން ޕޮލެންޑް އަތުން އިތުރު ވަގުތުގައި މޮޅުވިއިރު ކުއާޓާ ފައިނަލުން ޕޮލެންޑް އަތުން ޕޯޗުގަލް މޮޅުވީ ޕެނަލްޓީ ޖަހައިގެންނެވެ.\nމިއީ ޔޫރޯ ފުޓްބޯޅަ މުބާރާތުގެ ފައިނަލްގައި ޕޯޗުގަލް ކުޅުނު ދެ ވަނަ ފަހަރެވެ. ޔޫރޯގެ ފުރަތަމަ ފައިނަލްގައި ޕޯޗުގަލް ފުރަތަމަ ކުޅުނީ 2004 ވަނަ އަހަރު އެވެ. އެފަހަރު ޕޯޗުގަލް މައްޗަށް 1-0 ލަނޑުން ކުރިހޯދާ މުބާރާތުގެ ތަށި އުފުލާލީ ގްރީސް އެވެ. އަދި މިމެޗް ކުޅުނީ ވެސް ޕޯޗްގަލް ގައެވެ. ޕޯޗުގަލް އެންމެ ފުރަތަމަ ޔޫރޯ ފުޓްބޯޅަ މުބާރާތުގައި ކުޅެފައި ވަނީ ފްރާންސްގައި 1984 ވަނަ އަހަރު ބޭއްވި މުބާރާތުގައެވެ. އެފަހަރުގެ މުބާރާތުން ޕޯޗުގަލްއަށް ލިބުނީ ތިން ވަނައެވެ.\n2016 ވަނަ އަހަރު ބޭއްވި މިމުބާރާތުގެ ގިނަ ލަނޑު ޖެހި ކުޅުންތެރިޔާއަށްދޭ ރަންބޫޓް ހާސިލްކުރީ ފްރާންސުގެ އެންޓޮއިން ގްރިޒްމަން އެވެ. އޭނާ ވަނީ މުބާރާތުގައި ހަ ލަނޑު ޖަހައިފަ އެވެ. ތިން ލަނޑު ޖެހި ޕޯޗުގަލްގެ ކްރިސްޓިއާނޯ ރޮނާލްޑޯ ރިހިބޫޓް ހޯދިއިރު ބްރޮންޒްބޫޓް ގެންދިޔައީ ފްރާންސުގެ އޮލިވާ ޖިރޯ އެވެ. މި ދެ ކުޅުންތެރިންގެ އިތުރުން ވެސް އެހެން ބައެއް ކުޅުންތެރިން ވަނީ ތިން ލަނޑު ޖަހައިފަ އެވެ. އެކަމަކު ކުރި ލިބުނީ ކުޅެފައިވާ ވަގުތު ގިނަވުމުންނެވެ.\nޔޫރޯ 2016ގެ އެންމެ "ސަޅި" ކުޅުންތެރިން\nޔޫރޯ ފުޓްބޯޅަ މުބާރާތުގައި އެންމެ ގިނަ ބައެއްގެ ސަމާލުކަން 10 ކުޅުންތެރިންއަށް ލިބުނެވެ. އެއީ އެންމެ "ސަޅި" 10 ކުޅުންތެރިންނެވެ. އެއީ އެ މުބާރާތުގައި ކުޅުންތެރިންގެ ފަރާތުން ފެނިުނުކުޅުމާއި އެކުޅުންތެރިން ހެދުން އަޅާގޮތާއި އިސްތަށިގަނޑު ސްޓައިލްކޮށްފައި ހުންނަ ގޮތުން ސޯސަލް މީޑިއާތަކުގައި އެންމެ މަސްހޫރުވި 10 ކުޅުންތެރިނަށް އެކުޅުންތެރިން ވީމައެވެ.\n1. ގްރާޒިއާނޯ ޕެލޭ، އިޓަލީ\n2. އޭރޮން ރެމްސީ، ވޭލްސް\n3. ޖޯ ލެޑްލީ، ވޭލްސް\n4. ޑެނިއަލް ސްޓަރިޖް، އިންގްލަންޑް\n5. އެޑަމް ލަލާނާ، އިންގްލަންޑް\n6. ޖިއަންލުއީޖީ 'ޖީޖީ' ބުފޮން، އިޓަލީ\n7. ޖެރޯމް ބޯޓެންގް، ޖާމަނީ\n8. ސާޖިއޯ ރާމޯސް، ސްޕެއިން\n9. ކްރިސްޓިއާނޯ ރޮނާލްޑޯ، ޕޯޗުގަލް\n10. ޒްލަޓާން އިބްރަހިމޮވިޗް، ސްވިޑެން\nޔޫރޯ 2016ގެ އެންމެ މޮޅު އަދި ތަފާތު ހެއާ ސްޓައިލްތައް\nދިޔަ ޔޫރޯ 2016 ފުޓްބޯޅަ މުބާރާތުގައި މޮޅުކުޅުންތަކެއްގެ އިތުރުން އާދަޔާޚިލާފު، ތަފާތު ފެޝަންތަކާއި ހެއާ ސްޓައިލްތައް ވެސް ވަނީ ފެނިގެން ގޮސްފަ އެވެ. އެގޮތުން މި ބަލައިލަނީ 2016 ގެ ޔޫރޯގައި ފެނިގެންދިޔަ އެންމެ މޮޅު އަދި ތަފާތު ހެއާ ސްޓައިލްތަކަށެވެ.\n1. ޕޯލް ޕޮގްބާ، 23، ފްރާންސް\n2. މަރެކް ހަމްސިކް، 28، ސްލޮވާކިއާ\n3. ރަޑްޖާ ނައިންގްގޯލަން، 28، ބެލްޖިއަމް\n4. އޭރޮން ރެމްސީ، 25، ވޭލްސް\n5. ސާޖިއޯ ރާމޮސް، 30، ސްޕެއިން\n6. ސްޓެފަން އަލް ޝާރަވީ، 23، އިޓަލީ\n7. ޑޭވިޑް އަލަބާ، 23، އޮސްޓްރިއާ\n8. ރިކާޑޯ ކުއަރެސްމާ، 32، ޕޯޗުގަލް\nޔޫރޯ ފުޓްބޯޅަ މުބާރާތުގެ އެންމެ މޮޅު ޒުވާން ކުޅުންތެރިޔާ:\nނިމިގެން މިދާ 2016 ވަނަ އަހަރު ނިމިގެން ދިޔަ ޔޫރަޕްގެ ގައުމުތަކުގެ މެދުގައި ބާއްވާ އެންމެ ބޮޑު އަދި އެންމެ ޝަރަފްވެރި ފުޓްބޯޅަ މުބާރާތުގެ އެންމެ މޮޅު ޒުވާން ކުޅުންތެރިޔާގެ އެވޯޑް ހޯދީ އެމުބާރާތުގެ ޗެމްޕިއަންކަން ހޯދި ޕޯޗުގަލްގެ މިޑްފީލްޑަރު ރެނާޓޯ ސަންޗޭސް އެވެ. އުމުރުން 18 އަހަރުގެ ސަންޗޭސް މިމަގާމް ހޯދިިއިރު، މިމަގާމަށް އިތުރު ދެ ކުޅުންތެރިއަކުވެސް ވާދަކުރި އެވެ. އެ ދެކުޅުންތެރިން ނަކީ ފްރާންސުގެ ކިންގްސްލީ ކޯމަން އާއި ޕޯޗުގަލްގެ ރަފައެލް އެވެ.\nސަންޗޭސް ބުނީ، އެވޯޑް ލިބުމުން ވަރަށް އުފާވެއްޖެ ކަމަށާއި މިއެވޯޑަކީ އިތުރަށް ކުރިއަށް ދިއުމަށް ލިބުނު އާ ހިތްވަރެއް ކަމަށެވެ. އަދި މިފުރުސަތުގައި ޕޯޗުގަލްގެ ފުޓްބޯޅައާ ބެހޭ އިދާރާ އަށާއި އާއިލާއަށް ޝުކުރު އަދާކުރާ ކަމަށް ވެސް ސަންޗޭސް ބުންޏެވެ.\nމިމުބާރާތުގެ އެންމެ މޮޅު ޒުވާން ކުޅުންތެރިޔާގެ އެވޯޑް ކަނޑައަޅަނީ ޔުއެފާގެ ޗީފް ޓެކްނިކަލް އޮފިސަރުން ހިމެނޭ ކޮމެޓީ އަކުންނެވެ. އެކޮމެޓީގައި މެންޗެސްޓާ ޔުނައިޓެޑުގެ ކުރީގެ ކޯޗު އެލެކްސް ފާގަސަން އާއި ފްރާންސުގެ ކުރީގެ މިޑްފީލްޑަރު އެލައިން ގިރޭސޭ އަދި ކުރީގެ ރޯމޭނިއާގެ މިޑްފީލްޑަރު އިއޮއާން ލުޕެސްކޫ ހިމެނެއެވެ.\nޔޫރޯ 2016ގެ އެންމެ ބޮޑު ފްލޮޕްތައް:\n2016 ވަނަ އަހަރުގެ ޔޫރޯ ފުޓްބޯޅަ މުބާރާތް ވެސް ވެގެންގޮސްފައި މިވަނީ ހުނަރުވެރި ތަފާތު ކުޅުންތެރިންތަކެއް ފެނިގެން ދިޔަ އަހަރަކަށެވެ. މިއަހަރު ވިދާލި ބައެއް ކުޅުންތެރިންނަކީ އެމީހުން ނިސްބަތްވާ ގައުމުގެ ގޮތުން ބައިނަލްއަޤްވާމީ ފެންވަރުގައި މި މުބާރާތާ ހަމައަށް އެހާ ވިދުންގަދަ ކުޅުންތެރިންނެއް ނޫނެވެ. ކުރިން ހީނުކުރާ ބައެއް ކުޅުންތެރިންގެ ވިދުން ގަދަވެގެން ދިޔައިރު ޔޫރޯގައި ވިދާލާނެ ކަމަށް ކުރިން ގިނަ ބަޔަކު އުއްމީދު ކުރި ކުޅުންތެރިން މުބާރާތް ނިންމާލުމަށްފަހު ގައުމަށް ދިޔައީ އުއްމީދުކުރި ވަރުގެ ކުޅުމެއް ނުދެއްކި އެވެ. އެހެންކަމުން މިފަހަރު މިބަލާލަނީ މިދިޔަ އަހަރުގެ ޔޫރޯ މުބާރާތުގައި "ފްލޮޕް"ވި ކުޅުންތެރިންނަށެެވެ.\n1. ޑޭވިޑް އަލަބާ (އޮސްޓްރިއާ)\n2. ހެރީ ކޭން (އިނގިރޭސިވިލާތް)\n3. އާޑާ ތުރާން (ތުރުކީ)\n4. ސާޖިއޯ ރާމޮސް (ސްޕެއިން)\n5. މާރިއޯ ގޮޓްޒޭ (ޖަރުމަން)\n6. ޖެކް ވިލްޝެއާ (އިނގިރޭސިވިލާތް)\n7. ތިބޯ ކޯޓުއާ (ބެލްޖިއަމް)\n8. އެންތޮނީ މާޝަލް (ފަރަންސޭސިވިލާތް)\n9. އެންޑްރީ ޔާމޮލެންކޯ (ޔޫކްރެއިން)\n10. ރޮބަޓް ލެވަންޑޮސްކީ (ޕޮލެންޑް)\nދުނިޔޭގެ އެންމެ ބޮޑު ކުޅިވަރު އީދު އޮލިމްޕިކް ގޭމްސް :\nކުލަގަދަ ރަސްމިއްޔާތަކުން ދުނިޔޭގެ އެންމެ ބޮޑު ކުޅިވަރު އީދު އޮލިމްޕިކް ގޭމްސް ނިމިގެން މިދާ 2016 ވަނަ ބޭއްވީ ބްރެޒިލްގެ ރިއޯގައެވެ. އެގޮތުން ގޭމްސް ރަސްމީކޮށް ހުޅުވުމުގެ ގޮތުން ދަންމަރު ރޯކޮށްދިނީ އޮލިމްޕިކްސް އިން ލޯ މެޑަލް ހޯދާފައިވާ ބްރެޒިލްގެ ކުރީގެ މެރެތަން ދުވުންތެރިޔާ ވެންޑެރެލީ ޑި ލީމާ އެވެ. 2016 ވަނަ އަހަރުގެ އޮލިމްޕިކް ގޭމްސްގައި ދުނިޔޭގެ 206 ގައުމުން ބައިވެރިވިއިރު، 28 ކުޅިވަރަކުން 306 އިވެންޓް ކުރިއަށްދާއިރު 10،500 އަށް ވުރެ ގިނަ އެތްލީޓުން ބައިވެރިވެ އެވެ.\nދެކުނު އެމެރިކާ ބައްރުގައި ބޭއްވި ފުރަތަމަ އޮލިމްޕިކްސްގެ ހުޅުވުމުގެ ރަސްމިއްޔާތުގައި ބްރެޒިލްގެ ތާރީހާއި ސަގަފާތާއި ގުދުރަތީ ރީތިކަން، ސްޓޭޑިއަމަށް އެއްވެ ތިބި 60،000 މީހުންނާއި ޓީވީން އެރަސްމިއްޔާތު މަންޒަރުތައް ބެލި އެތައް މިލިއަން މީހުންނަށް ވަނީ ފެނިގެން ގޮސްފައެވެ.\nއޮލިމްޕިކް ގޭމްސްގެ ފިރިހެން ފުޓްބޯޅަ އިވެންޓުގެ ޗެމްޕިއަންކަން ބްރެޒިލްއަށް\nމެޗުގެ ފުރިހަމަ ވަގުތު ހަމަވެ އިތުރު ވަގުތުގެ ދެހާފަށް ފަހުވެސް ނަތީޖާ ހަމަހަމަ ވެފައި އޮތުމުން މެޗުގެ ނަތީޖާ ނެރުމަށް ޖެހި ޕެނަލްޓީގައި ނޭމާ ކާމިޔާބުކުރި ޕެނަލްޓީން 4-5 ލަނޑުން ޖަރުމަނު ބަލިކޮށް ބްރެޒިލް، އޮލިމްޕިކް ފިރިހެނުންގެ ފުޓްބޯޅައިން ރަންމެޑަލް ހޯދީވެސް ނިމިގެން މިދާ އަހަރު އެވެ. މިއީ 2014 ވަނަ އަހަރުގެ ވޯލްޑް ކަޕްގެ ސެމީފައިނަލްގައި ޖަރުމަނު އަތުން 7-1 ލަނޑުގެ ތަފާތު ބޮޑު ނަތީޖާއަކުން ބަލިވި، އަދި ދުނިޔޭގެ ޗެމްޕިއަންކަން ފަސްފަހަރު ހޯދާފައިވާ ބްރެޒިލަށް އޮލިމްޕިކް ފުޓްބޯޅައިގެ ރަންމެޑަލް ކާމިބުކުރެވުނު ފުރަތަމަ ފަހަރެވެ.\nރިއޯޑި ޖެނޭރޯގެ މަރަކާނާ ސްޓޭޑިއަމްގައި 78,000 ސަޕޯޓަރުންގެ ކުރިމަތީގައި ކުޅުނު ފޯރިގަދަ ފައިނަލްމެޗު ޕެނަލްޓީއާ ހަމައަށް ދާންޖެހުނީ، މެޗުގެ ފުރަތަމަ ހާފްގައި ހިލޭޖެހުމަކުން ނޭމާ ލަނޑެއް ކާމިޔާބުކޮށްފައި ވަނިކޮށް ދެވަނަ ހާފްގައި ޖަރުމަނުގެ މެކްސް މެޔާރސް ލަނޑެއް ކާމިޔާބުކޮށް ނަތީޖާ ހަމަހަމަ ކުރުމުންނެވެ. އަދި އިތުރަށް ކުޅުވި 15 މިނިޓްގެ ދެހާފް ކުޅެގެންވެސް ނަތީޖާއަށް ބަދަލެއް ނައުމުންނެވެ. ބްރެޒިލް ވަނީ މީގެ ކުރީން ތިން ފަހަރު އޮލިމްޕިކް ފުޓްބޯޅައިގެ ފައިނަލްގައި ކުޅެ ބަލިވެފައެވެ. އެއީ 1984، 1988 އަދި 2012 ވަނަ އަހަރެވެ.\nއޮލިމްޕިކް ގޭމްސްގެ އަންހެން ފުޓްބޯޅަ އިވެންޓުގެ ޗެމްޕިއަންކަން ޖަރުމަނަށް\nނިމިގެން މިދާ 2016 ވަނަ އަހަރުގައި ނިމިގެ ން ދިޔަ އޮލިމްޕިކް ގޭމްސްގެ އަންހެން ފުޓްބޯޅަ އިވެންޓުގެ ޗެމްޕިއަންކަން ޖަރުމަން ސްވިޑެން އާ ވާދަކަށް 2-1 ލަނޑުން މެޗް ކާމިޔާބު ކޮށްގެންނެވެ. ބްރެޒިލްގެ ރިއޯގެ މަރަކާނާ ސްޓޭޑިއަމްގައި ކުޅުނު މެޗުގެ ފުރަތަމަ ލަނޑު ޖަހާ މެޗުގެ ލީޑް ނެގީ ޖަރުމަނުންނެވެ. އެލަނޑު މެޗުގެ ތިން ވަނަ މިނެޓުގައި ޖަރުމަނަށް ކާމިޔާބު ކޮށްދިނީ ފޯވާޑް ޖެނިފާ މަރޯޒަން އެވެ. އަދި ޖަރުމަންގެ ދެ ވަނަ ލަނޑަކީ ސްވިޑެންގެ ލިންޑާ ސެމްބްރަންޓް އަތުން ބައިކޮޅަށް ވަތް ލަނޑެކެވެ.\nދެ ޓީމުގެ ފާރަތުން ވެސް ފޯރިގަދަ ކުޅުމެއް ފެނިގެން ދިޔަ މިމެޗުގައި ސްވިޑެން ޓީމުން ކާމިޔާބުކުރި ހަމައެކަނި ލަނޑު އެޓީމަށް މެޗުގެ 67 ވަނަ މިނިޓްގައި ކާމިޔާބު ކޮށްދިނީ ސްޓީނާ ބްލެކްސްޓޭނިއަސްއެވެ.\nހަތަރު އަަހަރު ފަހުން ތިން އެތުލީޓެއްގެ އަތުން އޮލިމްޕިކް ރަން މެޑަލް އަތުލި އަހަރެއް 2016\nންޑަން އޮލިމްޕިކްސް 2012ގައި އަންހެނުންގެ 75 ކިލޯގެ ބަރުއުފުލުމުން ރަންމެޑަލް ހޯދި، ކަޒަކިސްތާނުގެ ސްވެޓްލަނާ ޕެޑްވެޑޯފް --\nކުޅިވަރުގައި މަނާބޭސް ބޭނުން ކުރި ކަމަށް ޓެސްޓުތަކުން ސާބިތުވުމުން، 2012 ވަނަ އަހަރު ލަންޑަނުގައި ބޭއްވި އޮލިމްޕިކް ގޭމްސްގައި ވެއިޓްލިފްޓިން (ބަރުއުފުލުން) އިން ރަން މެޑަލް ހޯދި ކަޒަކިސްތާނުގެ ތިން އަންހެން އެތުލީޓެއްގެ އަތުން ނިމިގެން މިދާ 2016 ވަނަ އަހަރު ވަނީ މެޑަލް އަތުލައިފައެވެ. އެގޮތުން އެ ތިން އަންހެނުންނަކީ، މީގެ ކުރީން ރައްކާކޮށްފައި ހުރި އެ މީހުންގެ ސާމްޕަލްތައް އަލުން ޓެސްޓްކުރުމުން ސްޓިރޮއިޑްސްއަށް ޕޮޒިޓިވްވެ، އިންޓަނޭޝަނަލް އޮލިމްޕިކް ކޮމިޓީންް ފިޔަވަޅު އެޅި އަށް އެތުލީޓުންގެ ތެރޭގައި ހިމެނޭ ތިން މީހުންނެވެ.\nކަޒަކިސްތާނަށް ނިސްބަތްވާ މި ތިން ގޯލްޑް މެޑަލިސްޓުންނަކީ ޒުލްފިޔާ ކްރިޝާން ލޯއާއި މާއިޔާ މެނެޒާ އަދި ސްވެޓްލަނާ ޕެޑްވެޑޯފެވެ. ޑޯޕިން ޓެސްޓުން ފެއިލްވުމުގެ ސަބަބުން، ލަންޑަން އޮލިމްޕިކްގައި ރަންވަންލޯ މެޑަލް ހޯދި، ބެލަރޫސްގެ އަންހެން ވެއިޓްލިފްޓަރެއްގެ އަތުންވެސް ވަނީ މެޑަލް އަތުލައިފަ އެވެ. މީގެ އިތުރުން ބެލަރޫސްގެ އިތުރު ދެ ބަރުއުފުލުންތެރިއަކާއި، ރަޝިއާގެ ހެމަރ ތްރޯވަރ އަކާއި ރަޝިއާގެ ޕޯލް ވޯލްޓަރެއްވެސް ވަނީ ޑިސްކޮލިފައިކޮށްފައެވެ.\nޗައިނާގެ ކުންފުންޏަކަށް އޭސީ މިލާން ވިއްކާލުން:\nޗައިނާގެ ކުންފުންޏަކަށް އިޓަލީގެ މަޝްހޫރު ފުޓްބޯޅަ ކްލަބް އޭސީ މިލާން ވިއްކާލީ ވެސް ނިމިގެން މިދާ 2016 ވަނަ އަހަރު އެވެ.\nއޭސީ މިލާން ހިންގެވި އިޓަލީގެ ކުރީގެ ބޮޑުވަޒީރު ސިލްވިއޯ ބާލުސްކޯނީގެ އަމިއްލަ ވިޔަފާރި ކުންފުނި ފިނިވެސްޓުން އެކުލަބް ވިއްކާލީ ޗައިނާގެ ސަރުކާރާ ގުޅުން އޮންނަ ކަމަށް ބެލެވޭ ވިޔަފާރި ކޮންސޯޓިއަމަކަށް 740 މިލިއަން ޔޫރޯ އަށެވެ. އިޓަލީގެ ބޮޑުވަޒީރުކަން ހަތަރު ފަހަރު ކުރެއްވި ބާލުސްކޯނީގެ ދައުރުގައި މިލާނުން ޔޫރަޕުގެ ޗެމްޕިއަންކަން ފަސް ފަހަރު އަދި އިޓަލީގެ ޗެމްޕިއަންކަން އަށް ފަހަރު ހޯދި އެވެ. މީގެ އިތުރުން ދުނިޔޭގެ ކްލަބް ޗެމްޕިއަންކަން ތިން ފަހަރު ހޯދިއިރު އެ ކްލަބަށް ނިސްބަތްވި ހަތް ކުޅުންތެރިޔަކު ވަނީ ޔޫރަޕުގެ މޮޅު ކުޅުންތެރިޔާގެ މަގާމް އެ މުއްދަތުގައި ހޯދައިފަ އެވެ. މިދިޔަ 30 އަހަރު ދުވަހުގެ ތެރޭގައި އޭސީމިލާން ހިންގުމުގައި އިސްކޮށް ހުންނެވި ބާލުސްކޯނީ އަކީ އިޓަލީގެ އެންމެ ނުފޫޒު ގަދަ މަހުޖަނުންގެ ތެރޭގައި ހިމެނިވަޑައިގަންނަވާ ބޭފުޅެކެވެ. ފަހަކަށް އައިސް ޗައިނާގެ ކުންފުނިތަކުން އަންނަނީ ދުނިޔޭގެ ފުޓްބޯޅައިގެ ބޮޑެތި ކުލަބްތައް ގަންނަމުންނެވެ. އޭސީ މިލާންގެ އިތުރުން ޗައިނާގެ އެކިއެކި ކުންފުނިތަކުން މިހާރުވެސް ގަނެފައިވާ ބޮޑެތި ކުލަބުތަކުގެ ތެރޭގައި ވެސްޓް ބްރޮމް އާއި ވުލްވްސް އަދި އެސްޓަން ވިލާ ހިމެނޭއެވެ.\nފީފާގެ ރައީސްކަމުގެ މަގާމަށް އިންފަންޓީނޯ އިންތިހާބުކުރުން.\nދުނިޔެގެ ފުޓްބޯޅަ ޖަމިއްޔާ ފީފާގެ އާ ރައީސަކަށް ޔޫއޭފާގެ ޖެނެރަލް ސެކްރެޓަރީ ޖިއާނީ އިންފަންޓީނޯ އިނތިހާބު ކުރީ ވެސް ނިމިގެން މިދާ 2016 ވަނަ އަހަރު އެވެ.ފީފާގެ ރައީސްކަން އިންފަންޓީނޯ ކާމިޔާބު ކުރީ އޭއެފްސީގެ ރައީސް ބަހުރޭނުގެ ޝައިހް ސަލްމާން ބިން އިބްރާހީމް އަލް ހަލީފާ ވާދަކޮށެވެ. މިއިންތިހާބު ކުރިއަށް ގެންދިޔައީ ދެ ބުރަކަށް ބަހާލައިގެންނެވެ. އެގޮތުން ދެ ވަނަ ބުރުގައި އިންފަންޓީނޯ އަށް 115 ވޯޓް ލިބިވަޑައިގެންނެވިއިރު، ސަލްމާނަށް ލިބިވަޑައިގަތީ 88 ވޯޓެވެ. ފުރަތަމަ ބުރުން އިންފަންޓީނޯ އަށް ލިބިވަޑައިގަތީ 88 ވޯޓެވެ. ސަލްމާނަށް 85 ވޯޓެވެ. އަދި މިއިންތިހާބުގައި ވާދަކުރި ފީފާގެ ކުރީގެ ނާއިބް ރައީސް ޖޯޑަންގެ ޕްރިންސް އަލީ ބިން އަލް ހުސައިނަށް ލިބިވަޑައިގަތީ 27 ވޯޓެވެ. ފްރާންސްގެ ޖެރޯމް ޝެމްޕޭނަށް ލިބިވަޑައިތީ ހަތް ވޯޓެވެ. އަދި އިންތިހާބުގައި ވާދަކުރި ދެކުނު އެފްރިކާގެ ސެކްވާލޭ ވަނީ އެންމެ ފަހު ވަގުތު ނަން އަނބުރާ ގެންގޮސްފަ އެވެ.\nފީފާގެ އާ ރައީސަށް އެންމެ ގިނަވެގެން ވެސް މަގާމުގައި ހުންނެވޭނީ 12 އަހަރަށެވެ.\nމީގެއިތުރުން އިންފަންޓީނޯ ވަނީ ފީފާ "ވޯލްޑް ކަޕް" ފުޓްބޯޅަ މުބާރާތުގައި ޖުމްލަ 48 ޓީމަށް ވާދަކުރެވޭގޮތަށް މުބާރާތުގެ ގަވާއިދު ބަދަލުކުރަން ވެސް ނިމިގެން މިދާ 2016 ވަނަ އަހަރު ހުށަހަޅުއްވައިފައެވެ. އިންފަންޓީނޯއާ ހަވާލާދީ އިނގިރޭސި ނޫސް ދަ ގާޑިއަންގައި ބުނިފައި ވަނީ، ވޯލްޑް ކަޕުގައި ވާދަކުރާނެ ޓީމުގެ އަދަދަކާ މެދު ފީފާ ކައުންސިލުން އަންނަ ޖެނުއަރީ މަހު ގޮތެއް ނިންމާނެ ކަމަށެވެ.\nސްވިޓްޒަލޭންޑްގެ އިންފަންޓީނޯ ،45، ޔުއޭފާގައި މަސައްކަތްކުރަން ފެށީ 2000 ވަނަ އަހަރެވެ. އަދި އެ އިދާރާގެ ޖެނެރަލް ސެކްރެޓަރީގެ މަގާމު 2009 ވަނަ އަހަރުން ފެށިގެން އިންފަންޓީނޯ ދަނީ އަދާކުރަމުންނެވެ.\nބްރެޒިލްގެ ޓީމު ދަތުރުކުރި މަތިންދާ ބޯޓް ވެއްޓި 76 މީހުން މަރުވުން\nސައުތު އެމެރިކަން ކަޕްގެ ސެމީފައިނަލްގައި މިދިޔަ އަހަރުގެ ނޮވެމްބަރު މަހުގެ 23 ވަނަދުވަހު އާޖެންޓީނާގެ ސެން ލޮރެންޒޯއާ ދެކޮޅަށް ނުކުތުމުގެ ކުރިން ޝަޕެކޮއެންސޭ ރިއާލް ފުޓްބޯޅަ ޓީމު ފޮޓޯއަކަށް ހުއްޓިގެން - ފޮޓޯ: އޭ.އެފް.ޕީ\nބްރެޒިލްގެ ފުޓްބޯޅަ ޓީމެއް ދަތުރުކުރި މަތިންދާ ބޯޓް ކޮލަމްބިއާއަށް ވެއްޓުނު ހާދިސާގައި ބޯޓުން ދަތުރުކުރި 81 މީހުންގެ ތެރެއިން 76 މީހުން މަރުވެފައިވަނީ ވެސް މި ނިމިގެން މިދާ 2016 ވަނަ އަހަރުގެ ނޮވެމްބަރު މަސް ތެރޭގައެވެ. މިހާދިސާގައި5މީހަކު ވަނީ މަރުނުވެ ސަލާމަތް ވެފައެވެ. ސަލާމަތްވި މީހުންގެ ތެރޭގައި ބޯޓުން ދަތުރުކުރި ފުޓްބޯޅަ ޓީމު ކަމަށްވާ ޝަޕެކޮއެންސޭ ރިއާލްގެ ޑިފެންޑަރ، އުމުރުން 25 އަހަރުގެ އެލަން ރުޝެލްވެސް ހިމެނެއެވެ.\n"ދިރިހުއްޓާ6މީހަކު ސަލާމަތް ކުރެވުނު. ނަމަވެސް އޭގެ ތެރެއިން އެކަކު ހޮސްޕިޓަލަށް ގެންދިއުމުގެ މަގުމަތީގައި ވަނީ މަރުވެފައި" ކޮލަމްބިއާގެ ފުލުހުންގެ ކޮމާންޑަރަކު ވިދާޅުވެފައި ވެއެވެ.\nކޮލަމްބިއާގެ ރޭޑިއޯ ކަރަކޮލްއިން ބުނެފައިވަނީ، މިހާދިސާއިން މަރުނުވެ ސަލާމަތްވި5މީހުންގެ ތެރޭގައި ޝަޕެކޮއެންސޭ ރިއާލްގެ ޑިފެންޑަރުގެ އިތުރުން، ދެ ކުޅުންތެރިން ކަމަށްވާ މާކޯސް ޑެނިލޯ ޕަޑިއްލާއާއި، ޖެކްސަން ފޮލްމަންވެސް ހިމެނޭ ކަމަށެވެ. ސަލާމަތްވި މީހުންގެ ތެރޭގައި ދެން ހިމެނެނީ ފްލައިޓް އެޓެންޑެންޓަކާއި، ނޫސްވެރިއެކެވެ.\nބްރެޒިލްގެ ފުޓްބޯޅަ ޓީމު ކޮލަމްއާއަށް ދަތުރުކުރީ ކޮލަމްބިއާގައި ކުޅުމަށް ހަމަޖެހިފައިވާ ކޮޕަ ސުދަމެރިކާނާ (ސައުތު އެމެރިކަން ކަޕް) ފުޓްބޯޅަ މުބާރާތުގެ ފައިނަލް މެޗް ކުޅުމަށްޓަކައެވެ. ފައިނަލްގައި ބައްދަލު ކުރުމަށް ހަމަޖެހިފައި އޮތީ ބްރެޒިލްގެ ޝަޕެކޮއެންސޭ ރިއާލްއާއި، ކޮލަމްބިއާގެ އެތުލެޓިކޯ ނޭޝަނަލްއެވެ.\nމަތިންދާ ބޯޓް ވެއްޓުނު ހާދިސާގައި ޖުމްލަ 71 މީހުން މަރުވެފައި ވާއިރު، އޭގެ ތެރޭގައި ބްރެޒިލްގެ ފުޓްބޯޅަ ޓީމުގެ މެމްބަރުންނާއި، އޮފިޝަލުންނާއި، ބްރެޒިލްގެ ނޫސްވެރިންގެ 51 މީހުން ހިމެނެއެވެ. ނޫސްވެރިންގެ އަދަދު 20 އަށް އަރައެވެ. ބްރެޒިލްގެ ލާމިއާ އެއަރލައިންސްގެ މަތިންދާ ބޯޓް ވެއްޓިފައިވަނީ ކޮލަމްބިއާގެ ސިޓީއެއް ކަމަށްވާ މެޑެލިންއާ 50 ކިލޯމީޓަރު ދުރަށް ސެރޯ ގޯޑޯ ނަމަކަށްކިޔާ ސަރަހައްދަކަށެވެ. ބޯޓް ވެއްޓުމުގެ ކުރިން ކަރަންޓްގެ މައްސަލައެއް ކުރިމަތިވި ކަމަށް ރިޕޯޓް ކޮށްފައިވާ ކަމަށް މީޑިއާއިން ބުނެއެވެ.\nފީފާ އަށް އިންގިލާބީ ބަދަލުތަކެއް ގެންނެވި ހަވެލަންޖް އަވަހާރަވުން.\nހެވަލެންޖް (މ) --ފޮޓޯ: އޭއެފްޕީ\nފީފާ އަށް އިންގިލާބީ ބަދަލުތަކެއް ގެންނެވި، އެ އިދާރާގެ ކުރީގެ ރައީސް އަދި އިންޓަނޭޝަނަލް އޮލިމްޕިކް ކޮމިޓީ (އައިއޯސީ) ގެ ކުރީގެ މެމްބަރު ބްރެޒިލްގެ ޖޮއާ ހަވެލަންޖް އުމުރުފުޅުން 100 އަހަރުގައި އަވަހާރަވީ ވެސް ނިމިގެން މިދާ 2016 ވަނަ އަހަރު އެވެ.\nބާލިންގައި 1936 ވަނަ އަހަރު އޮތް އޮލިމްޕިކްސްގެ ފެތުމުގެ އިވެންޓުގައި ބްރެޒިލް ތަމްސީލްކުރެއްވި ހަވެލަންޖް އަވަހާރަވީ، އެމަނިކުފާނު އުފަންވެވަޑައިގެންނެވި ބްރެޒިލްގެ ރިއޯ ޑި ޖެނީރޯގަ އެވެ. ދެކުނު އެމެރިކާ ބައްރުގައި ބާއްވާ ފުރަތަމަ އޮލިމްޕިކްސްގެ ބިޑް ރިއޯ އަށް ކާމިޔާބުވުމުގެ ފަހަތުގައި ހުންނެވީ ވެސް ހަވެލަންޖް އެވެ.\nބްރެޒިލްގެ ސްޕޯޓްސް ކޮންފެޑޭރޭޝަންގެ ރައީސްގެ މަގާމް 1958-1973 ވަނަ އަހަރުގެ ނިޔަލަށް ފުރުއްވުމަށް ފަހު ހަވެލަންޖް ފީފާގެ ރައީސްގެ މަގާމަށް ވަޑައިގަތީ 1974 ވަނަ އަހަރު އެވެ. ވޯލްޑް ކަޕުން ފީފާ އަށް ފައިސާ އޮހޭނެ މަގު ތަނަވަސްކޮށް ފީފާ އަށް ގިނަ އަދަދެއްގެ ސްޕޮންސަރުން ލިބުނީ ވެސް ހަވެލަންޖްގެ ދައުރުގަ އެވެ.\nފީފާގެ އެހީއާ އެކު އިންޑިއާ ފުޓްބޯޅަ އާއުސްމިނަކަށް ވެގެންދިޔަ އަހަރެއް 2016\nނިމިގެން މިދާ 2016 ވަނަ އަހަރަކީ ފީފާގެ އެހީއާ އެކު އިންޑިއާ ފުޓްބޯޅަ އާއުސްމިނަކަށް ވެގެންދިޔަ އަހަރެކެވެ. އެގޮތުން އިންޑިއާ އޮތީ އެ މަސައްކަތުގައި އަތުކުރި އޮޅާލާފައި ކަމަށް އެ ގައުމުގެ ފުޓްބޯޅަ ފެޑެރޭޝަނުގެ ރައީސް ޕްރަފުލް ޕަޓޭލް ވިދާޅުވީ ވެސް މިދިޔަ އަހަރު އެވެ. އިންޑިއާއަކީ ކްރިކެޓަށް މަރުދޭ އަދި ކްރިކެޓުގައި ދުނިޔޭގެ އެންމެ ވަރުގަދަ އެއް ގައުމެވެ. 2017 ވަނަ އަހަރުގެ 17 އަހަރުން ދަށުގެ ވޯލްޑް ކަޕް ބޭއްވުމުގެ ފުރުސަތު ފީފާއިން އިންޑިއާ އަށް ދީފައިވާއިރު އެ ގައުމުން މިހާރު އަންނަނީ އޭއެފްސީގެ 16 އަހަރުން ދަށުގެ މުބާރާތް ހޯސްޓްކުރަމުންނެވެ. އިންޑިއާގައި ފުޓްބޯޅައިގެ ސުޕަ ލީގެއް ތައާރަފްކޮށް ދުނިޔޭގެ މަޝްހޫރު ކޯޗުންނާއި ކުޅުންތެރިން ގެނެސްފައިވާއިރު އެ މުބާރާތަށް އިންޑިއާގެ ޒުވާނުންނާއި މީޑިއާގެ ސަމާލުކަން ބޮޑަށް ލިމިގެ ން ދިޔައީ ވެސް މިދިޔައަހަރު ކަން ފާހަގަ ކޮށްލެވެއެވެ.\nއޭއެފްސީގެ ނައިބް ރައީސްގެ މަގާމް ވެސް ފުރުއްވާ ޕަޓޭލް ވަނީ 2017 ވަނަ އަހަރުގެ ވޯލްޑް ކަޕާ އެކު އިންޑިއާގައި ފުޓްބޯޅައާ މެދު ދެކޭ ގޮތް ވަރަށް ބޮޑަށް ބަދަލުވާނެކަން ފާހަގަކުރައްވައިފަ އެވެ. އަދި އޭނާ ވަނީ އިންޑިއާގައި ފުޓްބޯޅައަށް އޮތް ލޯތްބާއި ގެންނަ ކުރިއެރުން ފާހަގަކުރައްވައި އިތުރު އެހީތައް ދެއްވާނެ ކަމަށް ފީފާގެ ރައީސް ޖިއާނީ އިންފަންޓީނޯ ވިދާޅުވެފައިވާތީ އެކަމަށް ޝުކުރުއަދާކުރައްވައިފަ އެވެ.\nބްލެޓާގެ ސަސްޕެންޝަން ދަމަހައްޓަން ކޯޓުން ނިންމުން.\nކޮރަޕްޝަންގެ މައްސަލައިގައި ފުޓްބޯޅައިގެ ހުރިހާ ހަރަކާތަކުން ފީފާގެ ކުރީގެ ރައީސް ސެޕް ބްލެޓާ ސަސްޕެންޑްކުރަން ނިންމާފައިވާ ނިންމުން ދަމަހައްޓަން ކޯޓް އޮފް އާބިޓްރޭޝަން އޮފް ސްޕޯޓްސް (ސީއޭއެސް) އިން ނިންމީވެސް ނިމިގެން މިދާ 2016 ވަނަ އަހަރުގެ ޑިސެމްބަރު މަހުގެ ކުރީ ކޮޅުއެވެ.\nބްލެޓާ އާއި ޕްލެޓިނީ ސަސްޕެންޑްކުރަން ނިންމީ މަގާމުގެ ނުފޫޒު ބޭނުންކޮށްގެން ކޮރަޕްޝަންގެ ގޮތުގައި 1.3 މިލިއަން ޕައުންޑްގެ މުއާމަލާތެއް އެއްބަސްވުމުގެ ބޭރުން ހިންގާފައިވާތީ އެވެ. ޕްލެޓިނީ އަށް 2011 ވަނަ އަހަރު ބްލެޓާ ދިން 1.3 މިލިއަން ޕައުންޑަކީ 1998 އިން 2002 ވަނަ އަހަރާއި ހަމައަށް ޕެލްޓިނީ ފީފާގެ ކޮންސަލްޓަންޓެއްގެ ގޮތުން ކުރި މަސައްކަތުގެ އަގުކަމަށް ބުނި ނަމަވެސް އެކަން އެއްވެސް އެއްބަސްވުމަކުން ފެންނާކަށް ނެތެވެ. އެހެންވެ މި މައްސަލަ ބެލުމަށް ފަހު ފީފާއިން ނިންމީ ޕްލެޓިނީ އާއި ބްލެޓާ ސަސްޕެންޑް ކުރުމަށެވެ. އުމުރުން 80 އަހަރުގެ ބްލެޓާ ފީފާގެ ރައީސްކަމުގައި ހުރި 17 އަހަރުގައި ހިންގާފައިވާ ގިނަ ކޮރަޕްޝަންގެ އަމަލުތަކެއް ފާއިތުވި 2015 އަހަރު ވަނީ ފެންމަތިވެފަ އެވެ.\nބޮކްސިން ތެޅުންތެރިޔާ މުހައްމަދު އަލީ މަރުވުން.\nކްސިން ތެޅުންތެރިޔާ އެމެރިކާގެ މުހައްމަދު އަލީ---\nދުނިޔޭގައި އުފެދުނު އެންމެ މޮޅު އެއް ބޮކްސިން ތެޅުންތެރިޔާ އެމެރިކާގެ މުހައްމަދު އަލީ މަރުވީވެސް ނިމިގެން މިދާ 2016 ވަނަ އަހަރުގެ ޖޫން މަހުގެ ހަތަރު ވަނަ ދުވަހު އެވެ. އުމުރުން 74 އަހަރުގެ މުހައްމަދު އަލީ މަރުވީ އެމެރިކާގެ ފީނިކްސްގެ ހޮސްޕިޓަލެއްގައި ނޭވާލާން އުނދަގޫވެގެން ފަރުވާދެމުން ދަނިކޮށެވެ.\nމުހައްމަދު އަލީ ބޮކްސިންގެ ތެރެއަށް ވަދެފައި ވަނީ އޭނަގެ އުމުރުން 12 އަހަރުގައެވެ. އަދި އޭނާ ދުނިޔެއަށް މަޝްހޫރުވީ 1964 ވަނަ އަހަރު ދުނިޔޭގެ ހެވީވެއިޓް ބޮކްސިން ޗެމްޕިއަންކަން ހޯދުމާ އެކު އެވެ. އޭގެ ފަހުން ވެސް ދެފަހަރެއްގެ މަތިން އޭނަ ވަނީ ހެވީވެއިޓް ބޮކްސިން މުބާރާތުގެ ޗެމްޕިއަންކަން ހޯދައިފައެވެ. އެއީ 1974 އަދި 1978 ވަނަ އަހަރު އެވެ. އޮލިމްޕިކް ގޭމްސްގައި އެމެރިކާ އަށް ރަން މެޑަލް ހޯދައިދިން މުހައްމަދު އަލީ އަކީ 20 ވަނަ ގަރުނުގެ ކުޅިވަރު ޝަހުސިއްޔަތުގެ ގޮތުގައި ގިނަ ބަޔަކު ފާހަގަކުރާ މީހެކެވެ. ނޭވާލަން އުދަގޫ ވެގެން މުހައްމަދު އަލީ މިއަދު މަރުވިއިރު، މީގެ ކުރިން އޭނާ ދިޔައީ ތުރުތުރު އަޅާ ބައްޔަށް ވެސް ފަރުވާ ހޯދަމުން ނެވެ.\n"ދަ ގްރޭޓޭސްޓް" ގެ ނަމުން މަޝްހޫރުވެފައިވާ މުހައްމަދު އަލީ އިސްލާމްވީ 1964 ވަނަ އަހަރު އެވެ. އެއަށްފަހު އޭނަގެ ނަން މުހައްމަދު އަލީގެ ނަމަށް ބަދަލުކުރި އެވެ. އަދި އެމެރިކާގެ ސިފައިންގެ ތެރެއަށް ވަންނަން އަލީ ދެކޮޅު ހެދިއެވެ. އަދި އެކަމަށް އަލީ ދެކޮޅު ހެދުމުން ހެވީވެއިޓް ޗެމްޕިއަންކަންގެ ލަގަބު އަތުލުމުގެ އިތުރުން ބޮކްސިން ތެޅުން ވެސް އޭނާ އަށް މަނާކުރި އެވެ. އެކަމަކު އަލުން އަލީ އަށް ބޮކްސިން ތެޅުމުގެ ހުއްދަ ދިނީ 1971 އަހަރު އެވެ.\nކާމިޔާބީތަކަށްފަހު ބޯލްޓް ރިޓަޔާކުރަން ނިންމުން.\nބްރެޒިލްގެ ރިއޯގައި މިދިޔަ އަހަރު ބޭއްވި އޮލިމްމްޕިކްސް ގޭމްސްގައި ނުވަ ރަން މެޑަލް ދުވުންތެރިޔާ ބޯލްޓަށް ވެސް ނިމިގެން މިދާ 2016 ވަނަ އަހަރު ވަރަށް ހާއްސައެވެ. އެގޮތުން އޭނާ ވަނީ 2016 ވަނަ އަހަރު ލިބުނު ކާމިޔާބީތަކަށް ބަލާފައި 2017 ވަނަ އަހަރު ރިޓެޔާކުރަން ވެސް ނިންމާފައެވެ.\n2017 ވަނަ އަހަރުގެ ވޯލްޑް ޗެމްޕިއަންޝިޕަށް ފަހު ރިޓަޔާކުރަން ނިންމާފައިވާ ބޯލްޓް ވަނީ އޭނާ ވާދަކުރި އޮލިމްޕިކްސްގެ ހުރިހާ ފައިނަލެއް ކާމިޔާބުކޮށްފަ އެވެ. ބޯލްޓް ބުނީ އުއްމީދުކޮށްގެން ހުރީ މި އިވެންޓުން ދުނިޔޭގެ ރެކޯޑް އާކުރަން ކަމަށާއި ޓައިމިންއާ ދޭތެރޭ ހިތްހަމަނުޖެހޭ ކަމަށެވެ.\nބޯލްޓަށް ވުރެ ގިނަ އޮލިމްޕިކްސް ރަން މެޑަލް ހޯދާފައިވާ ދުވުންތެރިންނަކީ އެމެރިކާގެ ދުވުންތެރިޔާ އަދި ލޯންގް ޖަމްޕުގައި ފާހަގަވި ކާލް ލެވިސް އާއި ފިންލެންޑުގެ ދިގު ރާސްތާ ދުވުންތެރިޔާ ޕާވޯ ނުރްމީ އެވެ. މީގެ ތެރެއިން ލެވިސް ވަނީ 1984 އިން 1996 އާ ދެމެދު ނުވަ ރަން މެޑަލް ހޯދައިފަ އެވެ. ނުރްމީ އެ އަދަދަށް ރަން މެޑަލް ހޯދީ 1920 އިން 1928 އަށެވެ.\nވިމްބަލްޑަން ޓެނިސް މުބާރާތުގެ ޗެމްޕިއަންކަން ދެ ވަނަ ފަހަރަށް އެންޑީ ހޯދުން\nވިމްބަލްޑަން ޓެނިސް މުބާރާތުގެ ފިރިހެން ސިންގަލްސް ޗެމްޕިއަންކަން ދުނިޔޭގެ ދެވަނަ ޓެނިސް ކުޅުންތެރިޔާ އިނގިރޭސިވިލާތުގެ އެންޑީ މަރޭ ދެ ވަނަ ފަހަރަށް ހޯދީ ވެން ނިމިގެން މިދާ 2016 ވަނަ އަހަރުއެވެ. މަރޭ ދެ ވަނަ ފަހަރަށް ވިމްބަލްޑަން ކާމިޔާބުކުރީ ފައިނަލުގައި ކެނަޑާގެ މިލޯސް ރައޮނިޗް ބަލިކުރުމަށް ފަހު އެވެ. ވާދަވެރި ކުޅުމެއް ފެނިގެންދިޔަ މެޗުގެ ސެޓުތައް މަރޭ ގެންދިޔައީ 6-4، 7-6، 7-6 އިން ނެވެ. އުމުރުން 29 އަހަރުގެ މަރޭ މި މުބާރާތް އެންމެ ފުރަތަމަ ކާމިޔާބުކުރީ 2013 ވަނަ އަހަރު އެވެ އެއީ 77 އަހަރަށް ފަހު އިނގިރޭސިވިލާތުގެ ފިރިހެން ކުޅުންތެރިއަކު ވިމްބަލްޑަން ތަށި އުފުލާލި ފުރަތަމަ ފަހަރެވެ. އަދި މިކާމިޔާބީޔާއެކު މަރޭ ވެފައިވަނީ 1935 ވަނަ އަހަރަށް ފަހު ވިމްބަލްޑަން ޗެމްޕިއަންކަން ދެ ފަހަރަށް ހޯދި ފުރަތަމަ އިނގިރޭސި ޓެނިސް ކުޅުންތެރިއާ އަށެވެ. އަދި މިއީ މަރޭގެ ކެރިއަރުގައި އޭނާ ހޯދި، ތިންވަނަ ގްރޭންޑް ސްލޭމް މުބާރާތެވެ.\nމަރޭ ބުނީ 2016 ވަނަ އަހަރުގެ ވިމްބަލްޑަން ޓެނިސް ޗެމްޕިއަންކަން ލިބުމަކީ ޓެނިސް ކެރިއަރުގައި ހުރިހާ ގޮތަކުން ބެލިޔަސް އެންމެ ހާއްސަ އެއް ކާމިޔާބީ ކަަމަށެވެ.\nމީގެއިތުރުން މަރޭ ވަނީ ބާކްލޭސް އޭޓީޕީ ވޯލްޑް ޓުއާ ފައިނަލްސްގެ ޗެމްޕިއަންކަން މިދިޔަ އަހަރު ހޯދައިފައެވެ. މިއީ މަރޭ މި މުބާރާތް ކާމިޔާބު ކުރި ފުރަތަމަ ފަހަރެވެ. މި މުބާރާތުގެ ޗެމްޕިއަންކަން މަރޭ ހޯދީ އިނަލް މެޗުގައި ސާބިއާގެ ނޮވަކް ޖޮކޮވިޗް އަތުން ސީދާ ދެ ސެޓުން މޮޅުވެގެންނެވެ.\nމެސީއާ އޭނަގެ ބައްޕަ ކޯޓަށް\n"ހެއާ ސްޓައިލް" ބަދަލު ކުރީ ނިމިގެން ދިޔަ ކޮޕާ އެމެރިކާ ފުޓްބޯޅަ މުބާރާތުގައި ލިބުނު ނާކާމިޔާބީއާ ގުޅިގެން، އަލުން އާ ފެށުމަކުން ފަށަން ކަމަށް ބާސެލޯނާގެ އާޖެންޓީނާ ތަރި ލިއޮނަލް މެސީ ބުނީވެސް ނިމިގެން މިދާ 2016 ވަނަ އަހަރުއެވެ. މެސީ، އޭނަގެ ހެއާ ސްޓައިލް ބަދަލުކޮށްފައި މިވަނީ ދުވަސްތަކަކަށްފަހުއެވެ. މިހާރު މެސީގެ ބޮލުގެ ކުލަވަނީ "ޕްލެޓިނަމް ބްލޯންޑް" އަށް ބަދަލުކޮށްފައެވެ. އާޖެންޓީނާގެ ޓީވީ ޗެނެލް"ޓެލެފޭ" އަށް ދިން އިންޓަވިއުގައި އުމުރުން 29 އަހަރުގެ މެސީ ބުނީ، 2016 ވަނަ އަހަރުގެ ކޮޕާ އެމެރިކާ ފުޓްބޯޅަ މުބާރާތުގެ ފައިނަލް މެޗުގައި ޕެނަލްޓީ ޖަހައިގެން ޗިލީ އަތުން 4-2 ލަނޑުން ބަލިވުމުން ކުރިމަތިލާން ޖެހުނު ހިތާމަ ދުވަހަކުވެސް ފިލައިގެން ނުދާނެ ކަމަށެވެ. އަދި އެދުވަހު ލިބުނު ހިތާމައެއްގެ ސަބަބުން ބޮލުގެ ކުލަ ބަދަލު ކޮށްލީ އަލުން އާފެށުމަކުން ފަށަން ކަމަށްވެސް މެސީ ބުންޏެވެ.\n"ޗިލީ އަތުން ބަލިވި މެޗަށްފަހު އަހަރެންގެ ވިސްނުން ބަދަލުވި، އަހަރެން ވިސްނީ ދެން އަލުން އާފެށުމަކުން ފެށެން އޮތީ އަހަރެންގެ ސްޓައިލް ވެސް ތަފާތު ކޮށްލައިގެން ކަމަށް. އެގޮތުގެ މަތިން ވިސްނުނީ ބޮލުގެ ކުލަ ބަދަލު ކޮށްލަން. އެހެންވެ އެކަން ކުރީ ހަމައަމިއްލައަށް ވިސްނިގެން. މީހަކު ބުނި ބުނުމަކަށް ނޫން" 2005 ވަނަ އަަހަރުން ފެށިގެން އާޖެންޓީނާގެ ގައުމީ ޓީމަށް ކުޅެމުން އަންނަ މެސީ ބުންޏެވެ. ޗިލީ އަތުން އާޖެންޓީނާ ބަލިވި އިރު، އެމެޗުގައި ޖެހި ޕެނަލްޓީ ޝޫޓްއައުޓްގައި މެސީ ޖެހި ޕެނަލްޓީ ނާކާމިޔާބު ވުމުން، އެދުވަހުގެ މެޗަށްފަހު އޭނަ ވަނީ ގައުމީ ޓީމަށް ކުޅުން ހުއްޓާލިކަން އިއުލާން ވެސް ކޮށްފައިވެއެވެ. އެހެންނަމަވެސް އާޖެންޓީނާ ގައުމީ ޓީމަށް އަލުން ކުޅެން ނިންމައި، ވޯލްޑް ކަޕް ކޮލިފައިންގެ ދެކުނު އެމެރިކާ ބައްރުގައި އުރުގުއާއީއާ ދެކޮޅަށް ކުޅުނު މެޗުގައި މެސީ ޖެހި ހަމައެކަނި ލަނޑުން އާޖެންޓީނާ ވަނީ މޮޅުވެފައެވެ. މީޑިއާ ރިޕޯޓްތަކުގައި ބުނެފައި ވަނީ، އެމެރިކާގައި ނިމިގެންދިޔަ ކޮޕާ އެމެރިކާ ފައިނަލުން އާޖެންޓީނާ ބަލިވި ފަހުން މެސީ "ބޯހަމަނުޖެހޭ" ކަމަށެވެ.\nމީގެއިތުރުން ޓެކްހަށް މަކަރު ހެދިކަން ސާބިތުވުމުން 21 މަސް ދުވަހަށް މެސީ ޖަލަށް ލުމަށް ހުކުމްކުރީވެސް ނިމިގެން މިދާ 2016 ވަނަ އަހަރުއެވެ. މެސީއާއި އޭނާގެ ބައްޕަ 21 މަހަށް ޖަލަށް ހުކުމްކުރީ ސްޕޭންގެ ބާސެލޯނާގެ ކޯޓަކުންނެވެ. މެސީއާއި އޭނާގެ ބައްޕަގެ މައްޗަށް މި ހުކުމް ކުރީ ޓެކްްސްގެ ގޮތުގައި ދައްކަންޖެހޭ 4.1 މިލިއަން ޔޫރޯ ނުދައްކާ އޮޅުވާލުމުންނެވެ. މިއީ 2007 އިން 2009 އަހަރުގެ ނިޔަލަށް ހިނގާދިޔަ އަހަރުތަކުގައި ކޮށްފައިވާ ކުށެެއް ކަމަށްވެސް ހުކުމްގައިވެ އެވެ.\nމެސީއާއި އޭނާަގެ ބައްޕަ ޖަލަށް ލުމަށް ހުކުމްކުރުމުގެ އިތުރަށް ބޮޑު އަދަދަކުން ޖޫރިމާނާ ދެއްކުމަށްވެސް ކޯޓުން ވަނީ ހުކުމްކޮށްފަ އެވެ. އެގޮތުން މެސީ ދެ މިލިއަން ޔޫރޯ އަދި މެސީގެ ބައްޕަ 1.5 މިލިއަން ޔޫރޯ ޖޫރިމާނެ ގޮތުގައި ދެއްކުމަށްވެސް ކޯޓުން ހުކުމޮށްފައިވެ އެވެ. ޓެކުހަށް މަކަރު ހަދައިގެން މެސީ ޖަލަށް ލުމަށް ހުކުމް ކުރި ނަމަވެސް މެސީ ބުނީ އޭނާގެ ފައިސާގެ ކަންކަން ބަލަހައްޓަން ވަކި ބަޔަކު ހަމަޖައްސާފައިވާތީ ޓެކުހުގެ ކަންކަންދާ ގޮތް އޭނާއަށް ނޭނގޭ ކަމަށެވެ.\nނޭމާ ބާސެލޯނާއަށް ބަދަލުވި ޓްރާންސްފާގައި މައްސަލަތަކެއް\nބްރެޒިލްގެ ތަރި ނޭމާ ބާސެލޯނާއަށް ބަދަލުވި ޓްރާންސްފާގައި މައްސަލަތަކެއް ހުރިކަމަށް ބުނެ އޭނާ2އަހަރަށް ޖަލަށްލުމަށް ސްޕެއިންގެ ޕްރޮސެކިޔުޓަރުން ގޮވާލި ވެސް ނިމިގެން މިދާ 2016 ވަނަ އަހަރުއެވެ.\nބްރެޒިލްގެ ނޭމާ ބާސެލޯނާއަށް ބަދަލުވި ޓްރާންސްފާގައި ޓެކްސް މައްސަލަތަކެއް ހުރިކަމަށް ބުނެ ނޭމާއާ ދެކޮޅަށް ވެއްދި މައްސަލައެއް ސްޕެއިންގެ ކޯޓަކުން މީގެކުރިން ބޭރުކޮށްލި ނަމަވެސް، އެމައްސަލަ އަލުން ބެލުމަށް ސްޕެއިންގެ ސްޕްރީމް ކޯޓުން ވަނީ އަންގާފައެވެ. މިއެންގުމާ ގުޅިގެން ސްޕެއިންގެ ނޭޝަނަލް ކޯޓުން ނޭމާގެ މައްޗަށް ކުރާ ކޮރަޕްޝަންގެ ދައުވާ ވަނީ ބަލައިގެންފައެވެ. ސަންޓޯސްއިން ބާސާއަށް 2013 ވަނަ އަހަރު ބަދަލުވުމުގައި ނޭމާ މަކަރު ހަދާފައިވާ ކަމަށް ބުނެ ކޯޓަށް މައްސަލަ ވައްދާފައިވަނީ ބްރެޒިލްގެ ކުންފުންޏެއް ކަމަށްވާ ޑީއައިއެސް އިންނެވެ.\nމިމައްސަލައާ ގުޅިގެން ބާސެލޯނާގެ ކުރީގެ ރައީސް ސަންޑްރޯ ރޮސެލް5އަހަރަށް ޖަލަށް ލުމަށާއި 8.4 މިލިޔަން ޔޫރޯއިން އޭނާ ޖޫރިމަނާ ކުރުމަށް ސްޕެއިންގެ ފަނޑިޔާރުންވެސް ވަނީ އެދިވަޑައިގެންފައެވެ. ނޭމާގެ ޓްރާންސްފާގައި މަކަރު ހެދިކަމުގެ މައްސަލައެއްގައި މީގެކުރިން ބާސާ ވަނީ 5.5 މިލިއަން ޔޫރޯއިން ޖޫރިމަނާ ކޮށްފައެވެ. މިކަމާ ބެހޭގޮތުން ބާސެލޯނާގެ ވެބްސައިޓްގައި ނެރުނު ބަޔާނެއްގައި އެ ކްލަބުން ބުނެފައިވަނީ ބާސެލޯނާ އިން އަބަދުވެސް ކަންތައްކުރަމުން އަންނަނީ ޓެކްސް ސްޕެޝަލިސްޓެއްގެ ލަފަޔާ އެކީގައެވެ.\nފީފާ ފުޓްސަލް ވޯލްޑް ކަޕްގެ ޗެމްޕިއަންކަން ފުރަތަމަ ފަހަރަށް އާޖެންޓީނާ ހޯދުން.\nޗެމްޕިއަންކަން ހޯދި އާޖެންޓީނާގެ ކުޅުންތެރިން ތައްޓާއެކު އުފާފާޅު ކުރަނީ----\nފީފާ ފުޓްސަލް ވޯލްޑް ކަޕްގެ ފައިނަލް މެޗުގައިރަޝިއާ އަތުން 4-5 ލަނޑުން މޮޅުވެ، މުބާރާތުގެ ޗެމްޕިއަންކަން ފުރަތަމަ ފަހަރަށް އާޖެންޓީނާ ހޯދީ ވެސް ނިމިގެން މިދާ 2016 ވަނަ އަހަރު އެވެ.\nކޮލަމްބިއާގައި ކުޅުނު މިމެޗުގައި އާޖެންޓީނާގެ ލަނޑުތައް އެޓީމަށް ކާމިޔާބު ކޮށްދިން ކުޅުންތެރިންނަކީ ދެ ލަނޑު ކާމިޔާބު ކުރި އެލަން ބްރޭންޑީ އާއި ދެ ލަނޑު ކާމިޔާބު ކުރި އަލަމިރޯ ވެޕޮރަކީ އަދި ލިއަންޑްރޯ ކުޒޮލީނޯ އެވެ. ރަޝިޔާގެ ލަނޑުތައް އެޓީމަށް ކާމިޔާބު ކޮށްދިން ކުޅުންތެރިންނަކީ ތިން ލަނޑު ޖެހީ އެޑާ ލިމާ އާއި ލީސްކޯވް އެވެ.\nމިމުބާރާޓުގެ ތިން ވަނަ ހޯދީ އިރާން އެވެ. އަދި މިމުބާރާތުގެ އެންމެ ގިނަ ލަނޑު ޖެހި ކުޅުންތެރިޔާގެ މަގާމަށް ހޮވުނީ ޕޯޗުގަލްގެ ރިކާޑީނިއޯ އެވެ. އޭނާ ވަނީ ޖުމްލަ 12 ލަނޑު މިމުބާރާތުގައި އެޓީމަށް ކާމިޔާބު ކޮށްދީފައެވެ. އަދި މުބާރާތުގެ އެންމެ މޮޅު ކުޅުންތެރިޔާގެ މަގާމަށް ހޮވުނީ އާޖެންޓީނާގެ ފެނާންޑޯ ވިލްހެލްމް އެވެ. އަދި މުބާރާތުގެ ފެއާ ޕްލޭ ޓީމަކަށް ހޮވުނީ ވިއެޓްނާމް އެވެ. އަދި މުބާރާތުގެ އެންމެ މޮޅު ގޯލްކީޕަރުގެ މަގާމަށް ހޮވުނީ އާޖެންޓީނާގެ ނިކޮލަސް އެވެ. މިމުބާރާތުގައި ޖުމްލަ 24 ގައުމަކުން ވާދަކުރި އެވެ.\nޖެެރާޑް ފުޓްބޯޅަކުޅުން ހުއްޓާލުން\nޖެރާޑް ޗެމްޕިއަންސް ލީގުގެ ތަށި އުފުލާލަނީ ---\nއެމެރިކާގެ އެންމެބޮޑު ފުޓްބޯޅަ ލީގުގެ އެލްއޭ ގެލެކްސީއަށް ކުޅެމުން އައި އިންގްލެންޑް އަދި ލިވަޕޫލްގެ ކުރީގެ ކެޕްޓަން ސްޓީވަން ޖެެރާޑް ފުޓްބޯޅަ ކުޅުން ހުއްޓާލިކަން އިއުލާނުކުރީވެސް ނިމިގެން މިދާ 2016 ވަނަ އަހަރު އެވެ. އުމުރުން 36 އަހަރުގެ ޖެރާޑް ކުޅުން ހުއްޓާލިން އިއުލާނު ކުރިއިރު، އެމްކޭ ޑޮންސްގެ ކޯޗުކަން ހުށަހެޅުމުން އޭނާ ވަނީ އެހުށަހެޅުން ގަބޫލުނުކުރަން ނިންމާފައެވެ.\nކޯޗެއްގެ ގޮތުގައި ޖެރާޑް ގެންދިއުމަށް ނިއުކާސަލް ޔުނައިޓެޑާއި ސެލްޓިކްއިން ވެސް އަންނަނީ މަސައްކަތް ކުރަމުންނެވެ. މީގެ އިތުރުން ލިވަޕޫލުގެ އެސިސްޓަންޓް ކޯޗެއްގެ ގޮތުގައި އެޓީމާ ގުޅުމަށް ޖެރާޑްވަނީ ލިވަޕޫލްގެ ކޯޗު ޔާގަން ކްލޮޕާއެކު މަޝްވަރާކޮށްފައި ކަމަށް ރިޕޯޓްތައް ބުނެއެވެ. އަދި އިންގްލެންޑުން ވެސް ވަނީ ޖެރާޑްގެ ކޯޗިން ލައިސަންސް ލިބުމުން އޭނާ ޔޫތު ޓީމު ކޯޗެއްގެ ވަޒީފާ ހުށަހެޅުމުގެ ޝައުގުވެރިކަން ފާޅުކޮށްފައެވެ. ލިވަޕޫލުން ފުޓުބޯޅަ ކެރިއަރ ފެށި ޖެރާޑް ވަނީ އެޓީމަށް 710 މެޗު ކުޅެދީ 186 ލަނޑު ކާމިޔާބުކޮށްދީފައެވެ. ލިވަޕޫލާއެކު ޖެރާޑް ވަނީ ޗެމްޕިއަންސް ލީގާއި ޔުއެފާ ކަޕް، އެފްއޭ ކަޕް، ލީގު ކަޕް، ކޮމިއުނިޓީ ޝީލްޑް އަދި ޔުއެފާ ސުޕަ ކަޕްވެސް ކާމިޔާބުކޮށްފައެވެ. ލިވަޕޫލުގައި 17 އަހަރު ހޭދަކުރި ޖެރާޑް ވަނީ ލިވަޕޫލްގެ ކެޕްޓަންކަން ގިނަ ދުވަސްތަކެއް ވަންދެން ކޮށްފައެވެ. 2016 ވަނަ އަހަރު އެލްއޭ ގެލެކްސީއަށް ބަދަލުވި ޖެރާޑް ވަނީ އެކްލަބަށް އޭނާ ކުޅުނު 38 މެޗުގައި5ލަނޑު ކާމިޔާބުކޮށްފައެވެ.\nޔޫއެފާގެ ރައީސަކަށް އަލެކްސެންޑަރ އިންތިހާބު ކުރުން\nޔޫރަޕްގެ ފުޓްބޯޅައިގެ މައި އިދާރާ ޔުއެފާގެ ރައީސަކަށް ސްލޮވީނިއާގެ ފުޓްބޯޅަ އިދާރާގެ ރައީސް އަލެކްސެންޑަރ ކެފެރިން އިންތިހާބުކުރީ ވެސް ނިމިގެން މިދާ 2016 ވަނަ އަހަރު އެވެ. އެތަންސްގައި ކުރިއަށްދިޔަ ޔުއެފާގެ އިންތިހާބު ކެފެރިން ކާމިޔާބު ކުރެއްވީ ނެދަލޭންޑްސްގެ ފުޓްބޯޅަ ފެޑަރޭޝަނުގެ ރައީސް މައިކަލް ވޭންޕްރާގްއާ ވާދަކޮށްގެންނެވެ.\nކެފެރިން ހޮވުނީ ވޯޓުލި 55 މެންބަރު އެސޯސިއޭޝަންގެ ތެރެއިން 42 ގައުމުގެ ފުޓްބޯޅަ އެސޯސިއޭޝަންގެ ވޯޓާ އެކު އެވެ. އިންތިހާބު ކާމިޔާބު ކުރަން ކެފެރިން އަށް ބޭނުންވީ 28 އެސޯސިއޭޝަނުގެ ތާއީދު އެވެ. އިންތިހާބު ކާމިޔާބު ކުރެއްވުމަށް ފަހު ވާހަކަފުޅު ދައްކަވަމުން ކެފެރިން ވިދާޅުވީ މިއީ އޭނާ އަށާއި އޭނާ ނިސްބަތްވާ ސްލޮވޭނިއާއަށް ލިބުނު ވަރަށް ބޮޑު ޝަރަފެއް ކަމަށާއި ކޮންމެވެސް ދުވަހަކުން މުޅި ޔޫރަޕް އޭނައާ މެދު ފަހުރުވެރިވާނެ ކަމަށް އުއްމީދުކުރާ ކަމަށެވެ.\nޔޫއެފާގެ ރައީސްކަން ހުސްވީ އެ މަގާމުގައި ހުންނެވި މިޝޭލް ޕްލެޓިނީ އެމަގާމުން އިސްތިއުފާ ދިނުމުން ނެވެ. އޭނާ މަގާމުން އިސްތިއުފާ ދިނީ ކޮރަޕްޝަނުގެ ތުހުމަތުގައި ފުޓްބޯޅައިން ހަތަރު އަހަރަށް ސަސްޕެންޑްކުރި މައްސަލަ އިސްތިއުނާފު ކުރުމުން ވެސް ނާކާމިޔާބުވުމުން ނެވެ. އެހެންކަމުން ކެފެރިން ފުރިހަމަ ކުރާނީ 2019 ވަނަ އަހަރުގެ ނިޔަލަށް ޕްލެޓިނީގެ ދައުރުގެ ބާކީ ބައި އެވެ.\nދުނިޔޭގެ އެންމެ މުސާރަ ބޮޑު ކުޅުންތެރިޔާގެ ގޮތުގައި ޓެވޭޒް ޝަންހާއީއަށް\nދުނިޔޭގެ އެންމެ މުސާރަ ބޮޑު އެއް ކުޅުންތެރިޔާގެ ގޮތުގައި އާޖެންޓީނާގެ ފޯވާޑް ކާލޯސް ޓެވޭޒް ޗައިނާގެ ޝަންހާއީ ޝެންހުއާ އަށް ސޮއިކުރީވެސް ނިމިގެން މިދާ 2016 ވަނަ އަހަރު ނިމެން ތިން ދުވަހަށް ވެފައި ވަނިކޮށެވެ.\nމީޑިއާ ރިޕޯޓްތައް ބުނާގޮތުން، އުމުރުން 32 އަހަރުގެ ޓެވޭޒް ޗައިނާގެ ޝަންހާއީ ޝެންހުއާއަށް ސޮއިކޮށްފައި ވަނީ ހަފްތާއަކު ހަތް ލައްކަ ފަންސާސް ތިންހާސް އެމެރިކާ ޑޮލަރަށެވެ. އަދި އޭނާ ޝަންހާއީ ޝެންހުއާއަށް ސޮއިކޮށްފައި ވަނީ ދެ އަހަރުގެ އެއްބަސްވުމެއްގެ ދަށުން ކަމަށް ވެސް މީޑިއާތަކުން ރިޕޯޓްކޮށްފައި ވެއެވެ. އާޖެންޓީނާގެ ބޮކާ ޖޫނިއާއަށް ކުޅެމުންއާ ޓެވޭޒް ޝަންހާއީ ޝެންހުއަށް ސޮކުރުމުން، އޭނާއަށް ދެ އަހަރުގެ ތެރޭގައި މުސާރައިގެ ގޮތުގައި 84 މިލިއަން ޑޮލަރު ލިބޭނެ އެވެ. އެހެންވެއްޖެ ނަމަ އޭނާ ވެގެންދާނީ ދުނިޔޭގެ އެންމެ މުސާރަ ބޮޑު އެއް ކުޅުންތެރިޔާއަށް ކަމަށް ވެސް މީޑިއާ ރިޕޯޓްތަކުން ބުނެފައި ވެއެވެ.\nއާޖެންޓީނާގެ ގައުމީ ޓީމަށް 76 މެޗު ކުޅެދީފައިވާ ޓެވޭޒް ވަނީ މީގެ ކުރިން އިނގިރޭސި ބައެއް ކުލަބް ތަކަށް ވެސް ކުޅެދީ އެޓީމް ތަކާއެކު ގިނަ ކާމިޔާބީތަކެއް ހޯދައިފައެވެ. އެގޮތުން ޓެވޭޒް ކުޅުނު ކުލަބު ތަކުގެ ތެރޭގައި ވެސްޓް ހޭމް ޔުނައިޓެޑާއި މެންޗެސްޓާ ޔުނައިޓެޑާއި މެންޗެސްޓާ ސިޓީ ހިމެނެއެވެ. އަދި މީގެ އިތުރުން އޭނަ ވަނީ އިޓަލީގެ ޔުވެންޓަސް އަށް ވެސް ކުޅެ، އެޓީމަށް ވެސް ގިނަ ކާމިޔާބީތައް ހޯދަދީފައެވެ.


Gugurumaa-eku Boakoh Vaarey Veheyne Kamah Lafaakoh Dhekunah WHITE ALERT Nerefi - Vaguthu\nގުގުރުމާއެކު ބޯކޮށް ވާރޭ ވެހޭނެކަމަށް ލަފާކަށް ދެކުނަށް ވައިޓް އެލާޓް ނެރެފި\nރާއްޖޭގެ ދެކުނުގެ އަތޮޅުތަކަށް ގުގުރުމާއެކު ބޯކޮށް ވާރޭ ވެހި މޫސުން ގޯސްވާނެ ކަމަށް ލަފާކޮށް މޫސުމާބެހޭ ގައުމީ އިދާރާއިން ވައިޓް އެލާޓް ނެރެފިއެވެ.\nމޫސުމާއި ބެހޭ ގައުމީ އިދާރާއިން ވައިޓް އެލާޓް ނެރެފައިވަނީ، ގއ.އަތޮޅުން ފެށިގެން އައްޑު އަތޮޅާ ހަމައަށް މިއަދު ހަވީރު 04:30 އިން މިރޭ 09:30 އާ ހަމައަށެވެ.\nމޫސުމާ ބެހޭ ގައުމީ އިދާރާއިން ހާމަކުރި ގޮތުގައި މި ގަޑިތަކުގައި މި އަތޮޅުތަކަށް ގުގުރުމާއެކު ބޯކޮށް ވާރޭ ވެހުން އެކަށީގެންވެއެވެ. ވުމާއެކު މޫސުމަށް ސަމާލުވުމަށް މޫސުމާ ބެހޭ ގައުމީ އިދާރާއިން އިލްތިމާސް ކުރެއެވެ.\nދެކުނަށް ވިއްސާރަ ވާނެކަމަށް މެޓް އޮފީހުން ލަފާކޮށްފައިވާއިރު ވޭތުވެދިޔަ ދުވަސްތަކުގައި ރާއްޖޭގެ އުތުރަށް ވިއްސާރަ ކޮށްފައިވާކަން ފާހަގަކޮށްލެވެއެވެ.\nމެދު ތެރޭގެ އަތޮޅުތަކަށް ވިއްސާރަ ކުރާނެ ކަމަށް ލަފާކޮށް ހުދު އިންޒާރު ނެރެފި\nބޮޑުބަޔަކަށް 50 މޭލަށް ވައިގަދަވާނެ ކަމަށް ލަފާކޮށް ހުދު އިންޒާރު ނެރެފި\nމުޅި ރާއްޖެއަށް މޫސުން ގޯސްވެއްޖެ


Dhiraagu Ge Sports Festival Faskoffi\nދިރާގުގެ ސްޕޯޓްސް ފެސްޓިވަލް ފަސްކޮށްފި\n9 މަސް,3ހަފްތާ, 14 ގަޑި, 16 މިނެޓް, 23 ސިކުންތު ކުރިން 2170ފަތޯނާ ފާއިޒް\nމޫސުން ގޯސްވުމާ ގުޅިގެން ދިރާގުގެ ސްޕެޝަލް ސްޕޯޓްސް ފެސްޓިވަލް ފަސްކޮށްފިއެވެ.\nދިރާގު ސްޕެޝަލް ސްޕޯޓްސް ފެސްޓިވަލް 2018 އަކީ، ޚާއްސަ އެހީއަށް ބޭނުންވާ މީހުންނަށް އަމާޒުކޮށްގެން ބާއްވާ ފެސްޓިވަލެކެވެ. އެ ފެސްޓިވަލް އިއްޔެ ބާއްވަން ކުރިން ނިންމާފައިވީ ނަމަވެސް، މިހާރު އެ ހަރަކާތް ކުރިއަށްގެންދިޔުމަށް ހަމަޖެހިފައިވަނީ އަންނަ ނޮވެމްބަރު މަހުގެ ފުރަތަމަ ހަފްތާގެ ތެރޭގައެވެ.\nމޫސުން ގޯސްވުމާއި ގުޅިގެން ހެންވޭރު ދަނޑުގައި ބާއްވަން ހަމަޖެހިފައި އޮތް ދިރާގު ސްޕެޝަލް ސްޕޯޓްސް ފެސްޓިވަލް ފަސްކުރި ނަމަވެސް، ރާވާފައިވާ ގޮތަށް އެހަރަކާތް ކުރިއަށްގެންދާނެ ކަމަށް އެކުންފުނިން ބުނެއެވެ. ދިރާގުގެ އިޖުތިމާޢީ ޒިންމާގެ ދަށުން ކުރިއަށްގެންދާ މިޙަރަކާތުގައި ޚާއްސަ އެހީއަށް ބޭނުންވާ ތިންސަތޭކަ ނުވަދިހަ ކުދިން ބައިވެރިވާނެއެވެ.\nއޭގެ އިތުރުން 11 ސްކޫލަކާއި4އެންޖީއޯ އަކުން ބައިވެރިވާކަމަށް ދިރާގުން ބުނެއެވެ. މިއީ ދިރާގުން އެ ފެސްޓިވަލް ބާއްވާ 8 ވަނަ ފަހަރެވެ. އެކުންފުނިން ބުނީ އެފަދަ ބޮޑު ފެސްޓިވަލެއް ބޭއްވުމުގެ ބޭނުމަކީ، މުޖުތަމައުގައި ދިރިއުޅޭ އެއްވެސް ކުއްޖަކު އެކަހެރި ނުކުރުމާއި ހުރިހާ ކުދިންނަށްވެސް ހަމަ ހަމަ ފުރުސަތުތަކެއް ހޯދައިދިނުން ކަމަށެވެ.\nއަދި ނުކުޅެދުންތެރިކަން ހުންނަ ކުދިންނަށް އަމިއްލަ ނަފުސަށް އިތުބާރު ކުރުމާއި ކުޅިވަރުގެ ރޫހު އެކުދިންގެ ކިބައިގައި އަށަގެންނެވުމަކީވެސް އެ ފެސްޓިވަލްގެ މަޤްސަދެއް ކަމަށް ދިރާގުން މައުލޫމާތުދެއެވެ.


Masverikamuge3Garaareh Majileehun Faaskoffi - Vaguthu\nމަސްވެރިކަމުގެ3ގަރާރެއް މަޖިލީހުން ފާސްކޮށްފި\nމަސްވެރިކަމާގުޅޭ ތިން ގަރާރެއް މިއަދު ރައްޔިތުންގެ މަޖިލީހުން ފާސްކޮށްފިއެވެ.\nސަރުކާރުގެ ފަރާތުން އެމްޑީޕީގެ މެންބަރުން ރައްޔިތުންގެ މަޖިލީހަށް ހުށަހަޅުއްވާފައިވާ ފަސް ގަރާރުގެ ތެރެއިން މިއަދު ފާސްކޮށްފައިވާ ތިން ގަރާރަކީ ބޭރުގެ ބޯޓުފަހަރު ރާއްޖެ އައިސް ދިވެހި މަސްވެރިންގެ އަތުން މަސް ގަތުމަށް ހުއްދަ ދިނުމަށް ދުވާފަރު ދާއިރާގެ މެންބަރު އިސްމާއީލް އަހްމަދު ހުށަހެޅުއްވި ގަރާރެވެ. މި ގަރާރު ފާސްކޮށްފައިވަނީ ވޯޓުގައި ބައިވެރިވެވަޑައިގެންނެވި 66 މެންބަރުންގެ އިއްތިފާގުންނެވެ.\nދެވަނަ ގަރާރަކީ ތޮއްޑޫ ދާއިރާގެ މެންބަރު ހުށަހެޅުއްވި ރަށު ކައުންސިލާއި އަމިއްލަ ފަރާތްތަކާ ގުޅިގެން ރަށްރަށުގައި ގޭދޮށު މަސް ފެކްޓްރީ ގާއިމު ކުރުމުގެ ގަރާރެވެ. މި ގަރާރު ފާސްކޮށްފައިވަނީ ވޯޓުގައި ބައިވެރިވެވަޑައިގެންނެވި 72 މެންބަރުންގެ އިއްތިފާގުންނެވެ.\nތިންވަނަ ގަރާރަކަށް މިއަދު މަޖިލީހުން ފާސްކޮށްފައިވާ ގަރާރަކީ މާފަންނު މެދު ދާއިރާގެ މެންބަރު އިބްރާހިމް ރަޝީދު ހުށަހެޅުއްވި ގަރާރެވެ. އެގަރާރަކީ މަސްވެރިކަން ކުރާ ކަނޑުގެ ސަރަހައްދުތަކެއްގައި ކަންނެލި ޖަގަހަތަކެއް ނުވަތަ އޮފްޝޯ ޕްލެޓްފޯމްތަކެއް ގާއިމު ކުރުމުގެ ގަރާރެވެ. މި ގަރާރު ފާސްކުރީ ވޯޓުގައި ބައިވެރިވެވަޑައިގެންނެވި 72 މެންބަރުންގެ އަޣުލަބިއްޔަތުންނެވެ.\nމި ގަރާރުތަކުގެ އިތުރުންވެސް އިތުރުބދެ ގަރަރާރެއް ރައްޔިތުންގެ މަޖިލީހުގެ އިގްތިސާދީ ކޮމިޓީންދަނީ ދިރާސާ ކުރަމުންނެވެ. ކަނޑިތީމު ދާއިރާގެ މެންބަރު އަބްދުﷲ ޝަހީމް ހުށަހެޅުއްވި އިންޑިއާ ކަނޑުގައި ބޮޑު ދާ ޖަހައިގެން ރީނދޫ އުރަހަ ކަންނެލީގެ މަސްވެރިކަން މަނާ ކުރުމުގެ ގަރާރާއި ހޯރަފުށި ދާއިރާގެ މެންބަރު އަހްމަދު ސަލީމް ހުށަހެޅުއްވި ބޭރުގެ މަސް ބޯޓުފަހަރު ރާއްޖޭގެ ކަނޑުތަކުގައި މަސްވެރިކަން ކުރުން ހުއްޓާލުމުގެ ގަރާރެވެ.\nއިހަވަންދޫ ދާއިރާގެ މެންބަރު މުހައްމަދު ޝިފާއު ވަނީ މަސްވެރިކަމުގެ ބިލެއް ވެސް މަޖިލީހަށް ހުށަހަޅުއްވާފައިވެއެވެ. އެމްޑީޕީ މެމްބަރުން ވިދާޅުވެފައިވަނީ އެ ބިލު ގާނޫނަކަށް ވެގެން އަންނައިރު ހުށަހަޅާފައިވާ ގަރާރުތަކުގައިވާ ކަންކަން ހިމެނިގެންދާނެ ކަމަށެވެ.


Euro 2020: Germany, Portugal Adhi France Eh Group Akah – adduLIVE\nޔޫރޯ 2020: ފްރާންސް، ޕޯޗުގަލް އަދި ޖަރުމަނު އެއް ގްރޫޕަކަށް\nDec 01, 2019, 11:41 ހަސަން ރަޝީދު\nއަންނަ އަހަރު ބާއްވާ ޔޫރޯ ފުޓްބޯޅަ މުބާރާތުގައި ފްރާންސް އާއި ޕޯޗުގަލް އަދި ޖަރުމަނު އެއް ގްރޫޕަކަށް ލައްވާލައިފިއެވެ.\nޔޫރޯގެ ފެވަރިޓުންގެ ތެރޭގައި ހިމެނޭ މި ތިން ޓީމު ލައްވާލާފައިވަނީ ގްރޫޕް އެފްގައެވެ. މަރުގެ ގްރޫޕްގެ ގޮތުގައި ގިނަ ބަޔަކު ސިފަކުރާ މި ގްރޫޕްގައި ދެން ހިމެނޭނީ ޕްލޭއޮފުން މޮޅުވާ ޓީމެކެވެ. މި ގްރޫޕްގައި ހިމެނޭ ޓީމުތަކުގެ ތެރެއިން ޕޯޗުގަލް އަކީ އެންމެފަހުގެ ޔޫރޯގެ ޗެމްޕިއަނުންނެވެ. އަދި ފްރާންސް އަކީ އެންމެފަހުގެ ވޯލްޑް ކަޕްގެ ޗެމްޕިއަނުންނެވެ.\nޔޫރޯ ފުޓްބޯޅަ މުބާރާތް ތިން ފަހަރެއްގެ މަތިން ކާމިޔާބުކޮށްފައިވާ ސްޕެއިން ލައްވާލާފައިވަނީ ގްރޫޕް އީގައެވެ. މި ގްރޫޕްގައި ދެން ހިމެނެނީ ސްވިޑެން އާއި ޕޮލެންޑުގެ އިތުރުން ޕްލޭއޮފުން މުބާރާތަށް ކޮލިފައިވާ ޓީމެކެވެ. މީގެއިތުރުން ކޮލިފިކޭޝަންގެ ހުރިހާ މެޗެއް ކާމިޔާބުކޮށްގެން މުބާރާތަށް ކޮލިފައިވި އިޓަލީ ލައްވާލާފައިވަނީ ގްރޫޕް އޭގައެވެ. މި ގްރޫޕްގައި ދެން ހިމެނެނީ ތުރުކީ އާއި ސްވިޒަލޭންޑްގެ އިތުރުން ވޭލްސްއެވެ.\nޔޫރޯ އަށް އަދި އިތުރު ހަތަރު ޓީމެއް ކޮލިފައިވާންޖެހޭއިރު، އެޓީމުތައް ކޮލިފައިވާނީ ޕްލޭއޮފް ކުޅެގެންނެވެ. އަންނަ އަހަރުގެ ޔޫރޯ ޔޫރަޕްގެ 16 ސިޓީއެއްގައި ބޭއްވުމަށް ހަމަޖެހިފައިވެއެވެ. އެގޮތުން މުބާރާތް ހުޅުވާ މެޗުގައި ޖޫން މަހުގެ 12 ވަނަ ދުވަހު އިޓަލީ ނިކުންނާނީ ތުރުކީއާ ދެކޮޅަށެވެ.\nޔޫރޯގެ ގްރޫޕްތައް އެކުލެވިގެންވާ ގޮތް:\nގްރޫޕް އޭ: އިޓަލީ، ސްވިޒަލޭންޑް، ތުރުކީ، ވޭލްސް\nގްރޫޕް ބީ: ބެލްޖިއަމް، ރަޝިޔާ، ޑެންމާކް، ފިންލޭންޑް\nގްރޫޕް ސީ: ޔުކްރޭން، ނެދަލޭންޑްސް، އޮސްޓްރިއާ، ޕްލޭއޮފުން ކޮލިފައިވާ ޓީމެއް\nގްރޫޕް ޑީ: އިންގްލޭންޑް، ކްރޮއޭޝިއާ، ޗެކް ރިޕަބްލިކް، ޕްލޭއޮފުން ކޮލިފައިވާ ޓީމެއް\nގްރޫޕް އީ: ސްޕެއިން، ޕޮލެންޑް، ސްވިޑެން، ޕްލޭއޮފުން ކޮލިފައިވާ ޓީމެއް\nގްރޫޕް އެފް: ޖަރުމަނު، ޕޯޗުގަލް، ފްރާންސް، ޕްލޭއޮފުން ކޮލިފައިވާ ޓީމެއް


LIVE: Finimoosumugai Europe Ge Haalath Goasvedhaane - Vaguthu\nފިނި މޫސުމުގައި ދުނިޔޭގެ ހާލަތު ގޯސްވެދާނެ\n23 ދުވަސް ފަހުން އަދަދު ދަށަށް: މިއަދު ފައްސިވީ 92 މީހުން\nތ. ވޭމަންޑޫއިން ފްލޫ ކްލިނިކަށް ދެއްކި މީހަކު ކޮވިޑް-19 އަށް ފައްސިވެއްޖެ\nBREAKING | Veymandoo In Flu Clinic Ah Dhekki Meehaku Covid Ah Fassivejjehttps://t.co/7ct9YbOvGE\nގއ. މާމެންދޫއިން ކޮވިޑް ވެކްސިން ޖަހަން ދެކޮޅު ހެދި މީހަކު ކޮވިޑަށް ފައްސިވެ ރަށް ބިރުވެރި ހާލަތަކަށް ގޮސްފި\nBREAKING | Covid Vaccine Jahan Dhekolhu Hedhi Meehaku Maamendhoo In Fassi Vejjehttps://t.co/x02G07agd1\nއިންޑިއާގައި ކޮވިޑް-19އިން ދިފަާއުވުމަށް ވެކްސިން ތައްޔާރުކޮށް، އެ ވެކްސިން އެކްސްޕޯޓު ކުރަން ވަރަށް އަވަހަށް ފަށާނެ ކަމަށް މީޑިއާތަކުން ރިޕޯޓު ކޮށްފި\nCovid-19: India In Vaccine Export Kuran Fashanyhttps://t.co/BGARBkTZnj\nލ.ގަމުގެ ފުލޫ ކްލިނިކަށް ދެއްކި މީހަކު ކޮވިޑަށް ފައްސިވެއްޖެ.\nBREAKING NEWS: L.Gan Flu Clinic Ah Dhekki Meehaku Fassivejje https://t.co/7N3F9ue3hn\nކޮވިޑް-19 އަށް ދުނިޔެ އިން ފައްސިވާ މީހުންގެ އަދަދު ފާއިތުވި ދެތިން ދުވަހު ކޮންމެވެސް ވަރަކަށް ދަށަށް ގޮސްފައި ހުރި ނަމަވެސް އެއީ ވަގުތީ ކަމެއްކަމަށް ވެދާނެކަމުގެ ކަންބޮޑުވުން އެބައޮތެވެ. މިހާރު ހާއްސަކޮށް ހުޅަނގުގެ ގައުމުތަކުގެ އެންމެ ބޮޑު ކަންބޮޑުވުމަކީ ކުރިއަށް އޮތް ފިނިމޫސުމުގައި ކޮވިޑް ފެތުރުން އިތުރު ވެގެން ހިނގައިދާނެ ކަމުގެ ކަންބޮޑުވުމެވެ.\nމިހާރު ވެސް ހުޅަނގުގެ ބައެއް ގައުމުތަކުން ވަނީ ފިނި މޫސުމުގައި ކޮވިޑް އިތުރަށް ފެތުރިގެން ހިނގައިދާނެ ކަމަށް ބަލައި ތައްޔާރުވަމުންދާކަން ހާމަކޮށްފައެވެ. އިނގިރޭސިވިލާތާއި، ފަރަންސޭސިވިލާތާއި ޖަރުމަންވިލާތާއި އިޓަލީވިލާތުން ވެސް ވަނީ ފިނިމޫސުމަށް ތައްޔާރުވަމުންދާކަން ހާމަކޮށްފައެވެ.\nރާއްޖޭގެ ހާލަތައް ބަލާއިރު މިއަދު ކޮވިޑަށް ފައްސިވި މީހުންނާއިއެކު ސެޕްޓެމްބަރ މަހު ރާއްޖެ އިން ކޮވިޑަށް ފައްސިވި މީހުންގެ ޖުމްލަ އަދަދު ވަނީ 1958 އަށް އަރާފައެވެ. އޭގެތެރެއިން 1128 މީހުން ފައްސިވީ އަތޮޅުތެރޭގެ މީހުން ދިރިއުޅޭ ރަށްތަކުންނެވެ. މާލެ އިން ސެޕްޓެމްބަރ މަހު ފައްސިވެފައި ވަނީ 631 މީހުންނެވެ. ރިސޯޓްތަކުންނާއި ސަފާރީތަކުންނާއި ސިނާއީ މަސައްކަތް ކުރާ ރަށްތަކުން ސެޕްޓެމްބަރ މަހު ވަނީ 199 މީހުން ފައްސިވެފައެވެ.\nBREAKING NEWS: Miadhu Fassivee 120 Meehun https://t.co/cYA9F9uZ8l\n— Vaguthu Online (@VaguthuOnline) September 14, 2021\nސެޕްޓެމްބަރު 15, 2021 15:56\nދެން ތިޔަ ޖަހާ ވެކްސިން ތީ އަސްލު ކީއްކުރާ އެއްޗެއްތަ؟


ކްލެސިފިކޭޝަން: ސަޕޯޓް ސަޓާފް ގްރޭޑް 1\nގދ. ހޯނޑެއްދޫ މެޖިސްޓްރޭޓް ކޯޓް، ހޯނޑެއްދޫ/ދިވެހިރާއްޖެ\nމުސާރައިގެ އިތުރުން، ސަރވިސް އެލަވަންސް -/1000 ރުފިޔާ، ލިވިންގ އެލަވަންސް -/2550 ރުފިޔާ، ޖުޑީޝަލް އެލަވަންސްގެ ގޮތުގައި މުސާރައިގެ %20، އަދި ހަމަޖެހިފައިވާ އުޞޫލުން އިތުރުގަޑީގެ ފައިސާ.\n1- މަޤާމުގެ މަސައްކަތްކުރުމުގެ ހުނަރު/ޤާބިލްކަން ސާބިތުކޮށްދިނުމާއެކު، ލިޔަންކިޔަން އެނގުން (ލިޔަންކިޔަން އެނގޭކަމަށް ބަލާނީ، ގްރޭޑް5ނިންމާފައިވާކަމުގެ ލިޔުމުން ނުވަތަ ކޯޓް ނުވަތަ އިދާރާއިން ޓެސްޓެއް ދީގެންނެވެ.) ނުވަތަ؛\n2- މަޤާމުގެ މަސައްކަތްކުރުމުގެ ހުނަރު/ޤާބިލްކަން ސާބިތުކޮށްދިނުމާއެކު، އެސް.އެސް 1 ރޭންކާ އެއްފެންވަރުގެ މަޤާމެއްގައި ނުވަތަ އެއަށްވުރެ މަތީ ރޭންކަކާ އެއްފެންވަރުގެ މަޤާމެއްގައި އުޅެ ތަޖުރިބާ ލިބިފައިވުން. ނުވަތަ؛\n3- މަޤާމުގެ މަސައްކަތްކުރުމުގެ ހުނަރު/ޤާބިލްކަން ސާބިތުކޮށްދިނުމާއެކު، އެސް.އެސް 1 ރޭންކުގައި މަސައްކަތްކުރަމުންދާ މީހެއްކަމުގައިވުން. އަދި އުމުރުން 18 އަހަރު ފުރިފައިވުމާއި، އުމުރުން 55 އަހަރުވެފައިވާ މީހެއްކަމުގައިނުވުން.\n1- މި މަޤާމަށް ހޮވޭ މީހަކު މައިގަނޑުގޮތެއްގައި ކުރަންޖެހޭނީ ކޯޓް ސާފުތާހިރިކޮށް ބެލެހެއްޓުމާއި، ދިދަނަގައި ތިރިކުރުމާއި، ލިޔުންތަކާއި، ޗިޓްފަދަ ތަކެތި އެކިއެކި ފަރާތްތަކާ ހަވާލުކުރުމުގެ މަސައްކަތް ކުރުން.\n2- ކޯޓުން ކުރަންޖެހޭ މަސައްކަތާ ގުޅިގެން ކުރުމަށް ހަވާލުކުރާ މަސައްކަތްތައް ކުރުން.\n3- މޯލްޑިވްސް ކޮލިފިކޭޝަން އޮތޯރިޓީން ފެންވަރު ބަލާފައިވާ ތަޢުލީމީ ސެޓްފިކެޓްތަކުގެ ކޮޕީއާއި ޓްރާންސްކްރިޕްޓްގެ ކޮޕީ (އަސްލާ އެއްގޮތްކަމަށް ސަރުކާރުގެ އޮފީހަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑު ޖަހާފައިވާ އަސްލުގެ ކޮޕީ)\n4- ލިބިފައިވާ ތަޖުރިބާ ދަލީލުކޮށްދޭ ލިޔުންތަކުގެ ކޮޕީ (އަސްލާ އެއްގޮތްކަމަށް ސަރުކާރުގެ އޮފީހަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑު ޖަހާފައިވާ އަސްލުގެ ކޮޕީ) (ވަޒީފާ އަދާކުރި ނުވަތަ އަދާކުރަމުންދާ ލިޔުމުގައި، މަޤާމުގައިވީ ދުވަހާއި، މަޤާމުގެ ނަމާއި، ރޭންކާއި، އަދާކުރާ މަސްއޫލިއްޔަތު ބަޔާންކޮށްފައި އޮންނަންވާނެއެވެ.)\nމި މަޤާމަށް ޝަރުޠު ފުރިހަމަވާ ފަރާތްތަކުން މި ކޯޓުގެ ވަޒީފާއަށް އެދޭ ފޯމް ފުރިހަމަކުރުމަށްފަހު، 2015 މާރިޗު 10 ވާ އަންގާރަ ދުވަހުގެ 14:00 ގެ ކުރިން، މި ކޯޓަށް ހުށަހެޅުން އެދެމެވެ.\n5 ޖުމާދަލްއޫލާ 1436\nސުންގަޑި: 10 މާރިޗު 2015 1400


Sushant ge fahu film ge trailer dhakkaalaifi | Mihaaru\nމި ފިލްމު ގެނެސްދޭން ނިންމާފައި ވަނީ ޑިޒްނީ ޕްލަސް ހޮޓްސްޓާ އިން މި މަހުގެ 24 ގަ އެވެ. "ދިލް ބޭޗާރާ" އަކީ ސުޝާންތު މަރުވި އިރު، މަސައްކަތް ނިމި، ރިލީޒްނުވެ އޮތް ހަމައެކަނި ފިލްމެވެ.\nމި ފިލްމަކީ 2014 ގައި ރިލީޒްވި ހޮލީވުޑްގެ ފިލްމު "ދަ ފޯލްޓް އިން އަވާ ސްޓާޒް" ގެ ރިމެކެކެވެ. "ދިލް ބޭޗާރާ" ގައި ސުޝާންތާ އެކު ބަތަލާގެ ރޯލުން ފެންނާނީ ސަންޖަނާ ސާންގީ އެވެ.\nމި ފިލްމު ޑައިރެކްޓްކޮށްފައި ވަނީ އަލަށް ޑައިރެކްޝަނަށް ނުކުތް، މަޝްހޫރު ކާސްޓިން ޑައިރެކްޓަރު މުކޭޝް ޗަބްރާ އެވެ.\nކުޅަދާނަ މިއުޒިކް ޑައިރެކްޓަރު އޭއާރް ރަހްމާން މިއުޒިކް ހަދާދީފައިވާ "ދިލް ބޭޗާރާ" ގެ ކާސްޓުންގެ ތެރޭގައި ސައިފް އަލީ ޚާނާއި ޖާވިދު ޖެފްރީ އަދި މިލިންދު ގުނާޖީ ވެސް ހިމެނެ އެވެ.\nޑިޕްރެޝަނުގެ ތެރޭގައި އުޅެ ސުޝާންތު، 34، ދަންޖެހިގެން މަރުވީ މިދިޔަ މަހުގެ 14 ގަ އެވެ.\nމިދިޔަ އަހަރު އޭނާގެ ތިން ފިލްމެއް ރިލީޒްވި އެވެ. އެއީ "ޑްރައިވް" އާއި "ޗިޗޯރޭ" ގެ އިތުރުން "ސޯންޗިރައްޔާ" އެވެ.\nސުޝާންތަކީ ޓީވީ ސިލްސިލާ "ޕަވިތުރަ ރިޝްތާ" އިން މަޝްހޫރުކަން ހޯދުމަށް ފަހު، 2013 ގެ ފިލްމު "ކައި ޕޯ ޗޭ" އިން ބޮލީވުޑަށް ނުކުމެ، ކުޑަ ދުވަސްކޮޅެއްގެ ތެރޭގައި ވަރަށް ކާމިޔާބު އެކްޓަރަކަށްވި ފަންނާނެކެވެ.\nބޮލީވުޑް އަމިއްލައަށް މަރުވުން ޓްރެއިލާ ބޮލީވުޑް ފިލްމު\nފިލް މީ ވާހަކަ\nރާއްޖޭގަ ފިލް މީ ޙަބަރުލިޔާ މީހުންކީއްވެ ސާފުނުވާ ޙަބަރުތައް ކަށަވަރު ޙަބަރެއްގެގޮތުގަ ލިޔަނީ..ސުޝާންތުގެ މަރާ މެދު އެތަކެސުވާލު އުފެދި ތަހުގީގުކުރެވެ މުންދަނީ...އަ މިއްލަޔަށް މަރުވި ކަ މަށް ފުލުހުން ބުނިކަ މުގަވިޔަސް އެ މަރުގަ ޝައްކުއުފެދޭ އެތަކެކަ މެވާކަ މަށް ވަނީ..ރާއްޖޭގެ ފުލުހުންވެސް އިބުރަތް ލިބިގަންނަންޖެހޭ ސުވާލުތަކެ މިކަ މުގަވޭ..ދަންޖެހިފަހުއްޓާ ފެނުނަސް އެއީ އަ މިއްލަޔަށް ދަންޖެހިގެން މަރުވިކަ މަށް ނިން މައިގެންނުވާނެ. ރަގަޅަށް ތަހުގީގުކުރަންޖެހޭނެ.\nއިންޑިއާމީހުންގެ ހިންދީ ސަގާފަތް ފަތުރަން ބޭނުންކުރަނީ ހިންދީފިލްމު، ތާޑުވޯލްޑު ގައުމުތަކުގަ ތިއެއްޗެއް ބަލަނީ. ތަރައްގީވެފައިވާ ގައުމުތަކުގަ އެތާ އުޅޭ އިންޑިއާ މީހުން އަމިއްލައަށް ސިނަމާތަކުގަ އަޅުވައިގެން އެމީހުން އަމިއްލައަށް ބަލައި އުޅެނީ.


Shareef Majileehah Olhuvaali Kan Saafu Vejje - Nasheed - Vaguthu\n7 މަސް ކުރިން ( ޖުލައި 23, 2019 )\nބޭންކް އޮފް މޯލްޑިވްސް (ބީއެމްއެލް) ގެ ޑެޕިއުޓީ ސީއީއޯ މުހަައްމަދު ޝަރީފް މާލިއްޔަތު ކޮމިޓީ އަށް އޮޅުވާލާފައި އޮތް ކަން މިހާރު ސާފުވެފައިވާކަމަށް ރައްޔިތުންގެ މަޖިލިހުގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nނަޝީދު ވިދާޅުވީ އިއްޔެ ޝަރީފުގެ ފަރާތުން ސިޓީއެއް އެމަނިކުފާނަށް ލިބިވަޑައިގަތުމާއި ގުޅިގެން ޝަރީފްއަށް ފިޔަވަޅު އެޅުމާއި މެދު ދެވަނަ ވިސްނުމަކަށް ދިއުމަށް ނިންމި ނަމަވެސް މިހާރުދެން ޝަރީފުގެ މައްސަލަ ތަހްގީގުކޮށް ފިޔަވަޅު އަޅުއްވަން ފޮނުއްވާނެކަމަށެވެ.\n"މާލިއްޔަތު ކޮމިޓީގެ ބައްދަލުވުމުގެ ޔައުމިއްޔާ ބެއްލެވިއިރު،\nޝަރީފް މާލިއްޔަތު ކޮމިޓީ އަށް އޮޅުވާލާފައި އޮތް ކަން މިހާރު ސާފު އޭނާގެ މައްސަލަ އަނބުރާ ފުލުސް އޮފީހުން ގެންނަން ޖެހޭ ސަބަބެއް ނެތް" ނަޝީދު ވިދާޅުވިއެވެ.\nބޭންކް އޮފް މޯލްޑިވްސްގެ ޑެޕިއުޓީ ސީއީއޯ ޝަރީފްގެ ދޮގު މައުލޫމާތު ދިން މައްސަލަ އިތުރަށް ތަހްގީގް ކުރަން ކަމާއި ބެހޭ އިދާރާތަކަށް ފޮނުވަން ނިންމާފައިވާއިރު ސަރުކާރުގެ ވެރިޔަކު ވިޔަސް މުއައްސަސާއެއްގެ ވެރިއަކު ވިޔަސް، މަޖިލިހަށް ވަޑައިގެން ދޮގު ހައްދަވާ ނަމަ، އެއީ ޖިނާއީ ކުށެއް ކަމަށާއި އަދި އެ ކަން ތަހުގީގު ކުރުމަށް ފަހު ދައުވާ ކުރަން ޕްރޮސެކިއުޓަ ޖެނެރަލް (ޕީޖީ) އަރިހުގައި އެދިވަޑައިގަންނަވާނެ ކަމަށް މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު ވަނީ މިދިޔަ ހަފްތާފައި ވިދާޅުވެފައެވެ.\nޖުލައި 23, 2019 14:30\nތީދޮގުހަދަން ނޭންގޭ މީހެއް\nޖުލައި 23, 2019 14:41\nކޯޓް އަމްރަކާ ނުލައި ގާޒީ ހިފާހއްޔަރުކުރުމަކީ ޖިނާޢީ ކުށަކަށް ވީއިރު މަނިކްފާނު އެޙުކުމް ތަންފީޒް ވަންދެން ޖަލުގައި ހުރިންތަ؟ފިއްލަވައިގެން އިނގިރޭސިވިލާތަށް ގޮސްފަ މައުސޫމް މީހަކަށް ވެގެންނު ތިހުންނެވީ.އެކަން ބެލީ ކޮންބައެއް. ޤާނޫނު ތައް ހުންނަނީ އެންމެން ކުރިމަތީގަ ހަމަހަމަ ކަމާއެެކު.މިހާރު އައްނިވީމާ ތިހިރީ ޗާޓުން ބޭރުގައި ޝަރީޢަތްކޮށްފަ.\nޖުލައި 23, 2019 14:46\nއެންމެބޮޑު ދޮގުވެރިޔާ އެންމެ ބޮޑު ޓެރަރިސްޓް އަދި ބޮޑު ވަގު މިހާރު މަޖިލީހުގެ ރިޔާސަތަށް އަރައިއިދެ ކޮންވާހަކައެއް ދައްކާކަށް\nޖުލައި 23, 2019 14:50\nބަލަ މަޖްލީހަކީ ތީ ﷲ ގެ ދަރުބާރުގެއްއެއްނޫން. ﷲ ގެ ދަރުބާރަށް ހާޒިރުވާދުވަހަކުން ސަލާމަތާއި ރައްކާތެރިކަން ހޯދުމަށް އަހަރެމެން މަސައްކަތްމިކުރަނީ. ތީ ފެށުނީއްސުރެން ރައްޔިތުންނަށް އޮޅުވާލައި ރައްޔިތުން ގުނބޯ ހައްދައި ދޮގުވާހަކަ ފަތުރައި ދޮގު މަޢުލުމާތު ދެމުން ދާމީހެއް. މީނަ ގެ ކަންބަލަނީ ކޮންކޯޓަކުން. ކޮންފުލުސް އޮފީހަކުން. ކޮންފަނޑިޔާރުގެއަކުން. ކޮންސުޕްރިމްކޯޓަކުން.މީނަ ޝަރީޢަތަށް ޙާޟިރުކުރަން އެމްޑީޕީ ސަރުކާރަކަށް ނުކެރޭނެ.\nޖުލައި 23, 2019 16:01\nމިސާލަކަށް މީހަކު ގަންޖާބުއްޔޯ .ދެންއޭނާ މަޖިލީހަށް ހާޒިރުކޮށް ސުވާލުކުރިއްޔޯ އޭނާމުޅީންވެސް ހެދީ ތެދޯ ދެންކިހިނެއްހަދާނީ؟ ކެކެކް.. ގަންޖާބޯ..\nޖުލައި 23, 2019 17:14\nތިބޭފުޅާ ކިތައްފަހަރު ދޮގުމައުލޫމާތު ރައްޔިތުންނައް ދިނިންތޯ..ވަރައްސަލާމް\nޖުލައި 23, 2019 17:40\nދެ ސަރުކާރެއް މިހާރު ހިގާހެން ހާދަ އެބަހީވެޔޭ\nޖުލައި 23, 2019 18:43\nކޮށްފަ ހުރި ކަންތަށް ފަޅާއަރުވާލާތީ ބަޔަކު ވަރަށް ބާރަށް އެބަ ތެޅިފޮޅޭ ! ބޭންކުން ދިނީ ދޮގު މައުލޫމާތު ކަން ސާބިތު ވީމަވެސް ބަޔަކު ވަރަށް ހީކަރުވާ !\nޖުލައި 23, 2019 19:31\nބަލަގަ ދޮގުހެދީ އަދި ހަދާފަ އޮތީ ވެސް ނަޝީދުކަން މީއެމް އިން މިދު އާއްމުކުރި ސިޓީއަކުން ވެސް ރޭކައެް ނުލާތަ. ޢަްޑޫގަ ބުދުބެހެއްޓި ތާނގަ އަތްޖަހަނ ހުރެފަ ތިމަންނަ އެކަން ދެނަހުރީ ވެސް ެޔތި ތަޅާލި ފަހުންނެކޭ ނުބުނޭތަ؟\nޖުލައި 23, 2019 19:09\nތިހާވަރައް އެހެން މީހުން ދޮގުހަދާ ވާހަކަ ދައްކާއިރު މަނިކުފާނު ދިގެއްނުހަދަންތަ ރަލެއްނުބޮންތަ މަސްތުވާ އެއްޗެހި ބޭނުމެއް ނުކުރަންތަ ހިއްވަރެއް ހުރިއްޔާ ރައްޔިތުންގެ ކުރިމަތީ ހަތިމުގަ އަތްލާ ހުވާކިއްބަކަ ތިމަންނަ މިކަންކަން ނުކުރާކަމައް\nޖުލައި 23, 2019 20:52\nމަޖުލިސްރައީސް ދޮގުހެދީމަ ދެންޖެހޭނީ މަޖުލީހުން ވަކިކުރަންތާ. މިހާވަރަށް ދޮގުގައަޅަިގަނެގެން އުޅެނިކޮން ދޮގުގެމައްޗަށް ދޮގުހެދި އަނެއްކާވެސް ކޮންމެވެސް އެންބަސީއެއްގެ މޭޒުދަށަށް ވަންނަ ހިސާބަށްދަނީހެން ހީވަނީ. އޭގެކުރިން އެންބަސީތަކުގެ ގޭޓްތައް ބަންދުކުރުން މުހިންމު\nޖުލައި 24, 2019 00:31\nދޮގުހަދާލަން ކެރޭ ގޮލައެއް މިއުޅެނީ ހީވާކައް.\nޖުލައި 25, 2019 23:58\nމިއީ މިގަރުނުގެ ދޮގުވެރިޔާ ދޮގުވެސްހަދަން މިހިރަ ކެނާއަކަށްނޭނގޭވިިއްޔަ .


އިސްލާމްދީނުގައި އަންހެނުންގެ ޙައްޤުތައް – ޙެޔޮބަސް\nPosted byހެޔޮބަސް ޓީމް\t May 8, 2012 May 8, 2012 Leaveacomment on އިސްލާމްދީނުގައި އަންހެނުންގެ ޙައްޤުތައް\nއަންހެނުންނަކީ އިންސާނީ މުޖްތަމަޢުގެ އެއްބައެވެ. ދުނިޔެމަތީގައި އިންސާނުންގެ ދިރިއުޅުން ބިނާވެފައި ވަނީ ދުނިޔެ އާރާސްތު ކުރުމުގައި އަންހެނުންނާއި ފިރިހެނުން ހިއްސާވާގޮތުގެ މަތިންނެވެ. އެކަމަށްޓަކައިމާތް ﷲ ވަނީ ދެ ޖިންސުގެ މެދުގައި އެއްބަޔަކު އަނެއް ބަޔަކަށް އޯގާތެރިވުމާއި ލޯތްބާއި ކުލުނު ލައްވާފައެވެ. وَمِنْ آيَاتِهِ أَنْ خَلَقَ لَكُمْ مِنْ أَنفُسِكُمْ أَزْوَاجاً لِتَسْكُنُوا إِلَيْهَا وَجَعَلَ بَيْنَكُمْ مَوَدَّةً وَرَحْمَةً إِنَّ فِي ذَلِكَ لآيَاتٍ لِقَوْمٍ يَتَفَكَّرُونَ (21) (سورة الروم 21)\nމާނައީ: ތިޔަބައިމީހުންގެ ތެރެއިން ތިޔަބައިމީހުންނަށްޓަކައި އަނބިން ހެއްދެވިކަމީ އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިން ހެއްކެކެވެ. އެއީ އެބައިމީހުންގެ ގާތުން ތިޔަބައިމީހުން ހިތްހަމަޖެހުން ލިބިގަތުމަށް ޓަކައެވެ. އަދި އެކަލާނގެ ތިޔަބައިމީހުންގެ މެދުގައި ލޯތްބާއި އޯގާތެރިކަން ލެއްވިއެވެ. ހަމަކަށަވަރުން ވިސްނާ ފިކުރުކުރާ ބަޔަކަށް މިކަމުގައި އެކަލާނގެ އެއްކައުވަންތަވެ ވޮޑިގެންވާކަމުގައްޔާއިކުޅަދުންވަންތަ ކަމުގެ ހެކިތައްވެއެވެ.މާތްވެގެންވާ އިސްލާމްދީން ފާޅުވުމުގެ ކުރިން އަޚްލާޤީގޮތުން ވަރަށްވެސް ދަށް ފެންވަރަކަށް އިންސާނުން ވެއްޓިފައިވިއެވެ. ޖާހިލީ ޒަމާނުގައި އަންހެނުންނާ މެދު ވަރަށްވެސް އިހާނަތްތެރި ގޮތްތަށް މުޢާމަލާރުކުރެވިފައިވެއެވެ. އެބައިމީހުންގެ ހުރިހާ ޙައްޤުތައް ނިގުޅައިގަނެވިފައިވިއެވެ. ޢަރަބީންގެ ތެރެގައިވެސް އަދި އެ ނޫންވެސް މުޖްތަމަޢުތަކުގައިވެސް މިކަން ވަރަށް ދަށް ފެންވަރަކަށް ވެއްޓިފައިވިއެވެ.\nއިސްލާމްދީނުގައި އަންހެނުންގެ ޙައްޤުތައް ނިގުޅައިގަނެވިފައިވާ ކަމަށް ބުނެ މިދުވަސްވަރުގައި ކުރެވޭ ދަޢުވާ އަކީ ބާޠިލް ދަޢުވާއެކެވެ. އެހެނި އަންހެނުންގެ ގެއްލިފައިވާ ޙައްޤުތައް އެބައިމީހުންނަށް އެންމެ ފުރަތަމަ ހޯދައިދިނީ އިސްލާމްދީނެވެ. އިސްލާމްދީން ވަނީ އެންމެހާ މީސްތަކުން އުފައްދަވާފައިވަނީ، އަންހެނަކާއި ފިރހެނަކުގެ ދެމެދުންކަން، ހާމަކޮށްދީފައެވެ.\nيَا أَيُّهَا النَّاسُ إِنَّا خَلَقْنَاكُمْ مِنْ ذَكَرٍ وَأُنثَى (سورة الحجرات 13) މާނައީ: އޭއީމާންވެއްޖެ މީސްތަކުންނޭވެ! ހަމަކަށަވަރުން ތިމަން ﷲ އަންހެނަކާއި ފިރިހެނެއްގެ ދެމެދުން ތިޔަބައިމީހުން އުފެއްދެވީމެވެ.\nއަންހެން ކުއްޖަކު އުފަންވެއްޖެނަމަ އެކުއްޖާއާމެދު ޖާހިލީ ޒަމާނުގައި އަމަލު ކުރެވެމުން އައި ގޮތާއި މިކަމުގެ ހުރި ނުބައިކަން ހާމަކުރައްވާ މާތްﷲ ވަޙި ކުރައްވާފައިވެއެވެ.\nوَإِذَا بُشِّرَ أَحَدُهُمْ بِالأُنثَى ظَلَّ وَجْهُهُ مُسْوَدّاً وَهُوَ كَظِيمٌ (58) يَتَوَارَى مِنْ الْقَوْمِ مِنْ سُوءِ مَا بُشِّرَ بِهِ أَيُمْسِكُهُ عَلَى هُونٍ أَمْ يَدُسُّهُ فِي التُّرَابِ أَلا سَاءَ مَا يَحْكُمُونَ (59) (سورة النحل 58,59) މާނައީ: އެއިން މީހަކަށް އަންހެން ދަރިއެއް ލިބިއްޖެކަމުގެ ޚަބަރު ދެވިއްޖެނަމަ އެކަމާ ދެރަވެ ހިތާމަކުރާ ޙާލު އެމީހެއްގެ މޫނު އަނދިރިވެގެން ދެއެވެ. އަދި މި ލިބުނު ހަބަރަކީ ތިމާއަށް ހުރި ނުބައި ކަމެއްގެ ޚަބަރެއް ކަމުގައި ބަލާމީސްތަކުންނާ އެކަހެރިވެގަނެއެވެ. ދެންއެކުއްޖާ ނިކަމެތި ކޮށްފައި ބަހައްޓާފާނެއެވެ. ނޫންނަމަ ދިރިހުއްޓާ ވަޅުލައި މަރާލާފާނެއެވެ. ދަންނާށެވެ. އެބައިމީހުންގެ މި ނިންމުން ހާދަހާވާ ނުބައި ވެގެންވެއެވެ.\nއިސްލާމްދީން އައުމުގެ ކުރިން އަންހެނުންނާއިމެދު އަމަލު ކުރެވެމުން އައިސްފައިވަނީ މި ފަދަ ގޮތަކަށެވެ. އަންހެންކުއްޖަކު ލިބިއްޖެނަމަ އެބައިމީހުން ދެކެނީ އެއީ ތިމާއަށް ލިބުނު ހުތުރު ކަމެއްކަމުގައެވެ. އެހެންވެ މީސްތަކުންގެ ކުރިމައްޗަށް ނުކުންނަންވެސް ލަދުން ދިރިހުއްޓާ އެކުއްޖާ ވަޅުލާ މަރާލަނީއެވެ. ނޫންނަމަ މަރާނުލައީ އެހެން ނަމަވެސް އިހާނަތްތެރި ކޮށްފައި ބަހައްޓައެވެ. ހަމަ އެފަދައިން ޖާހިލީ ޒަމާނުގައި މީހަކު މަރުވެއްޖެނަމަ އޭނާގެ ހުވަފަތް އަނބިމީހާ މުދާ ވާރުތަވާހެން ވާރުތަވެއެވެ. ފިރިމީހާގެ ގާތްތިމާގެ މީހުން، އަނބިމީހާގެ މައްޗަށް ގަދަވެގަނެއެވެ.\nމިކަން ޙަރާމް ކުރައްވަމުން މާތް ﷲ ވަޙީ ކުރައްވާފައިވެއެވެ. يَا أَيُّهَا الَّذِينَ آمَنُوا لا يَحِلُّ لَكُمْ أَنْ تَرِثُوا النِّسَاءَ كَرْهاً (سورة النساء 19) މާނައީ: އޭ އީމާންވެއްޖެ މީސްތަކުންނޭވެ! ތިޔަ ބައިމީހުންގެ ތެރެއިން މީހަކު މަރުވުމުން އޭނާގެ ހުވަފަތް އަންހެނުންގެ މައްޗަށް ވާރުތަ މުދަލަށް ވެރިވާ ފަދައިން ވެރިވެގަތުމުން ވެރިވެގަތުން ތިޔަބައިމިހުންނަށް ހުއްދަވެގެން ނުވެއެވެ.\nއިސްލާމްދީން ވަނީ މި ހުރިހާ އާދަކާދަތައް ނައްތާލާފައެވެ. އަންހެނުންނަށް ލިބެން ޖެހޭ ހުރިހާ ޙައްޤުތަކެއް ފުރިހަމައަށް ހޯދާދީފައެވެ. މީހަކު މަރުވިޔަސް އޭނާގެ ހުވަފަތްވެފައިވާ އަނބިމީހާ4 މަހާއި 10 ދުވަސް ވަންދެން ފިރިމީހާގެ ގޭގައި ޢިއްދަ ހަމަކުރުމަށް އަންގަވާފައިވެއެވެ. އޭގެ ފަހުގައި އެހެން މީހަކާއި ކައިވެނި ކުރަން ބޭނުން ވެއްޖެނަމަ އެކަން ކުރުމުގެ އިޚްތިޔާރު އޭނާއަށް ލިބިގެންވެއެވެ. ފިރިމީހާގެ އާއިލާގެ މީހުންނަށް އޭނާގެ މައްޗަށް އެއްވެސް ބާރެއް ފޯރުވޭކަށް ނޯންނާނެކަންވެސް ވަނީ އަންގަވާފައެވެ. ހަމައެފަދައިން އެބައިމީހުންގެ މެދުގައި ތަރިކަ މުދަލުގައިވެސް އަންހެނުންނަށް އެއްވެސް ޙައްޤެއް ނޯވެއެވެ. އެބައިމީހުން ދެކެމުން އައިސްފައިވަނީ ތަރިކަ މުދާ ލިބޭނީ ހަނގުރާމަކުރާ ވެރި ފަހުލަވާނުންނަށް އެކަނި ކަމަށެވެ.\nނަމަވެސް ތަރިކަ މުދަލުންވެސް ފިރިހެނުންނެކޭ އެއްފަދައިން އަންހެނުންނަސް ޙިއްސާ ލިބިގެންވާކަން އިސްލާމްދީން އަންގަވާފައިވެއެވެ. މިކަން ބަޔާން ކުރައްވާ ﷲ ވަޙީ ކުރައްވާފައިވެއެވެ. يُوصِيكُمْ اللَّهُ فِي أَوْلادِكُمْ لِلذَّكَرِ مِثْلُ حَظِّ الأُنثَيَيْنِ (سورة النساء 11 ) މާނައީ: ތަރިކަ މުދަލުން ތިޔަބައިމީހުންގެ ދަރިންނަށް އަންހެންދަރިއަކަށް ލިބޭ އެއްޗެއްގެ ދެގުނަ ފިރިހެން ދަރިއަކަށް ދިނުމަށް ﷲ ތިޔަބައިމީހުންނަށް އަމުރު ކުރައްވައެވެ.\nތަރިކަ މުދަލުން އަންހެނުންނަށް ލިބޭ ވަރަށްވުރެ ދެގުނަ ފިރިހެނަކަށް ދީފައިވުމަކީ އެއްވެސް ޙާލެއްގައި އިސްލާމީ ޝަރީއަތުގައި އަންހެނުންނަށް ބޭއިންސާފުވެފައިވަނީ އެއްނޫނެވެ. މާތް ﷲ އެއްވެސް މީހަކަށް އަނިޔާވެރިވެ ވޮޑިނުގަންނަވައެވެ. އަދި އެއްވެސް ޙާލެއްގައި ބޭއިންސާފު ޙުކުމެއް ކުރައްވާފައި ނުވެއެވެ. إِنَّ اللَّهَ لا يَظْلِمُ مِثْقَالَ ذَرَّةٍ (سورة النساء 40) މާނައީ: ހަމަކަށަވަރުން ޒައްރެއްގެ މިންވަރުވެސް ﷲ އަނިޔާވެރިވެ ވޮޑިނުގަންނަވައެވެ. وَأَنَّ اللَّهَ لَيْسَ بِظَلاَّمٍ لِلْعَبِيدِ (سورة الأنفال 51) މާނައީ: ހަމަކަށަވަރުން ﷲ އެކަލާނގެ އަޅުންނަށް އަނިޔާވެރިވެ ވޮޑި ނުގަންނަވައެވެ.\nތަރިކަ މުދާ ބެހުމުގައި އިސްލާމްދީނުގައި އަންހެނަކަށް ލިބޭ ވަރުގެ ދެގުނަ ފިރިހެނުންނަށް ދީފައިވަނީ ސަބަބެއް ނެތިއެއްނޫނެވެ. ކީރިތި ޤުރުއާންގައި އެކަން ބަޔާން ކުރައްވާފައިވެއެވެ. الرِّجَالُ قَوَّامُونَ عَلَى النِّسَاءِ بِمَا فَضَّلَ اللَّهُ بَعْضَهُمْ عَلَى بَعْضٍ وَبِمَا أَنفَقُوا مِنْ أَمْوَالِهِمْ (سورة النساء 34)\nމާނައީ: ފިރިހެނުން ނަކީ އަންހެނުން ބަލައި ތަރުބިއްޔަތު ކުރުމުގެ ޙައްޤާއި ބާރު ލިބިގެންވާބައެކެވެ. އެދެބައިމީހުން އެއްބަޔަކު އަނެއް ބައެއްގެ މައްޗަށް ﷲ މާތް ކުރައްވާ އިތުރު ކުރައްވާފައިވާ ކަމަށްޓަކައެވެ. އަދި ފިރިހެނުން އެބައިމީހުންގެ މުދަލުން ހޭދަކުރާކަމަށްޓަކައެވެ.\nއަންހެނުންގެ މައްޗަށް ފިރިހެނުންނަށް ލިބިގެންވާ ބާރަކީ އެއްވެސް ޙާލެއްގައި އަންހެނުން އަޅުވެތި ކުރުމުގެ ބާރެއް ނޫނެވެ. އެއީ ތިމާގެ ބެލުމުގެ ދަށުގައިވާ އަންހެނުން ރަގަޅުގޮތުގައި ބަލާ ތަރުބިއްޔަތުކޮށް އެބައިމީހުންނަށް ބޭނުންވާ ކަންތައްތައް ފުއްދައިދީ ބެލެހެއްޓުމުގެ ބާރެވެ. އަދި އަނބިމީހާއަށް ކުރަން ޖެހޭ އެންމެހާ ޚަރަދުތަކެއްކޮށް ބެލެހެއްޓުމުގެ ބާރުވެސްމެއެވެ.\nوَبِمَا أَنفَقُوا مِنْ أَمْوَالِهِمْ މިފަދައިން ވަޙީކުރައްވާފައި އެވަނީ މިކަމަށް އިޝާރާތް ކުރައްވަމުންނެވެ. ދެމަފިރިންކުރެ، ފިރިމީހާއަށްވުރެ އަންހެންމީހާގެ ތަނަވަސްކަން ބޮޑު ނަމަވެސް ފިރިމީހާއަށާއި ދަރިންނަށް ޚަރަދުކުރުން އަންހެންމީހާގެ މައްޗަށް ވާޖިބުވެގެންނެއް ނުވެއެވެ. ގޭގައި ކުރަންޖެހޭ ޚަރަދު ކުރުމުގައި ހެޔޮހިތުން އަންހެންމީހާ ޙިއްސާވުމަކީ އެއީ ވަކި ކަމެކެވެ. ނަމަވެސް އެޚަރަދުތައް ކުރުމީ ފިރިމީހާގެ މައްޗަށް އޮތް ވާޖިބުކަމެކެވެ.\nއެހެންކަމުން އިސްލާމީ ނަޒަރަކުން ބަލާއިރު ކޮންމެފަދަ ޙާލެއްގައިވިޔަސް ކޮންމެ އަންހެނަކުވެސް ވާންޖެހެނީ ކޮންމެވެސް ފިރިހެނެއްގެ ބަލަދުވެރިކަމުގައި ހުންނަ މީހަކަށެވެ. އެހެނީ ކޮންމެ އަންހެނަކީވެސް ކޮންވެސް ފިރިހެނެއްގެ އަންބެކެވެ. ނޫންނަމަ ދަރިއެކެވެ. ނޫންނަމަ ކޮއްކޮއެއް ނުވަތަ ދައްތައެކެވެ. ނޫންނަމަ މަންމައެކެވެ. މިއިން ކޮންމެ ޙާލެއްގައިވިޔަސް ފިރިމީހާ ނުވަތަ ބައްޕަ ނުވަތަ ބޭބެގެ ނުވަތަ ދަރިފުޅުގެ މައްޗަށް އޭނާގެ ބަލަދުވެރިކަމުގެ ދަށުގައިވާ އަންހެންމީހާއަށް ޚަރަދުކޮށް ބެލެހެއްޓުން ވާޖިބު ވެގެންވެއެވެ. ތަރިކަ މުދަލުން އަންހެނުންނަށް ވުރެ ދެގުނަ ފިރިހެނުންނަށް އިސްލާމް ދީނުގައި ދީފައިވަނީ މި ސަބަބުތަކަށް ޓަކައެވެ.\nއާދޭހެވެ. އޭގެ ސަބަބަކީ އެއްވެސް ޙާލެއްގައި އާމްދަނީ ހޯދުމުގައި އަންހެނުންގެ ޙިއްސާ ނުވާތީއެއްނޫނެވެ. ތަރިކަ މުދަލުގައި ދެޖިންސް ހަމަހަމަ ނުވަނީ އެޒަމާނުގައި އަންހެނުން އާމްދަނީ ހޯދަން އަންހެނުން މަސައްކަތް ނުކުރާތީއޭ ބުނެވޭނީ އެހެން ނަމަތާއެވެ. މިޒަމާނުގައި އާމްދަނި ހޯދަން އަންހެނުން މަސައްކަތް ކުރާ ފަދައިން އެދުވަސްވަރުގައިވެސް އަންހެނުންގެ ތެރޭގައި އާމްދަނީ ހޯދުމަށް މަސައްކަތް ކުރި މީހުންވެސް އުޅެއެވެ.\nއާދޭހެވެ. އަންހެނުނަކީ އުފެދުމުގައިވެސް ފިޠުރީގޮތުންވެސް ފިރިހެނުންނާ ތަފާތު ގޮތްތަކެއް އެބައިމީހުންގެ ކިބައިގައި ލައްވާފައިވަ ބަޔަކަށް ވީތީވެ އިސްލާމްދީނުގައި މިކަންކަމަށް ވަރަށް ބޮޑަށް ރިޢާޔަތްކޮށްފައިވެއެވެ. މިގޮތުން ބަލާއިރު ދީނީގޮތުން އަދާކުރަންޖެހޭ ބައެއް ވާޖިބުތައް އަންހެނުންނަށް ލުއިކޮށްދީފައިވެއެވެ. އަދި ކީއްތޯއެވެ. އަންހެނުންނާ މެދު އޯގާތެރިކޮށް ހިތުމަށް ޚާއްސަ ސަމާލުކަމެއް ދިނުމަށްވެސް ގޮވާލާފައިވެއެވެ. މާތްﷲ ވަޙީ ކުރައްވާފައިއެވެ. وَعَاشِرُوهُنَّ بِالْمَعْرُوفِ (سورة النساء 19) މާނައީ: “ތިޔަބައިމީހުން ތިޔަބައިމީހުންގެ އަބީންނަށް އޯގާތެރިވެ ހެޔޮކޮށް ހިތާށެވެ”. މި މާނަ އިތުރަށް ކަށަވަރު ކޮށްދެއްވަމުން މާތް ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައިވެއެވެ.  ”إِنَّ أَكْمَلَ المؤمِنينَ إيمانًا أَحْسَنُهُم خُلقًا وَأَلطَفُهُم بأِهلِه ِ” (مسند أحمد) މާނައީ: މުއުމިނުންގެ ތެރެއިން އީމާންކަން އެންމެ ފުރިހަމަވެގެންވާ ބަޔަކުކަން ކަށަވަރީ، އެބައިމީހުންގެ ތެރެއިން އެންމެ އަޚްލާޤު ރަގަޅު އަދި އެބައެއްގެ އަނބިންނަށް އެންމެ އޯގާތެރި ބައެކެވެ. އެހެން ޙަދީޘެއްގައި ވެއެވެ. عن أم المؤمنين عائشة -رضي الله تعالى عنها- قالت: قال رسول الله صلى الله عليه وسلم: “خَيْرُكُمْ خَيْرُكُمْ لِأَهْلِهِ وَأَنَا خَيْرُكُمْ لِأَهْلِي” (الترمذي) މާނައީ: “ތިޔަބައިމީހުންގެ ތެރެއިން އެންމެ ހެޔޮ މީހަކީ އަނބީންނަށް ހެޔޮ މީހާއެވެ. ތިމަންކަލޭގެފާނަކީ ތިޔަބައިމީހުންކުރެ އަނބީންނަށް އެންމެ ހެޔޮ މީހާ އެވެ”.\nއާދޭހެވެ. ފިޠުރީގޮތުން އަންހެނުންނާއި ފިރިހެނުންގެ ދެމެދުގައި ތަފާތުތަކެއް ލައްވާފައިވީ ނަމަވެސް ހެޔޮ ޢަމަލު ކުރުމުގެ މައިދާނުގައި ދެ ޖިންސްގެ ދެމެދުގައި އެއްވެސް ތަފާތެއް ލައްވާފައި ނުވެއެވެ. فَاسْتَجَابَ لَهُمْ رَبُّهُمْ أَنِّي لا أُضِيعُ عَمَلَ عَامِلٍ مِنْكُمْ مِنْ ذَكَرٍ أَوْ أُنْثَى بَعْضُكُمْ مِنْ بَعْضٍ (سورة آل عمران 195) މާނައީ: ފަހެ އެބައިމީހުންގެ ވެރި ރަސްކަލާނގެ އެބައިމީހުންގެ ދުޢާ އިޖާބަ ކުރައްވައިފިއެވެ. ހަމަކަށަވަރުން ތިޔަބައިމީހުންގެ ތެރެއިން ފިރިހެނަކު ވިޔަސް އަންހެނަކު ވިޔަސް އެމީހަކު ކުރާ ހެޔޮކަމެއް ތިމަން ﷲ އެއަށް ޘަވާބު ނުދެއްވައި ދޫކޮށެއް ނުލައްވާހުށިކަމެވެ. އަންހެނުންވިޔަސް ފިރިހެނުންވިޔަސް ތިޔަބައިމިހުން އެންމެންނީ ދީނުގައި އަޚުވަންތަ ބައެކެވެ.\nހަމަ އެފަދައިން ޢުޤޫބާތް ދިނުމުގައިވެސް ފިރހެނުންނެކޭ އެއްފަދައިން އަންހެނުންނަށް އުޤޫބާތް ދެވެއެވެ. މާތް ﷲ ވަޙީ ކުރައްވައެވެ. وَالسَّارِقُ وَالسَّارِقَةُ فَاقْطَعُوا أَيْدِيَهُمَا (سورة المائدة 38) މާނައީ: “ވައްކަންކުރާ ފިރިހެނާއި ވައްކަންކުރާ އަންހެނާގެ އަތް ކަނޑާށެވެ.” އަދިވެސް ވަޙީ ކުރައްވައެވެ. الزَّانِيَةُ وَالزَّانِي فَاجْلِدُوا كُلَّ وَاحِدٍ مِنْهُمَا مِائَةَ جَلْدَةٍ (سورة النــور2) މާނައީ: ޒިނޭކުރާ އަންހެނާއާއި ޒިނޭކުރާ ފިރިހެނާގެ ގައިގައި ސަތޭކަ އެތިފަހަރުން ހައްދު ޖަހާށެވެ.\nއިސްވެދިޔަ އާޔަތުން އަޅުގަނޑުމެންނަށް އެގެނީ ހުރިހާ ކަމަކުން ދެ ޖިންސު އެއްވެސް ޙާލެއްގައި ހަމަހަމަވެގެންނުވާކަމެވެ. އިންސާނުން އުފެދުމުގައިވެސް މާތް ﷲ ވަނީ ދެޖިންސްގެ މެދުގައި ތަފާތު ކަމެއް ލައްވަވާފައެވެ. ބަލިވެ އިނުމާއި ވިހެއުމާއި މިކަންކަމީ އަންހެން ޖިންސުގައި ލައްވާފައިވަ ކަންތައްތަކެވެ. ހަމައެފަދައިން ދަރިން ގެންގުޅެ ބޮޑުކުރުމުގެ މަސްއޫލިއްޔަތުގެ ބޮޑުބައެއް އަދާކުރަނީ އަންހެނުން ކަމުން އެކަނބަލުންގެ ހިތުގައި ޙާއްޞަ އޯގާތެރިކަމާއި ހަމްދަރުދީވުން ލައްވާފައިވެއެވެ. އަދި ދަރިން ގެންގުޅެ ބޮޑުކުރުމުގައި ކުރިމަތިލާން ޖެހޭ ދަތިތަކާއި ވޭންތަކަކީވެސް ތިމާއަށް ލިބޭ އުފަލަކާއި ހިތްހަމަ ޖެހުމެއްކަމަށް ބަލައިގަތުމުގެ ޝުޢޫރުވެސް އަންހެނުންގެ ނަފްސުގައި މާތްﷲ ވަނީ ލައްވަވާފައެވެ.\nއެހެންވެ އިސްލާމްދީނުގައި އަންހެނުންގެ މައިގަނޑު ވަޒީފާއެއްކަމަށް ކަނޑައަޅުއްވާފައިވަނީވެސް ފިރިމީހާގެ ގޭގެތެރެ ކަންތައްތައް ރާވާ ހިންގާ އިންތިޒާމްކޮށް ބެލެހެއްޓުމެވެ. މިއަށް އިޝާރާތް ކުރައްވަމުން މާތް ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައިވެއެވެ. “والمرأة راعية في بيت زوجها, ومسؤولة عن رعيتها” (متفق عليه) މާނައީ: “އަދި އަންހެނާއީ އޭނާގެ ފިރިމީހާގެ ގޭގެ ކަންތައްބަލަހައްޓާ މީހާއެވެ. އަދި އޭނާގެ މިމަސްއޫލިއްޔަތާމެދު އޭނާއާ ސުވާލު ކުރެވޭނެއެވެ”. ވީމާ، ތިމާގެ އަޞްލު ވަޒީފާއާމެދު ފަރުވާ ކުޑަކޮށްލާ އެހެން ދިމާލަކަށް ހިނގައްޖެނަމަ އޮންނާނީ ތިމާ އަދާކުރަންޖެހޭ އަޞްލު މަސްއޫލިއްޔަތު ބޮއްސުން ލައިގެން ގޮސްފައެވެ. އަންހެނުން ވަޒީފާ އަދާކުރުމަކީ ނެތް ކަމެކޭ އަޅުގަނޑު ނުދަންނަވަމެވެ. ނަމަވެސް އެހެން ވަޒީފާއަކަށް ނުކުތުމުން ތިމާ އަދާ ކުރަންޖެހޭ އަޞްލު ވަޒީފާއަސް ފަރުވާކުޑަ ކޮށްލެވޭނަމަ އެއީ އެއާމެދު ސުވާލު ކުރެވޭނެ ކަމެކެވެ.\nދެޖިންސްގެ ހަމަހަމަ ކަމަށް ގޮވާލާ 2005 ވަނަ އަހަރު އެމެރިކާގައި އަންހެނަކު އިމާމްވެ ހުކުރު ނަމާދު ކުރި ވާހަކައަށް މިދަނޑިވަޅުގައި އިޝާރާތް ކޮށްލާހިތްވެއެވެ. މިކަމުގައި ދަންނަވާލަން ބޭނުންވަނީ ނަމާދަކީ އަޅުކަމެއްކަމާއި އަޅުކަން ކުރަންވީ ގޮތް ޝަރީޢަތުގައި ކަނޑައަޅުއްވާފައިވާކަމެވެ. އެއީ އެއްވެސް މީހަކަށް ހިތު ހުރިހާ ގޮތަކަށް ކުރެވޭނެ ކަމެއް ނޫނެވެ. މިސާލަކށް ޘަވާބު އިތުރުކުރާށޭ ކިޔާފައި މީހަކު މަޣްރިބު ނަމާދުގައި ހަތަރު ރަކްޢަތް ކޮށްފިނަމަ އެމީހެއްގެ ނަމާދު ޞައްޙަވާނެތޯއެވެ؟ ޢިބާދާތުގެ ކަންތައްތަކަކީ ނުވަތަ އަޅުކަމުގެ ކަންތައްތަކަކީ ތަވްޤީފީކަންތައްތަކެވެ. އޭގެ މާނައަކީ ޝަރުޢުގައި އަކަން ކުރަން ކަނޑައަޅުއްވާފައިވާގޮތަށް މެނުވީ ކުރުން ހުއްދަވެގެންނުވާ ކަންތައްތަކެވެ.\nވީމާ އަންހެނެއްގެ ފަހަތުގައި ފިރިހެނުން މައުމޫމްވެ ހުރެ ނަމާދުކޮށްފިނަމަ އެ ފިރިހެނުންގެ ނަމާދު ޞައްޙައެއް ނުވާނެއެވެ.\nހުޅަނގުގެ ދުނިޔޭގައި ދެޖިންސުގެ ހަމަހަމަކަމަށް ގޮވާލާ ގޮވާލުމަކަށް އަޅުގަނޑުމެން މުސްލިމުން ބަލާކަށް ނުޖެހެއެވެ. ހުޅަނގުގައި އަންހެނުންގެ ޙައްޤުތައް ގެއްލިފައިވީ ނަމަވެސް އިސްލާމްދީނުގައި އަންހެނުންގެ ޙައްޤުތަކެއް ގެއްލިފައެއްނުވެއެވެ.\nPosted byހެޔޮބަސް ޓީމް May 8, 2012 May 8, 2012 Posted inUncategorizedTags: ހެޔޮބަސް, ދީން


Bodu khiyaanaai Majileehuge Committee akun thahugeegu kureveyne goi hadhan hushahalhaifi\n31 އޮކްޓޯބަރ 20192ކޮމެންޓް\nބޮޑު ހިޔާނާތް މަޖިލީހުގެ ކޮމެޓީއަކުން ތަހުގީގު ކުރެވޭނެ ގޮތް ހަދަން ހުށަހަޅައިފި\nރާއްޖޭގައި މިފަހުގެ ތާރީހެއްގައި ހިނގާދިޔަ އެންމެ ބޮޑު ހިޔާނާތް، އެމްއެމްޕީއާރްސީގެ ހިޔާނާތުގެ ތަހުގީގު އިންސާފުވެރިކަމާއި އެކުގައި ހިންގުމުގެ ގޮތުން ރައްޔިތުން މަޖިލީހުގެ ހާއްސަ ކޮމެޓީއެއް އެކުލަވާލައި އެ މައްސަލައިގެ ތަހުގީގު ކުރިއަށް ގެންދެވޭނެ ގޮތް ހަމަޖައްސައި ދިނުމަށް އެދި ކާށިދޫ ދާއިރާގެ މެންބަރު އަދި ޑީއާރްޕީގެ ލީޑަރު އަބްދުﷲ ޖާބިރު މަޖިލީހުގެ ރައީސަށް ސިޓީއެއް ފޮނުއްވައިފިއެވެ.\nޖާބިރު މަޖިލީހުގެ ރައީސް، ރައީސް މުހައްމަދު ނަޝީދަށް ފޮނުއްވި ސިޓީގައި ވިދާޅުވެފައި ވަނީ 18ވަނަ ރައްޔިތުންގެ މަޖިލީހުގައި އޭރު ނެގިގެންދިޔަ މުހިއްމު ވޯޓުތަކުގައި އެމްޑީޕީއަށް ނިސްބަތްވެވަޑައިގަންނަވާ ރައްޔިތުން މަޖިލީހުގެ މެންބަރުން ފައިސާ ނަގާފައިވާކަން މީޑިއާތަކުން ގެނެސްދޭ ހަބަރުތަކުން އެނގެން އޮންނަ ކަމަށެވެ. އަދި އޭރު އެމްޑީޕީގެ ޕާލިމަންޓްރީ ގްރޫޕުގެ ލީޑަރު ކަމުގެ މަގާމުގައި ހުންނެވީ މިހާރުގެ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ކަމަށްވެސް ޖާބިރުގެ ސިޓީގައި ވަނީ ފާހަގަކުރައްވާފައެވެ.\nޖާބިރު ވިދާޅުވީ އެމްއެމްޕީއާރްސީ މައްސަލައިގެ ޝަރީއަތްތައް ރާއްޖޭގެ ޝަރުއީ ކޯޓުތަކުގައި ކުރިއަށްދާ ދަނޑިވަޅުގައި އެމްއެމްޕީއާރްސީގެ މައްސަލަ ތަހުގީގު ކުރެއްވި ފުލުހުންގެ މުއައްސަސާގެ އޭރުގެ ބޭފުޅުންނާއި އަދި އެ މައްސަލަތަކުގެ ދައުވާ އުފުލި ޕްރޮސިކިއުޓާ ޖެނެރަލް މިއަދުވެސް އެ މައްސަލަތައް އަލުން ތަހުގީގު ކުރުމަކީ އެފަރާތްތަކުން މީގެކުރިން އަމަލުކޮށްފައިވާ ގޮތުން ގެއްލިފައިވާ ރައްޔިތުންގެ ހައްގުތައް އަލުން ހޯދައިދެވޭނެ ކަމަށް ގަބޫލުކުރެވޭ ކަމެއް ނޫން ކަމަށެވެ.\nޖާބިރު ވިދާޅުވީ މިހާރު ހިނގަމުންދާ 19ވަނަ ރައްޔިތުންގެ މަޖިލީހުގައި އެމްއެމްޕީއާރްސީގެ ހިޔާނާތުގެ ފައިސާ ލިބިވަޑައިގެންނެވި މަޖިލިސް މެންބަރުން ތިއްބެވިކަމާއި ސަލާމަތީ ބާރުތަކާއި ފަނޑިޔާރުންވެސް އަދި ވިޔަފާރިވެރިންވެސް މި ހިޔާނާތުގެ މައްސަލާގައި ހިމެނޭކަން ފާހަގަކުރެވިފައިވާ ކަމަށެވެ.\nޖާބިރު ވިދާޅުވީ ރައްޔިތުންގެ މަޖިލީހުން އެ ތަހުގީގު ކުރިއަށް ގެންދާއިރު އެންމެ ފުރަތަމަ ހާޒިރު ކުރެވޭ ފަރާތަކީ ކުރީގެ ނާއިބު ރައީސް އަހުމަދު އަދީބަށް ވެއްޖެނަމަ ތަހުގީގު ކުރިއަށް ގެންދިއުމުގައި ފަސޭހަތަކެއް ލިބިގެންދާނެ ކަމަށެވެ.\nޖާބިރު މިފަދައިން ވިދާޅުވެފައިވާއިރު މިދިޔަ ބުރާސްފަތި ދުވަހު ބޭއްވި ނޫސްވެރިންގެ ބައްދަލުވުމެއްގައި އެސިސްޓެންޓް ކޮމިޝަނަރު އޮފް ޕޮލިސް މުހައްމަދު ރިޔާޒު ވަނީ 19ވަނަ މަޖިލީހުގައި 16 މެންބަރަކަށް އެމްއެމްޕީއާރްސީގެ ފައިސާ ލިބިވަޑައިގެންނެވި ކަމަށް ވިދާޅުވެފައެވެ. އަދި 18ވަނަ މަޖިލީހުގެ 44 މެންބަރަކަށް އެ ފައިސާ ލިބިވަޑައިގެންފައިވާ ކަމަށް އޭނާ ވިދާޅުވިއެވެ.\nޖާބިރު މަޖިލިސް އެމްއެމްޕީއާރުސީ ހިޔާނާތް ރައީސް ނަޝީދު\nމިކަން މިގޮތަށް ކުއްލިއަކަށް ވިސްނިވަޑައިގެންކަމާއިމެދު ޝައްކުއުފެދެއެވެ. ރައީސް ޞާލިޙްގެ އެޑުވައިޒަރުގެ މަޤާމުގައި ހުންނެވިއިރު ލިބެމުންދިޔަ މަންފާތަކާއި ލިބިދާނެ މަންފާތަކުގެ އުފަލުގައި ވިސްނިވަޑައި ނުގަތީތާއެވެ! ޙައިރާންވާވަރުގެ ކަމެކެވެ. އަނބިކަމަނާއަށް ސުޕްރީމްކޯޓުގެ ފަނޑިޔާރުކަން ނުލިބުނުހަމައިން ކުއްލިއަކަށް ވިސްނިވަޑައިގަތީބާވައެވެ؟ ވަރަށްވެސް ހެއްވާކަމެއް!\nރައްޔިތުންގެ މަޖިލީހުގެ ތަޅުމަކީ މިފަދަ ޒާތީހަސަދަފިލުވަންއޮންނަތަނެއްތޯ؟ ނުވަތަ ހަރުދަނާ ޤާނޫނުހަދައި ރައްޔިތުންނަށް މަންފާކުރަނިވިގޮތްގޮތަށް ވިސްނައި ޤާނޫނުފަރުމާކޮށް ޤާނޫނާއިބެހޭކަންތައްކުރާތަނެއްނޫންތޯއެވެ؟ ޢަޖައިބެކެވެ!


BREAKING NEWS: Noosveriyaa Maraalee Dhuraalaa Raavaigen, Saudi In Hadhany Dhogu - Turkey - Vaguthu\nނޫސްވެރިޔާ މަރާލީ ދުރާލާ ރާވައިގެން، ސައުދީން ހަދަނީ ދޮގު - ތުރުކީ\nސައުދީ އަރަބިއްޔާގެ ނޫސްވެރިޔާ ޖަމާލް އަހުމަދު ޚާޝޮގީ މަރާލީ ދުރާލާ ރާވައިގެން ކަމަށް ތުރުކީން ބުނެފިއެވެ.\nނޫސްވެރިޔާ މަރާލި ގޮތް ތުރުކީގެ ރައީސް ރަޖަބް ތައްޔިބް އުރުދުޣާން މިހާރު ގެންދަވަނީ އެގައުމުގެ ގާނޫނު ހަދާ މަޖިލީހުގައި ހާމަކުރައްވަމުންނެވެ.\nއުރުދުޣާން ވިދާޅުވީ ތުރުކީގައި ހުންނަ ސައުދީގެ ކޮންސިއުލޭޓަށް ހާޝޮގީ ވަނުމުގެ ކުރިން، 15 މީހުންގެ ގްރޫޕެއް އެތަނަށް ވަދެފައިވާ ކަމަށެވެ. އަދި އެތަނުން ހާޝޮގީ ނުނިކުމެ ގިނަ ވަގުތުތަކެއް ވާތީ ކޮންސިއުލޭޓުގެ ބޭރުގައި ހުރި ހާޝޮގީގެ ލޯބިވެރިޔާ އެކަން ތުރުކީގެ ފުލުހުންގެ ސަމާލުކަމަށް ގެނައި ކަމަށް އުރުދުޣާން ވިދާޅުވިއެވެ. އެއާއެކު ސީސީޓީވީ ފުޓޭޖުތަކުގެ އެހީގައި ތަހުގީގު ވަގުތުން ފެށުނު ކަމަށްވެސް ތުރުކީގެ ރައީސް ވިދާޅުވިއެވެ.\nހާޝޮގީ މަރުވެފައިވަނީ ކޮންސިއުލޭޓުގެ ތެރޭގައި ހިނގި ތަޅާފޮޅުމެއްގެ ތެރެއިން ކަމަށް ސައުދީން ބުނެފައިވީ ނަމަވެސް އުރުދުޣާން ވަނީ އެކަން ދޮގުކުރައްވާފައެވެ. އެގޮތުން އުރުދުޣާން ވިދާޅުވީ މިއީ ދުރާލާ ރާވައިގެން ކޮށްފައިވާ ކަމެއް ކަމަށާއި، މިފަދަ ކަމެއް ކުރުމަށް ރާވާ އަދި އެކަމުގެ ހަގީގަތް ފޮރުވުމަކީ ވެސް އިންސާނިއްޔަތާ ހިލާފު އަމަލެއް ކަމަށެވެ.\n"މިއީ އެކްސިޑެންޓަކުން ދިމާވި ކަމެއް ނޫންކަން ސާބިތުވާ ބާރުގަދަ ހެކިތަކެއް އަހަރުމެންގެ އަތުގައި އެބަހުރި. މިއީ ދުރާލާ ރާވައިގެން ކޮށްފައިވާ ކަމެއް" ތުރުކީގެ ރައީސް ވިދާޅުވިއެވެ.\nމީގެއިތުރުން އުރުދުޣާން ވަނީ ސައުދީ ކޮންސިއުލޭޓު ބަލާ ފާސްކުރުމުގެ ހުއްދަ ތުރުކީގެ ކަމާބެހޭ ފަރާތްތަކަށް ސައުދީން ދިނީ މީޑިޔާގެ ސަމާލުކަމަށް މިކަން އައުމުން ކަމަށްވެސް ވިދާޅުވެފައެވެ. އަދި މިކަމުގައި ޝާމިލުވާ އެންމެންގެ ނަންތައް ހާމަކުރުމަށް ވެސް އުރުދުޣާން ވަނީ ސައުދީ އަށް ގޮވާލާފައެވެ.\n"އިންޓެލިޖެންސް ކޮމިއުނިޓީގެ މަދު މެމްބަރުންތަކެއްގެ ބޮލަށް މިކަން ޖަހާލުމަކުން، އަހަރުމެން ވެސް އަދި ބައިނަލަގްވާމީ މުޖުތަމައު ވެސް ހިތްހަމައެއް ނުޖެހޭނެ. އެންމެންނަށް ވެސް ހަމަޖެހުން ލިބިގެންދާނީ މިކަމުގައި ބައިވެރިވި އެންމެންނަށް އަދަބު ދެވުނީމަ" އުރުދުޣާން ވިދާޅުވިއެވެ.\nމީގެއިތުރުން އުރުގުޣާން ވަނީ މަރާލާފައިވާ މީހެއްގެ ހަށިގަނޑު ވީނުވީއެއް ނޭނގި ގެއްލިފައިވާތީ އެކަމާ މެދު ވެސް ސުވާލު އުފެދޭ ކަމަށް ވިދާޅުވެފައެވެ. ސައުދީން ވެސް މިހާތަނަށް ހާޝޮގީގެ ހަށިގަނޑު ވީތަނެއް ހާމަކޮށްފައެއް ނުވެއެވެ.\nނޫސްވެރިޔާގެ މަރާއި ގުޅިގެން ސައުދީން ވަނީ 18 މީހަކު ހައްޔަރުކޮށް، ސަރުކާރުގެ ބައެއް އިސް ފަރާތްތައް މަގާމުން ވެސް ވަކި ކޮށްފައެވެ. މަގާމުން ވަކިކުރި ފަރާތްތަކުގެ ތެރޭގައި ސައުދީގެ ވަލީއަހުދު ފްރިންސް މުހައްމަދު ބިން ސަލްމާންގެ އެޑްވައިޒާ ސައުދް އަލް ޤަހްތާނީއާއި ޑެޕިއުޓީ އިންޓެލިޖެންސް ޗީފް އަހްމަދު އަލް އަސީރީ ހިމެނެއެވެ.\nއޮކްޓޯބަރ 23, 2018 15:35\nދިވެހި ސަރުކާރު މިއޮތީ ސައުދީ އާ އެކު.\nއޮކްޓޯބަރ 23, 2018 16:38\nތިކަމުގައިބ ބައިވެރިވި މީހުން އިނގޭނީ ޝެއިހް އިލްޔާސް އަށައި އިޔާޒައް\nއޮކްޓޯބަރ 23, 2018 21:53\nމިކަމުގެ ސަބަބުން ސަޢދީއަށް ދަތިކުރުމުގެ ފިޔަވަޅު އަޅައި ފިއްޔާ ތެލުގެ އަގު އުފުލި ގައުމުތަކުގެ ހިންގުމުގެ ދުވެލި ހުރިހާ ގޮތަކުން މަޑުޖެހޭނެ ސަބަބަކީ ސަޢުދީ އަކީ ެެންމެ ހިނައިން ތެޔޮ އުފައްދާ އަދި އެކޮސް ޕޯޓް ކުރާގައުމު ވީމަ މިކަމުގެ ގެއްލުން ފުރަތަމަ ކުރާނީ އެމެރިކާ އަށް އެހެންވީމަ ޓްރަމްޕް ބިރުގަތީ އަދި މަރާލެވުނު މީހާއާއި ބެހޭގޮތުން ޓްރަމްޕް ހައްޕު ކިޔާތީ ރިޝްވަތުގެ ގޮތުގަ މިދަނޑިވަޅު 100 މިލިއަން ޑޮލަރު ޓްރަމްޕައްދިނީ މީ ހަމަ ހަގީގަތް\nއޮކްޓޯބަރ 23, 2018 22:36\nތިއެއް ނޫން ހަގީގަތަކީ، އެމެރިކާއަށް އިމްޕޯޓު ކުރާ ތެލަކީ ގާތްގަޑަކަށް އެގައުމުގައި ތެޔޮ ބޭނުންކުރާ އަދަދުގެ 19%. ނަމަވެސް ސައުދީއާއެކު 110 ބިލިޔަން ޑޮލަރުގެ ހަތިޔާރުގެ ޑީލްއެއް އެމެރިކާއިން ހަދާފައިވުން ހަގީގަތަކީ. 100މިލިޔަނުގެ ރިޝްވަތެއް އެމީހުނަށް ނުވާނެ އެކައްޗަކަށްވެސް. ޓްރަމްޕަކީ މިހާރުވެސް ބިލިޔަނަރެއް.


Aasandha ge inzaaru: Dhogu mauloomaathu fathuraa media thakah fiyavalhu alhaanan\nއާސަންދަގެ އިންޒާރު: ދޮގު މައުލޫމާތު ފަތުރާ މީޑިއާތަކަށް ފިޔަވަޅު އަޅާނަން\nއާސަންދަ ކުންފުންޏާއި އެކުންފުނިން ހިންގާ ހުޅުމާލެ ހޮސްޕިޓަލް ބަދުނާމުވާ ގޮތަށް ބައެއް މީޑިއާތަކުން ދޮގު މައުލޫމާތު ފަތުރަމުންދާ ކަމަށާއި އެފަދަ ފަރާތްތަކާއެމު ގާނޫނީ ގޮތުން އެޅެންހުރި ފިޔަވަޅުތައް އަޅާނެ ކަމަށް އާސަންދައިން ބުނެފި އެވެ.\nއާސަންދައިން މިރޭ ނެރުނު ބަޔާނެއްގައި ވަނީ، ފަހަކަށް އައިސް އެކިއެކި މީޑިއާ ޕްލެޓްފޯމް ތަކުގައި ހުޅުމާލެ ހޮސްޕިޓަލާއި އެކުންފުނި ބަދުނާމުވާހެން ވާހަކަ ފަތުރައި، އެކުންފުނިންދޭ މައުލޫމާތު ރައްޔިތުންނަށް އޮޅުން އަރާހެން ގެނެސްދެމުންދާ ކަމަށެވެ. އެފަދަ އަމަލުތައް ހަރުކަށި އިބާރާތުން ކުށްވެރިކުރާ ކަމަށާއި ދޮގު މައުލޫމާތު ފަތުރާ ފަރާތްތަކާމެދު ގާނޫނީ ގޮތުން އެޅެންހުރި ފިޔަވަޅުތައް އަޅާނެ ކަމަށްވެސް އާސަންދައިން ބުންޏެވެ.\nބަޔާނުގައި ވަނީ، ސިއްހީ ދާއިރާއަކީ ރައްޔިތުންގެ އިހުސާސްތަކާއި ނުހަނު ގުޅިފައިވާ ދާއިރާއެއް ކަމަށާއި ރައްޔިތުންގެ ހިތްތަކުގައި ކަންބޮޑުވުން އުފެދޭގޮތަށް ރިޕޯޓް ނުކުރުމަށެވެ. އަދި މިފަދަ ކަންކަމުގައި ހިމެނޭ ފަރާތްތަކަށް އިތުރު ހިތްދަތިކަން ލިބޭނެ ގޮތަކަށް އެކިއެކި ޕްލެޓްފޯމްތަކުގައި ހަގީގަތާ ހިލާފް ނުފެތުރުމަށްް އާސަންދައިން ގޮވާލާފައި ވެއެވެ.\nހުޅުމާލޭގައި ޖޮގިންއަށް ގޮސް އުޅުނު މީހެއްގެ ގައިގާ ބާރްސްޕީޑްގައި ދުއްވާފައި ދިޔަ ސައިކަލަކުން ޖެހި މަރުވި މީހާ ހޮސްޕިޓަލަށް ގެނައުމުން ގެނައުމުން ފަރުވާ ދިނުން ލަސްވީ އޭނާ މެމޯ ނުހެއްދިގެން ކަމަށާއި މެމޯ ނުހައްދައި ފަރުވާ ނުދެވޭނެ ކަމަށް އެ ހޮސްޕިޓަލުން އެންގި ކަމަށް ބުނެ މަންޒަރު ދުށް މީހެއް ފޭސްބުކްގައި ވަނީ ލިޔެފަ އެވެ.\nއެކަމާ ގުޅިގެން އާސަންދައިން ބުނީ، ޕޭޝަންޓު ހޮސްޕިޓަލަށް ގެނައި ވަގުތުން ފެށިގެން އެއްވެސް ލަސް ކުރުމަކާ ނުލައި ފަރުވާ ދޭން ފަށާފައިވާ ކަމަށާއި މެމޯ ނުހެއްދިގެން ފަރުވާ ނުދީ ލަސް ކުރާ ވާހަކައަކީ ހަގީގަތާ ހިލާފް ވާހައެއް ކަމަށެވެ.


(18 އެޕްރިލް 2019 އާ ގުޅޭ)\n"ދަރުބާރަށް ޒަގަން ހާޟިރު ކުރޭ، އަހަރެން އޭނާއާ ވާހަކަދައްކާނަން، މިކަން ކޮންމެވެސް އެއްގޮތަކަށް ނިންމާނަން" ޚިޔާލުތަކާ އެއްފަރާތްވެލައި ލާވީއާ ކުރިމަތިލަމުން ބޭރީތު ބުންޏެވެ. އަދި އޭނާ ރަސްކަމުގެ ދަރުބާރަށް ދިއުމަށް ނުކުތެވެ. އެވަގުތު ލާވީ ގޮވާލިއެވެ.\n"މިތަން ބަންދުކުރޭ" ބޭރީތު މިހެންބުނެ ގަނޑުވަރުގެ އުތުރު ފަރާތުގައި ޖިލައްޔާއަށް ޓަކައި އޭނާ ޚާއްޞަކުރި ބައިގެ ބޮޑު ދޮރަށް ބަލަން ހުއްޓެވެ. ލާވީގެ ބާރުގައި އެ ދެފަރާތުގެ ދޮރުފަތް އައިސް ޖެހި ދޮރު ބަންދުވިއެވެ. އަދި ކުރިން އެ ދޮރު ހުރި ފަދައިން އެ ދެ މީހުންގެ ހާޟިރުގައި ނޫނީ ނުހުޅުވޭނޭގޮތް ހަދައި ތަޅުއެޅުވުމަށްފަހު އެތަނާ ދުރަށް ހިނގައިގަނެއްޖެއެވެ. އެއާއެކު ގަނޑުވަރުގެ އެބައި ޣައިބުގެ ތެރެއަށް ގެއްލުނު ފަދައެވެ. އާންމު ލޯތަކަށް ހުރީ ފޮރުވިފައެވެ.\nޒަގަން އަންނާނޭ އިރެއްގެ އިންތިޒާރުގައި ބޭރީތުގެ ރަސްކަމުގެ ދާނުގައި އޭނާ މަޑުކޮށްލައިގެން އިނެވެ. އޭރު އޭނާގެ ސިކުނޑީގައި ރާވަމުން ދިޔައީ ޒަގަންއާ ދައްކާނޭ ވާހަކައަކާމެދުއެވެ. ހަމައެއާއެކު ޒަގަންގެ ވިސްނުން ހުރި ގޮތެއް ވެސް ހޯދަން ބޭރީތު ބޭނުންވެއެވެ. ބޭރީތުގެ ނަޒަރުގައި ވެސް އީޝަލްއަކީ ސަމިއާނާއަށްވުރެ ރަނގަޅު ހޮވުމެކެވެ. އޭނާގެ އަމިއްލަ ދިރިއުޅުމަށް އައިސްފައިވާ ހުސްކަން ކޮންމެވެސް ސިފައެއްގައި ދުރުކޮށްދޭނޭ ނިންމުމަކަށް އީޝަލް އޭނާގެ ގާތުގައި ހުރުން ވެގެންދާނޭކަން ޤަބޫލުކުރެއެވެ. އެހެންނަމަވެސް އޭނާ އެ މީހުންގެ ތެރެއަށް ގެނައުމަކީ ފަސޭހަކަމަށްނުވާނޭކަން ބޭރީތަށް އެނގެއެވެ. ޒިޔަޒެލްގެ ވާހަކަތައް ޤަބޫލުކުރަން ބޭނުންވިޔަސް އެކަމާ ބޭރީތުގެ ހިތް އެއްބަހެއްނުވެއެވެ. ހުރިހާ ސިއްރުތަކެއް ބޭރީތަށް އެނގިދާނޭތީ އެކަމާ ޒިޔަޒެލް ސަމާލުވެޔޭ ބޭރީތުގެ ޟަމީރަށް ހީވަނީއެވެ. ޒިޔަޒެލް ފަދަ ޖިންނިއެއްގެ އަތްދަށު ޒަގަން ވެއްޖެނަމަ ދަރިފުޅު އެނބުރި ނާންނާނޭކަން ބޭރީތަށް ޔަގީންވެއެވެ. ޒިޔަޒެލްއަކީ ސަމާސާކުރާ ފަދަ ޖިންނިއެއްނޫންކަން ގަނޑުވަރުގައި މަޑުކޮށްލި އެންމެ ދެ ދުވަސް ތެރޭ ވެސް ބޭރީތަށް އެނގުނެވެ. އެއާއެކު ބޭރީތަށް ވިސްނާލެވުނީ އީޝަލްގެ ބައްޕައާ މެދުއެވެ. ޒިޔަޒެލްގެ ބެލުމުގެ ދަށުގައި އަމިއްލަ ދަރިފުޅު ފޮނުވުމުގައި ކޮންމެވެސް ސިއްރެއް އޮންނާނޭ އަނެއްކާ ވެސް ބޭރީތަށް ވިސްނާލެވުނެވެ. ލިބެމުންދިޔަ ނުތަނަވަސްކަމުގައި ބޭރީތަށް ނިތްކުރީގައި ކަނާއަތްތިލަ ހިންގާލެވުނެވެ.\n"އޭރު ހިނގި ހަނގުރާމައިގެ ބަދަލު ހިފުމަށް އެ މީހުންގެ ތެރެއިން ރާވާ ރޭވުމަކަށް ވެދާނެތަ؟" ކުއްލިއަކަށް ބޭރީތުގެ ހިތަށް އެރި އެއްޗެއް ދުލުން ބޭރު ވެސް ކޮށްލެވިއްޖެއެވެ. ލިބުނު ސިހުމުން އޭނާއަށް ކޮޅަށް ތެދުވެވުނެވެ. ނަމަވެސް އިތުރު ހަރަކާތެއް ނުކޮށްލެވެނީސް ފެނުނީ ދޮރުން ވަދެގެން އަންނަ ލާވީއާއި ޒަގަންނެވެ.\nދޮރުން ވަދެގެން އައި ޒިޔަޒެލް މަޑުކޮށްލިއެވެ. ފެންޑާގައި ތިބި އެންމެންނަށް އޭނާ ބަލާލިއެވެ. އޭނާ އެނބުރި ގެއަށް އައީ އީޝަލްއާއި ޔާފިއާ ގޮވައިގެންނެވެ. އަދި އީޝަލްގެ ގާތުގައި ޔާފިއާ ގޮވައިގެން ކޮޓަރިއަށް ދިއުމަށް އޭނާ އެދުމުން ލުގަލްބަންދާއާއެކު އެ މީހުން ގޮސް ލޯމައްޗަށް ގެއްލިއްޖެއެވެ. އަބްދުﷲގެ ގާތުގައި އިން ރައުލް ވެސް އޭނާގެ މީހުންގެ ގާތަށް ދިއުމަށް ފޮނުވާލިއެވެ. ރައުލް ނުކުމެގެން ދާން ފެށުމުން ޒިޔަޒެލް އޭނާގެ ކޮނޑުގައި ޖަހާލައި އަބްދުﷲ ނަގައިން ފިލާވަޅުތައް އެންމެންގެ ތެރޭ ފަރިތަކުރުމަށް ހަނދާންކޮށްދިނެވެ. އަދި އަރާމުކުރުމަށްފަހު ފަތިހަށް އެ ގޭ ދޮށަށް އެންމެން ޖަމާވުމަށް ބުންޏެވެ.\n"އެމީހުންގެ ކައިވެނި ވީހާ ވެސް އަވަހަކަށް ކުރަންވީ" ރައުލް ނުކުމެގެން ދިޔަތަން ބަލަން ހުރެފައި އެނބުރި އައިސް ފެންޑާގައި ތިބި މީހުންނާ ކުރިމަތިލައި ޒިޔަޒެލް ބުންޏެވެ. އޭރު އޭނާގެ މޫނުގައި ކުރީންވި ހަމަޖެހުމުގެ އަސަރު ފިލައިފިއެވެ.\n"ތިހެން އަހަރެން ވެސް ހިތަށް އެރީ، އެކަމަކު އަވަސްކުރުމުގައި އެހެން ސަބަބެއް އޮތް ކަލޭގެ މޫނުން ފާޅުވާ އަސަރުތައް ބުނެދެނީ، އަނެއްކާ އަހަރެންނަށް މިބުނެވުނީ ރަނގަޅަށްތަ؟" އަބްދުﷲ ވާހަކަދެއްކިއެވެ. އޭނާއަށް ބަލާލަމުން ޒިޔަޒެލް މަޑުމަޑުން ބޯޖަހާލިއެވެ. އަދި މައްޗަށް ބަލާލުމަށްފަހު އޭނާ އެތަނުގައި ތިބި މީކާޢިލްއާއި މިޒަރެންއާއި އަބްދުﷲއާއި ޔޫޝައުއާ ބޮޑަށް ގާތަށް ޖެހިލިއެވެ. އަދި ސިއްރު ވާހަކައެއް ދައްކާފަދައިން އީޝަލްއާއި ރައުލްއާ ދެމެދު ދެކެވުނު ވާހަކަތައް އެ މީހުންނާ ޚިއްޞާކުރިއެވެ.\n"ބާހީރާއާއި އައިޒަން އަހަރެންނަށް ވަރަށް އިތުބާރުކޮށްފައި މިތަނަށް ފޮނުވީ، ތުއްތުއިރު އަހަރެން ދުށް މީކާޢިލް ޒުވާންވެ އޭނާގެ ދިރިއުޅުގައި ހިނގައިދިޔަ ހުރިހާކަމެއް އައިޒަން އަހަރެންނަށް ކިޔައިދިން، އަހަރެންގެ ގާތުގައި ހުރި ޒުވާން ޖިންނިއެއް ބަދަލުވީގޮތުގެ ޚަބަރު އެ މީހުންނަށް ލިބުމުން، މިތަނަށް އަހަރެން ފޮނުވީ ކަލޭމެންނަށް އެހީތެރިވުމަށް، އަދި އަހަރެމެންގެ ތެރެއިން އިސް ޝޭޙުން މިފަދަ ކަމެއްގެ ތެރެއަށް ވަންނަން ދެކޮޅު ހަދާނޭކަން އެނގޭތީ، އަނެއްކޮޅުން މީކާޢިލްއާއި އީޝަލްގެ ދިރިއުޅުމަށް އެހެންބައެއްގެ ނުފޫޒު ފޯރުވާފާނޭތީ، ބަލްޤިސްގެ ކައިވެނީގެ މަޖިލީހުގައި އަހަރެން ވެސް އިނިން، އެ ދުވަހު ތި ދެބަފައިންނާމެދު ކަންތައް ހިނގިގޮތް އަހަރެން ވެސް ދުށީން، އެހެންވެ އަހަރެން މިތަނަށް އައީ... ކައިވެންޏަށް ތައްޔާރުވޭ، މިއަދު ހަތަރެއް، ދޭ ރަނގަޅު... އެހެންވީމަ ހަފްތާގެ ދެވަނަ ދުވަހު ހުރިހާކަމެއް ނިންމާނީ، ދެމަފިރިންނަށްވުމުން އެ ދެމެދުގެ ގުޅުން ވަރުގަދަވެ ދެވަނަ ފަރާތަކަށް އެ ދެމެދަށް ނުފޫޒުފޯރުވާން އުނދަގޫވާނެ" އަބްދުﷲ ބުންޏެވެ.\n"ރަނގަޅު... އެހެންވީމަ އަހަރެން އައިޒަންގެ ގާތަށް މިދަނީ" މީކާޢިލްގެ ކޮނޑުގައި އަތްޖައްސާލަމުން ޒިޔަޒެލް ބުންޏެވެ.\n"ކުދީންނަށް އެނގެންވާނެއެއްނު" ޔޫޝާއުގެ ޚިޔާލު އޭނާ ފާޅުކުރިއެވެ.\n"ފަތިސް ނަމާދަށްފަހު މިސްކިތުގައި ތިބެ އެ ވާހަކަ ކުރިއަށް ގެންދަން އަހަރެންނަށް ފެންނަނީ" އަބްދުﷲގެ ބުންޏެވެ. އެކަމާ ޒިޔަޒެލްއާއި މީކާޢިލް ވެސް އެއްބަސްވިއެވެ.\nއަބްދުﷲއާއި ޔޫޝައު އެ މީހުންނަށް ޚާއްޞަކުރެވިފައިވާ ކޮޓަރިއަށް ދިޔައެވެ. މީކާޢިލް ނުކުތީ ޒިޔަޒެލްއާއެކު ގޭގެ މަތީގައި ހުރި އިރުމަތީ ފެންޑާއަށެވެ. އޭރު އީޝަލްގެ ކޮޓަރިތެރެއިން ޔާފިއާއާ ދެކުދީން ހީނހަދާއަޑު އިވެއެވެ. އެ މީހުންގެ ކޮޓަރީގެ އޮޅިބުޑުގައި ބަނޑު ޖަހާލައިގެން ލުގަލްބަންދާ އޮތްތަން ފެނުނެވެ. ޒިޔަޒެލްގެ ގާތަށް ލުގަލްބަންދާ ގެނައެވެ.\n"އަހަރެން އެނބުރި އަންނަންދެން މިޒަރެންނާއެކު ފާރައަށް ހުންނާތި، މި ގޭތެރެއަށް ގޮތްނޭނގޭ ޖިންނިއަކަށް ވަދެވިގެންނުވާނެ" ޒިޔަޒެލް ބުންޏެވެ. އޭނާގެ ބަހަށް ކިޔަމަންވަމުން ލުގަލްބަންދާ ބޯޖަހާލިއެވެ. ލުގަލްބަންދާއަށް ޒިޔަޒެލް ދެން އެންގީ މިޒަރެންގެ ގާތަށް ދިއުމަށެވެ.\n"ޒިޔަޒެލް..." މީކާޢިލް ގޮވާލިއެވެ.\n"އަހަރެންނަށް އެނގޭ ކަލޭ ތި ވިސްނަނީ ކޮންކަމަކާކަން، މިފަހަރު އަހަރެމެން ތިބޭނީ ތައްޔާރުވެގެން... މިވަގުތު އަހަރެން ދިޔަދީ، އެނބުރި އައިސް ކަލެއާ ވާހަކަދައްކާނަން" ޒިޔަޒެލް ބުންޏެވެ. ކަންބޮޑުވެފައި ހުރެ ވެސް ޒިޔަޒެލްއާ މީކާޢިލް ސަލާމްކުރިއެވެ. ވަގުތުތަކެއް ނަގާނުލައި ޒިޔަޒެލް މައްޗަށް އެރިއެވެ. އޭނާގެ ދެވަރަ ފަތުރާލައި މަންޒިލަށް ދިއުމަށް ވާހުގައި ދަތުރުފެށިއެވެ.\n"އީޝަލް" ދޮރުގައި ޓަކި ޖަހާލަމުން މީކާޢިލް ގޮވާލިއެވެ. ވަނުމުގެ ހުއްދަ އީޝަލް ދިނުމުން ދޮރުން އެތެރެއަށް މީކާޢިލް ބޯދިއްކޮށްލިއެވެ. އޭރު އެނދުގައި ދެ އަންހެންކުދީން ތިއްބެވެ.\n"ބައްޕަ ވާހަކައެއްދައްކާލަން" މީކާޢިލް ބުންޏެވެ. އީޝަލް ނިކަން އަވަހަށް އެނދުމަތިން ފައިބައިގެން އަތުވެއްޖެއެވެ.\n"އާދެބަލަ ބައްޕައާއެކު" މީކާޢިލް އެދުނެވެ. އޭނާ އީޝަލް ގޮވައިގެން އައިސްވަނީ އޭނާ ނިދާ ކޮޓަރިއަށެވެ. އެނދުގައި އޭނާގެ ގާތުގައި އީޝަލް ބޭންދިއެވެ. އަދި ޒިޔަޒެލްގެ ފަރާތުން އިވުނު ވާހަކަތަކާ ގުޅުވައި މީކާޢިލް ސުވާލުކުރިއެވެ.\n"ރައުލް ބުނިތަ ކީއްވެކަން ޒަގަން އެކަހަލަ ކަންތައްތައް ކުރަނީ، އެ ދެމެދުގައި ކަމެއް ހިނގައިފައި އޮތީތަ؟" މީކާޢިލް އެއްސެވެ.\n"ޒަގަންއަކީ ދުޝްމިނެއްކަމަށް ރައުލް ބުނީ، އޭނާ އެހެންބުނާނީ ސަބަބެއް އޮތީމައޭ އަޅުގަނޑު ޤަބޫލުކުރަނީ، އެ ދެމެދުގައި އެވަރުގެ ނަފުރަތުކަމެއް އުފެދުނީ ކޮންއިރަކު ކީއްވެކަމެއް ނުބުނޭ، އަޅުގަނޑުމެން އެތަނުން ނުކުންނަން އުޅުނުވަގުތު ޒަގަން ބައްދަލުކުރަންއައި، އެވަގުތު ވެސް އަޅުގަނޑަށް އޭނާގެ ނިޔަތް ގޯސްކަން އިޙްސާސް ކުރެވުނު، އޭނާ ހަދިޔާއެއްދިން، އޭގައި ހިފީ ރައުލް، އަޅުގަނޑު އޭނާގެ އަތުން އެއްވެސް އެއްޗެއް ބޭނުމެއްނޫން، އެހެންވެ ރައުލް ގާތުގައި ނާހަން އެއަށް އޭނާ ހެދީ ކިހިނެއްތޯއެއް... އަޅުގަނޑު އެންމެ ބިރުގަންނަނީ އޭނާ ރައުލްއަށް ކަމެއްކޮށްފާނޭތީ" އީޝަލް ބުންޏެވެ.\n"އަބްދުﷲއާއި ޒިޔަޒެލް ކައިވެނީގެ ތާރީޚު ކަނޑައަޅައިފި، އަންނަ ހޯމަދުވަހު ކައިވެނިކުރެވޭނެ، ރައުލްއަށް ދަރިފުޅުގެ އެހީތެރިކަން ބޭނުންވާނެ، އޭނާ އަދިވެސް އަހަރެމެންނަށް އިތުބާރުނުކުރާ ކަހަލަ... އެކަމަކު ކައިވެންޏަށްފަހު ހީވަނީ މިހާރަށްވުރެ ފާޅުކޮށް އޭނާ ފޮރުވާކަންތައްތައް ކިޔައިދީފާނޭހެން، ޒިޔަޒެލް ހިނގައްޖެ މާމައާއި ބޮޑުދައިތައަށް އެ ޚަބަރުދޭން، ދަރިފުޅު ދިރިއުޅުމެއް ފަށަން އުޅޭތީ ބައްޕަ އުފާވޭ، އެކަމަކު މިހުރިހާކަމެއް ދުށުމަށް ދަރިފުޅުގެ މަންމަ ހުރިނަމައޭ ހިތަށް އަރާ، ދަރިފުޅުގެ ކައިވެންޏަށް ޓަކައި މަންމަގެ އިޙްސާސްތައް ހުންނާނީ ކިހިނެއްބާއޭ ހިތަށް އަރާ... ޔަގީނުން ވެސް ދަރިފުޅު ރުހޭ މީހަކަށް މަންމަގެ ރުހުންދޭނޭކަން އެނގޭ، ބައްޕައަށް ވެސް ވީ އެވަރު، ރައުލްއާ މެދު ނުރުހެވުނަސް އޭނާއަކީ ދަރިފުޅު ޚިޔާރުކުރި ބައިވެރިޔާކަން ޤަބޫލުކޮށްފިން، އޭނާއަކީ ހިތްވަރުގަދަ ޒުވާނެއް، އޭނާ ދަރިފުޅަށް ޓަކައި އަމިއްލަ ޢާއިލާ ދޫކޮށްލައިފައި އެ އައީ، އޭނާއާއި އޭނާއާއެކު ތިބި އެކުވެރީންނަކީ އަހަރެމެންގެ ޢާއިލާއަށް އިތުރުވި މެންބަރުން، މި ޢާއިލާގައި އެކަކުއަނެކަކު ރައްކާތެރިކުރާނެ" އީޝަލްގެ ބޮލުގައި މީކާޢިލް ފިރުމާލިއެވެ.\n"ރާވިން އެދެނީ ޒިޔަޒެލްއާއި ބައްޕަ ގާތުގައި ބުނެގެން އޭނާއާއި ޔާފިއާގެ ކައިވެނި އަޅުގަނޑުގެ ކައިވެނި ކުރެވޭ ވަގުތު ކޮށްދިނުމަށް، ރާވިންއަކީ ރައުލްގެ އެންމެ ގާތް އެންމެ އިތުބާރުކުރާ ރަޙުމަތްތެރިޔާ، ރާވިންއާއި ޔާފިއާގެ ވެސް އަޅުގަނޑުމެން ނޫނީ މިހާރު ޢާއިލާއެއްނެތް، އެ މީހުން ވެސް ބޭނުންވަނީ ރަނގަޅު ގޮތުގައި ގުޅުމަށް" އީޝަލް ބުންޏެވެ.\n"އެ ދެ މީހުންގެ ޠަބީޢަތް ވަރަށް ތަފާތު" މީކާޢިލް ބުނެލިއެވެ. އެއާއެކު އީޝަލް ހީނލި އަޑުއިވުނެވެ.\n"ޒިޔަޒެލްއާއި ބައްޕައަކީ މިޒާޖުގެ ގޮތުން ވަރަށް ތަފާތު ދެ މީހުން... އެކަމަކު އެކަކުއަނެކަކަށް ކުރާ އިތުބާރަށް ބަދަލެއްނާދޭ، ރާވިންއާއި ރައުލް ވެސް ހަމައެހެން" އީޝަލް ބުންޏެވެ. މީކާޢިލް ހިނިތުންވެލިއެވެ. މަޢުނަވީ ގޮތަކަށް ދަރިފުޅަށް އޭނާ ބަލަން އިނެވެ. ރައުލްއާ ބައްދަލުވިފަހުން އީޝަލްގެ ހުންނަ ޅަގޮތް ކެނޑިއްޖެކަން މީކާޢިލްއަށް ފާހަގަކުރެވުނެވެ. ވަށައިގެން ހިނގާ ކަންކަމަށް އީޝަލްގެ ލޯހުޅުވުމަކީ ރަނގަޅު ފާލެއްކަމުގައި މީކާޢިލް ދުށްޓެވެ. އެހެންނަމަވެސް އޭނާ ރައުލްއާ ވާހަކަދައްކަން ގަސްދުކުރިއެވެ. ޒަގަންއަކީ ދުޝްމިނެއްކަމުގައިވާނަމަ އޭނާއާ ބެހޭގޮތުން އެނގިފައި އޮތުމަކީ ކުރިއާލާ ތައްޔާރުވާން ލިބޭ ފުރުޞަތެކެވެ. އެ ޚިޔާލާއެކު މީކާޢިލްގެ ހަނދާނަށް އައީ ރޫފަސްއޭ ކިޔޭ ޖިންނިއަކާ އޭނާ ކުރިމަތިލާން ޖެހުނު ގޮތެވެ. މިޝަލް ފެނި އޭނާއަށް ރޫފަސްގެ ހިތް ލެނބުނީ ހަމަކުއްލިއަކަށެވެ. ރޫފަސްގެ މައްޗަށް ގަދަވާން މީކާޢިލްއަށް މަޖުބޫރުވީ މިޝަލްއަށް ޓަކައެވެ. ޒަގަންއަށް ވެސް ވެގެން އެ އުޅެނީ އެފަދަ ގޮތެކޭ މީކާޢިލްގެ ހިތަށް އެރިއެވެ. ވީއިރު އޭނާ ދުރުގައި ހުރެދާނޭކަމާމެދު މީކާޢިލްއަށް ޝައްކެވެ. އީޝަލްގެ ދިރިއުޅުން ހަލާކުވާތަން ދުށުމަކަށް މީކާޢިލްއަށް ކެތެއްނުވާނެއެވެ. ޒަގަންގެ އެ ނިންމުމާމެދު ރައުލް ގަސްދުކޮށްފައިވާ ގޮތެއް މީކާޢިލް އޮޅުންފިލުވަން ބޭނުންވަނީ އެހެންވެއެވެ.\n"ރައުލްގެ އަނބިމީހާއަށް އޭނާ ވާން އުޅޭތީ އެކަން ހުއްޓުވުމުގެ ނިޔަތުގައިތަ ތިހެން ތިއުޅެނީ، ސަމިއާނާއަށް ރައުލްގެ ޝައުގުވެރިކަމެއްނެތް، އޭނާ އެ އަންހެންކުއްޖާއާ ބައްދަލުކުރަން އެއްބަސްވީ އަހަރެން އެކަމަށް އެދުމުން، އޭރު ވެސް އޭނާ އޮތީ އަހަރެން ގާތުގައި ބުނެފައި ބައިވެރިޔަކު އޭނާވަނީ ޚިޔާރުކޮށްފައިކަން، ޒަގަންގެ ގަސްދަކީ ކޮބައިކަން ނިކަން ބުނެބަލަ؟... އެ ދެމެދަށް ވަދެ އެ ދެމީހުން ދުރުކަން ކުރަން ގަސްދުކުރަނީ ރައުލްއަށް ދެރައެއް ދޭން ވިސްނާފައިކަމަށްވާނަމަ އަހަރެން ކަލޭ ހުއްޓުވާނަން" ބޭރީތުގެ ކުރިމަތީ ހުރި ޒަގަންއަށް ބުނެލިއެވެ.\n"އަޅުގަނޑު އީޝަލް ބޭނުމޭ ބުނެފިއްޔާ ބައްޕަ ޤަބޫލުކުރާނަންތަ؟" ޒަގަންގެ ނަޒަރު ހުރީ ބޭރީތާ އަމާޒުވެފައެވެ.\n"ޒަގަންގެ ބޭނުންވުމަކީ ކޮބައިކަން ބައްޕައަށް ނޭނގޭ ކަމައްތަ ހީކުރަނީ، އެއްޗެކޭ ނުބުންޏަސް ޒަގަން އުޅޭނޫޅޭގޮތް ވަރަށް ރަނގަޅަށް ބައްޕަ ދެނަހުރިން" ބޭރީތު ބުންޏެވެ.\n"އެންމެންނާ އޭނާ ތަފާތު، އަޅުގަނޑު އޭނާ ބޭނުންވަނީ އަނތްބަކަށް ހެދުމަށް، އަޅުގަނޑާއެކު މުޅިއުމުރަށް ވާނޭ ބައިވެރިއަކަށް ހެދުމަށް، އޭނާއާ އަޅުގަނޑު ސަމާސާއެއް ނުކުރާނަން، އެކަމަކު ރައުލްގެ އަނތްބަކަށްވާތަން ދުށުމަކަށް ކެތެއްނުވާނެ، ވަރިހަމަ އޭނާގެ އަނތްބެއްގެ ގޮތުގައި އިންނަމަވެސް، އަޅުގަނޑު އޭނާ ހޯދާނަން، އޭނާ އިންނާނީ މިތަނުގައި އަޅުގަނޑުގެ އަނތްބެއްގެ ގޮތުގައި އަދި އަޅުގަނޑުގެ ދަރީންގެ މަންމައަށް އޭނާ ވާނީ" ޒަގަން ކުރިއަށް ފިޔަވަޅު އަޅާލައި ބުނެލިއެވެ.\n"އެމީހުން ކަލޭ އޭނާއާ ގާތްވިޔަ ދޭނެތަ؟ އެމީހުން ތިބީ ރައުލް ބަލައިގަނެގެން... ކަލޭ އެކަނި ދިއުމަކީ މަރަށް ތައްޔާރުވެގެން ދިއުން ފަދަ ކަމެއް" ބޭރީތު ވިސްނައިދޭ ފަދަ ގޮތަކަށް ބުނެލިއެވެ.\n"އަޅުގަނޑާ އެއްބައިވާނޭ ޖިންނީން މަދެއްނޫން، އެނގޭ އެއީ އެއްގަމުގައި އުޅޭ ޖިންނީންކަން، ބައްޕަ އަބަދުވެސް ރައުލްއާ އެއްކޮޅަށް ހުންނާނީ، އަޅުގަނޑުމެންގެ ތެރެއިން އެއްވެސް ކުއްޖަކަށްވުރެ ބައްޕައަށް ރައުލް ޚާއްޞަ... ވީއިރު ތި ހުރިހާ ވާހަކައެއް ދެއްކުމުގެ ބޭނުމަކީ ކޮބާ؟ ބައްޕަ ބުންޏަސް އަޅުގަނޑު މަޑެއްނުކުރާނަން، އެއްވެސް ކަމަކަށްވުރެން އީޝަލް މުހިންމު، ބައްޕައާ ދެން ބައްދަލުވިއްޔާ ބައްދަލުވާނީ އީޝަލް ގޮވައިގެން، އެހެންނޫނީ އަޅުގަނޑު ދެން އެނބުރި ނާންނޭކަމުގައި ހީކުރޭ" ޒަގަން ބުނެލި ގޮތުން ހީވީ އޭނާ ފަހުބަސް އިއްވާލީހެނެވެ. ބޭރީތަށް ބަލާލެވުނީ އެތަނުގައި ހުރި ލާވީއަށެވެ. އަދި ނިކަން އަވަހަށް ޒަގަންއަށް ގޮވާލީ އޭނާ އެނބުރި ދާން އުޅެނީއޭ ހީވެގެންނެވެ.\n"ބައްޕައަށް ޒަގަން ވެސް މުހިންމު، ޒަގަންއަށް އީޝަލް ތިވަރަށް ކަމުދާނަމަ އޭނާގެ ގާތަށް ދިއުން މަނައެއްނުކުރާނަން، އެކަމަކު ބުނަން، ރައުލްއާ ކުރިމަތިލައި އޭނާ ބަލިކޮށްލެވުނެއްކަމަކު އޭނާގެ ފުރާނައަކީ އަހަރެންގެ އެއްޗެއް، އޭނާ މަރާލައިގެން ނުވާނެ، އީޝަލް ގޮވައިގެން މިތަނުގައި ޒަގަންއަށް އުޅެވޭނެ، ކަލޭމެންގެ ހަނގުރާމައިގައި އަހަރެން ބައިވެރިއެއްނުވާނަން، އެކަމަކު ކަލޭއަށް އެހީތެރިވުމުގެ ގޮތުން އެއްކަންތައް އަހަރެން ކޮށްދޭނަން، އެއަށްފަހު ކަންތައްތައް ކުރިއަށްދާގޮތެއް އަހަރެން ނުބަލާނަން" ބޭރީތު ބުންޏެވެ. ޒަގަންގެ މޫނުމަތިން މާނަފުން ހިނިތުންވުމެއް ފާޅުވެލިއެވެ. އީޝަލް ބޭނުންވެގެން ބުނުމުން ބޭރީތު ޤަބޫލުވެދާނޭ ކުޑަކޮށް ވެސް ޒަގަން ހިތަކަށް ނާރައެވެ. އީޝަލްއާ ގުޅުވައިގެން ބައްޕަ ދެއްކި ވާހަކަތަކަށް ޒަގަން އެހާ ރުންކުރުކޮށް ޖަވާބުދެމުން ދިޔައީ އެހެންވެއެވެ. ކުރިމަތިލުމުގެ ކުރީން ރައުލްގެ މައްޗަށް ގަދަވެވިއްޖޭ ޒަގަން ހިތަށް އެރިއެވެ. (ނުނިމޭ)


Tourism bilaa eku hila ah vefai oiy 85 rah ranah hedheyne: Mausoom | ThePress\nޓޫރިޒަމް ބިލާއެކު ހިލައަށް ވެފައި އޮތް 85 ރަށް ރަނަށް ހެދޭނެ: މައުސޫމް\nޓޫރިޒަމް މިނިސްޓަރު ޑރ. އަބްދުﷲ މައުސޫމް / ފޮޓޯ: ޓޫރިޒަމް މިނިސްޓްރީ\nޓޫރިޒަމާ ބެހޭ ގާނޫނަށް ގެނެވޭ 10 ވަނަ އިސްލާހާއެކު ހިލަގަނޑަކަށް މިހާރު ވެފައި އޮތް 85 ރަށް ރަން ގަނޑަކަށް ހެދިދާނެ ކަމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވެއްޖެއެވެ.\nޓޫރިޒަމް މިނިސްޓަރު ވިދާޅުވީ، ރާއްޖޭގައި މިވަގުތު ނުހެދި އޮތް 85 ރަށް އެބްއޮތް ކަމަށާއި އެކަމުގެ ސަބަބުން ވަޒީފާ ނުއުފެދި ދައުލަތަށް ލިބެންޖެހޭ އާމްދަނީ ނުލިބި ހުރިކަން އޭނާ ފާހަގަ ކުރެއްވިއެވެ. ޓޫރިޒަމާ ބެހޭ ގާނޫނަށް ގެނެވޭ 10 ވަނަ އިސްލާހާއެކު އެ ރަށްތައް ބޭނުން ކުރުމުގެ ފުރުސަތު ލިބިގެންދާނެ ކަމަށާއި ރަނަށް ބަދަލު ކުރުމަށް ފަރުސަތު ލިބިގެންދާނެ ކަމަށް މައުސޫމް ވިދާޅުވިއެވެ.\n"މީހުން ބުނެ އުޅޭ ރަންގަނޑަކާ ހިލަގަނޑަކާ އެއްގޮތެކޭ ވާނީ ބޭނުން ނުކުރަންޏާ. ދިވެހި ރާއްޖޭގެ 85 ރަށް ހިލަގަނޑެއްގެ ގޮތުގައި މިއޮއް ހުރިހާ ދުވަހު އެއޮތީ. މި ބިލުގެ ސަބަބުން އެ ރަށްތަށް ބޭނުންކޮށް ރަނަށް ބަދަލުކުރުމުގެ ފުރުސަތު ލިބިގެންދާނެ"\nމައުސޫމް ވިދާޅުވީ، ރާއްޖޭގެ ޓޫރިޒަމާ ބެހޭ ގާނޫނަށް ގެނެވޭ 10 ވަނަ އިސްލާހު ގެނައުމުގެ އެންމެ މުހިއްމު ބޭނުމަކީ ފަތުރުވެރިކަމުގެ ފައިދާ ރައްޔިތުންނާ ހަމައަށް ފޯރުކޮށް ދިނުން ކަމަށެވެ. ހަމައެއާއެކު އެ އިސްލާހަކީ ފަތުރުވެރިކަމުގެ ގާނޫނުގައި ހުރި ބައެއް ކަންކަން ހަރުދަނާ ކުރުމަށް ގެނެވުނު އިސްލާހެއް ކަމަށާއި ފަތުރުވެރިކަމުގެ މުއްސަނދިކަން ދިވެހިންނަށް ހޯދައިދިނުން ގެނެވުނު އިސްލާހެއް ކަމަށް މައުސޫމް ވިދާޅުވިއެވެ.\nރާއްޖޭގެ އިތުރާ ދެކުނަށް ވެސް ވަރަށް ބޮޑު އިންވެސްޓްމަންޓެއް ބޭނުންވާ ކަމަށެވެ. މިބިލުގައި ބައެއް ސަރަހައްދުތަކުގެ ރަށްރަށުގެ ފަތުރުވެރިކަމަށް ދޫކުރާ ތަންތަނުގެ ކުލި ބަދަލުކޮށްލާ ކަމަށް އޭނާ ވިދާޅުވިއެވެ. އެގޮތުން މާލެ ސަރަހައްދުން ސީޕްލޭންގައި 45 މިނެޓުން ދަތުރުކުރެވޭ ހިސާބުތައް ފިޔަވައި، އުތުރާ ދެކުނުގެ ރަށްރަށުން ބިމުގެ ކުލީގެ އަގު ވަރަށް ބޮޑުތަނުން ތިރިވެގެން ދާނެ ކަމަށް މައުސޫމް ފާހަގަ ކުރެއްވިއެވެ.\n"ބިމުގެ ކުލީގެ އަގު ވަރަށް ބޮޑުތަނުން ތިރިވެގެން ދާނެ. މައި ސަރަހައްދަކަުން ނުދޭ. އެގޮތުން މާލެ ސަރަަހައްދުން 45 މިނެޓުގައި ސީޕްލޭނުން ދަތުރުކުރެވޭ ހިސާބުތަކަށް ބަދަލެއް ނާދޭ. ބަދަލު މި އަންނަނީ އުތުރާއި ދެކުނަށް."\nމި ބަދަލުގެ ސަބަބުން އިންވެސްޓް ކުރުމަށް ވަރަށް ބޮޑު ފަސޭހައެއް ލިބިގެންދާނެ ކަމަށާއި އަދި އެ ސަރަހައްދުތަކުގައި ނުހެދި ހުރި ރަށްތައް ހެދުމަށާއި ބަންދުކޮށްފައި ހުރި ތަންތަން ހުޅުވުމަށް ވެސް ވަރަށް ބޮޑު ފަސޭހައެއް ލިބިގެންދާނެ ކަމަށް މައުސޫމް ވިދާޅުވިއެވެ. އެގޮތުން ބިމުކުލިން 50 ޕަސެންތް އުނިކުރުމަށް ހުށަހަޅާފައިވާ ކަމަށް ޑރ. މައުސޫމް ވިދާޅުވިއެވެ.\nމީގެ އިތުރުން މި ބިލުގައި އިސްކަން ދީފައި ވާނީ ލާމަރުކަޒު އުސޫލުން ފަރުރުވެރިކަމުގެ ދާއިރާގއި ލޯކަލް ކައުންސިލްތަކުގެ ހިއްސާ ހިމެނުން ކަމަށް މައުސޫމް ވިދާޅުވިއެވެ. އެހެންކަމުން މި އިސްލާހާ އެކު ރަށްރަށުން ލޭންޑް ލިސްޓް ޕްލޭންގައި ހިމަނައިގެން ފަތުރުވެރިކަމަށް ބިން ދޫކުރުމުގެ ބާރު ކައުންސިލް ތަކަށް ލިބިގެންދާނެ ކަމަށް ޑރ. މައުސޫމް ވިދާޅުވިއެވެ.\nމި ބިލު ހުށަހަޅާފައި ވަނީ ސަރުކާރުގެ ފަރާތުން އެމްޑީޕީގެ ޕާލިމެންޓަރީ ގްރޫޕްގެ ލީޑަރު އަދި މެދު ހެންވޭރު ދާއިރާގެ މެންބަރު އަލީ އާޒިމެވެ.\nމޮޅަށް ކާލެވޭނީ ދޯ


Great march of return: Muzaaharaakuri Gaza ge anhenunthakeh Israel...\nގްރޭޓް މާޗް އޮފް ރިޓަރން\nގްރޭޓް މާޗް އޮފް ރިޓަރން: މުޒާހަރާކުރި ޣައްޒާގެ އަންހެނުންތަކެއް އިސްރާއީލު ސިފައިން ޒަޚަމްކޮށްލައިފި\nމަދުވެގެން 134 މީހަކު ޒަޚަމްކޮށްލާފައިވޭ\nމިއީ 30 މާޗްގެ ފަހުން ޣައްޒާގައި އަންހެނުން ބޭއްވި އެއްމެ ބޮޑު އެއްވުން\nކ. މާލެ |4ޖުލައި 2018 | ބުދަ 12:37 | 3,544\nއިސްރާއީލާއި ފަލަސްތީނު ގުޅޭ ސަރަހައްދީ ރޮނގުގެ ކައިރީގައި ގައްޒާގެ ރައްޔިތުން މުޒާހަރާކުރަނީ - އޭޕީ\nއިސްރާއީލުން ހިސާރުކޮށްފައިވާ ޣައްޒާގެ ސަރަހައްދީ ރޮނގުގެ ކައިރީގައި އަންހެނުތަކެއް ބޭއްވި ހިނގާލުމަކަށް އަމާޒުކޮށް އިސްރާއީލުން ބަޑިން ހަމަލާދީ މަދުވެގެން 134 މީހަކު ޒަޚަމްކޮށްލައިފިއެވެ.\nޣައްޒާގެ ހެލްތު މިނިސްޓްރީގެ ތަރުޖަމާނު އަޝްރަފް އަލް ޤުދުރާ އަންގާރަ ދުވަހު ނެރުއްވާފައިވާ ބަޔާނެއްގައި ވިދާޅުވީ ޒަޚްމްވި މީހުންގެ ތެރޭގައި ހަރަކާތް ކަވަރު ކުރަމުންދިޔަ ނޫސްވެރިން ވެސް ހިމެނޭ ކަމަށެވެ.\nމިއީ އިސްރާއީލުގައި ތިބި ފަލަސްތީނުގެ ރެފިއުޖީން އަނބުރާ އެމީހުންގެ ވަޒަނަށް ދިއުމުގެ ހައްގުދިނުމަށް ގޮވާލައި މާޗު މަހުގެ 30 ވަނަ ދުވަހު" ގްރޭޓް މާޗް އޮފް ރިޓަރން" ގެ ނަމުގައި ފަލަސްތީނުން ފެށި މުޒާހަރާތަކުގެ ތެރޭގައި އަންހެނުން ބޭއްވި ފުރަތަމަ ބޮޑު އެއްވުމެވެ.\nގްރޭޓް މާޗް އޮފް ރިޓަރންއަކީ 1948 އިސްރާއީލް އުފަންކުރުމުގައި ހިންގާފައިވާ ވަކި އަގީދާއެއްގެ ބަޔަކު ނެތިކޮށްލުމުގެ ހަރަކާތުގެ ތެރެއިން އަމިއްލަ ވަޒަން ދޫކޮށްދާން މަޖުބޫރުވި 750،000 އަށް ވުރެ ގިނަ ފަލަސްތީނުގެ ރައްޔިތުންނަށް އެމީހުންގެ ގެދޮރަށް އެނބުރި ދިއުމުގެ ހައްގު ދިނުމަށް ގޮވާލައި ކުރާ މުޒާހަރާތަކެކެވެ.\nމީގެ އިތުރުން މިހާރު ކުރަމުންދާ މުޒާހަރާތަކަކީ ގައްޒާގެ ސަރުކާރު ހިންގަމުންދާ ހަމާސް ޖަމާއަތުން 2006 އަހަރު ވެރިކަމަށް އައި ފަހުން އިސްރާއީލުން ޣައްޒާ ހިސާރުކޮށްފައި އޮތް އޮތުން ނިމުމަކަށް ގެންދިއުމަށް ވެސް ގޮވާލަމުންދާ މުޒާހަރާތަކެކެވެ.\nދެ މިލިނަށް ވުރެ ގިނަ މީހުން ދިރިއުޅެމުންދާ ޣައްޒާގެ އަންހެނުން ސަރަހައްދީ ރޮނގުގެ ފެންސް ކައިރިއަށް ގޮސްފައި ވަނީ ބަސްތަކުގައި އެމީހުންގެ ކުޑަކުދީންނާ ވެސް އެކުއެވެ.\nމާޗް މަހުގެ 30 ވަނަ ދުވަހު މުޒާހަރާތައް ފެށި ފަހުން އިސްރާއީލުގެ ފައުޖުތަކުން ވަނީ ފަލަސްތީނުގެ މަދުވެގެން 138 މީހުން މަރާލާފައެވެ.


މަހިބަދޫގައި ވެޓަރެންސް ފުޓްބޯޅަ މުބާރާތެއް ފަށައިފި\nއދ. މަހިބަދޫގައި ވެޓަރެންސް ފުޓްބޯޅަ މުބާރާތެއް ފަށައިފިއެވެ.\nމިއަދު ފެށި މި މުބާރާތާއިބެހޭގޮތުން މިއަދުނޫހަށް މަޢުލޫމާތު ދެއްވަމުން މަހިބަދޫ ކައުންސިލުގެ ރަައީސް އަޙްމަދު ޚަލީލު ވިދާޅުވީ މިއީ މަހިބަދޫއަކީ ރާއްޖޭގެ ފުޓަބޯޅައިގާ ނަން މަޝްހޫރު ގިނަ ކުޅުންތެރިންތަކެއްގެ އުފަންރަށް ކަމަށްވެފައި، ކުރިން ފުޓްބޯޅަ ކުޅެ އަދި މިހާރު ހުއްޓާލާފާތިބި ކުޅުންތެރިންގެ އަގު ވަޒަން ކުރުމަށް ބާއްވާ މުބާރާތެއް ކަމަށެވެ.\nމީގެއިތުރުން އެރަށަކީ ފުޓްބޯޅަ ގިނަ މުބާރާތްތަކެއްވެސް ބާއްވަމުން އަންނަ ރަށަކަށްވާ އިރު، އެފަދަ މުބާރާތްތަކުގައި ކުޅެނީ ޒުވާން ކުޅުންތެރިން ކަމަށްވެފައި، ކުޅުންހުއްޓާލާފައިތިބި ފަރާތްތަކުގެ ހުނަރު މިހާރުހުރީ ކިހާވަރެއްގައިތޯ ބަލާލުމަކީވެސް މި މުބާރާތް ބޭއްވުމުގެ މަޤުޞަދެއް ކަމަށްވެސް ޚަލީލު ވިދާޅުވިއެވެ.\nމިއަހަރު އަލަށް ފެށި މި މުބާރާތުގައި4ޓީމު ވަނީ ބައިވެރިވެފައެވެ. އެއީ، ލަޔަންސް، ބަރުހެލި އެފްސީ، ވާނުވާ އަދި ދަ ޖޯލި އެވެ.\nމުބާރާތް ފެށުމުގެ ގޮތުން މިއަދު ބޭއްވި ޚާއްޞަ ރަސްމިއްޔާތު ޝަރަފްވެރިކޮށްދެއްވީ ރާއްޖޭގައި މިހާތަނަށް އުފެދުނު އެންމެ އިތުބާރު ގޯލްކީޕަރު އަދި މުޅި ޤައުމު އެމީހަކަށް ފަޚުރުވެރިވާ މަހިބަދޫއަށް އުފަން އިމްރާން މުހައްމަދު (އިންމަ) އެވެ.\nމި މުބާރާތް މިމަހުގެ 15 ގެ ނިޔަލަށް ކުރިއަށްދާނެއެވެ.\nމިއަދުގެ ރަސްމިއްޔާތުގައި އިމްރާނާއި މުބާރާތުގައި ބައިވެރިވި ޓީމުތަކުގެ ކުޅުންތެރިން ވަނީ އެރަށު ފުޓްބޯޅަ ދަނޑު ހިމެނޭ ސަރަހައްދުގައި ގަސް އިންދާފައެވެ.\nމިއީ އެރަށުގައި މިހާރު ކުރިއަށްގެންދާ ގަސް އިންދުމުގެ ޕްރޮގްރާމުގެ ދަށުން ކުރިއަށްގެންދިޔަ ހަރަކާތެކެވެ.


ރައީސް ނަޝީދު ހައިކޯޓަށް ހުށައަޅުއްވާފައިވާ މައްސަލައިގެ އަޑުއެހުން ތާވަލުކޮށްފި | President Mohamed Nasheed\nރައީސް ނަޝީދު ހައިކޯޓަށް ހުށައަޅުއްވާފައިވާ މައްސަލައިގެ އަޑުއެހުން ތާވަލުކޮށްފި\nރައީސް މުޙަންމަދު ނަޝީދުގެ މައްޗަށް ހުޅުމާލޭ ކޯޓުގައި ހިންގަމުން ގެންދާ ޝަރީޢަތުގެ ޤަޟިއްޔާ ބެއްލެވުމަށް، ދިވެހިރާއްޖޭގެ ޖުޑީޝަލް ސަރވިސް ކޮމިޝަނުން ކަނޑައަޅުއްވާފައިވާ ފަނޑިޔާރުންގެ ބެންޗްގެ މައްސަލައާ ގުޅޭ ގޮތުން، ރައީސް މުޙަންމަދު ނަޝީދުގެ ފަރާތްޕުޅުން ދިވެހިރާއްޖޭގެ ހައިކޯޓަށް ހުށަައަޅުއްވާފައިވާ މައްސަލައިގެ އަޑު އެހުމެއް އަންނަ މެއި މަހުގެ ހަތް ވަނަ ދުވަހު ބޭއްވުމަށް ހައިކޯޓުން ތާވަލްކުރައްވައިފިއެވެ.\nރައީސް މުޙަންމަދު ނަޝީދުގެ ފަރާތްޕުޅުން ހައިކޯޓަށް ހުށައަޅުއްވާފައިވަނީ، ހުޅުމާލޭ ކޯޓުގައި ރައީސް ނަޝީދުގެ މައްޗަށް ހިންގާ ޝަރީޢަތުގެ ޤަޟިއްޔާ ބެއްލެވުމަށް ޖުޑީޝަލް ސަރވިސް ކޮމިޝަންގެ ފަރާތުން ފަނޑިޔާރުންގެ ބެންޗެއް ކަނޑައަޅުއްވާފައިވަނީ ޤާނޫނާ ޚިލާފަށް ކަމަށް ކަނޑައަޅުއްވައިދެއްވުމަށް އެދިވަޑައިގެން ހުށަހަޅުއްވާފައިވާ މައްސަލައެކެވެ.\nހައިކޯޓުގެ ޙުކުމްތައްވެސް މިހާރަކަށް އައިސް ބަދަލުވެގެން އަންނަ ގޮތް ހިތައްވެސް ނުގެނެވޭހާ ތަފާތު! ކީއްކުރާނީ އެއްވެސް އިތުބާރެއް ނެތް ތިތަންތަނަކަށް. ކީއްކުރާނީ ދޫންޏެއް ނުލިބިގެން އުޅޭމީހަކަށް ކާޅެއް ލިބުނަސް އޯކޭވާ ފަދައިން، އިންސާފުވެރި ކޯޓެއް ނުލިބިގެން އުޅޭބަޔަކަށް ވީދިފަ އޮތް ސޯޓެއްވެސް ޖެހޭނީ ޤަބޫލުކުރަންތާ! އަޅެ ހިނގާ ވާއެއްޗެއް ބަލަން ތިބެމާ!


BREAKING NEWS: Covid-19: Brazil In Maruvi Meehunge Adhadhu 20,000 Ah Araifi - Vaguthu\nކޮވިޑް-19: ބްރެޒިލް އިން މަރުވި މީހުންގެ އަދަދު 20،000 އަށް އަރައިފި\n6 މަސް ކުރިން ( މެއި 22, 2020 )\nމިހާރު މުޅި ދުނިޔެއަށް ފެތުރިފައިވާ ކޮވިޑް-19 ޖެހިގެން ބްރެޒިލް އިން މަރުވި މީހުންގެ އަދަދު 20،000 އަށް އަރައިފިއެވެ.\nބްރެޒިލް އިން މިހާތަނަށް ކޮވިޑް-19 ޖެހިގެން 20،047 މީހަކު މަރުވެފައިވާއިރު، ފާއިތުވި 24 ގަޑިއިރުގެ ތެރޭގައި އެކަނިވެސް އެގައުމުން 1،153 މީހަކު ވަނީ މި ބަލީގައި މަރުވެފައެވެ. އެއާއެކު އިއްޔެ ވެފައި މިވަނީ އެގައުމުން ރިކޯޑް އަދަދަކަށް މި ބަލީގައި މީހުން މަރުވި ދުވަހަކަށެވެ.\nބްރެޒިލް އަކީ މުޅި ދުނިޔެއިން ތިން ވަނައަށް އެންމެ ގިނަ ބަޔަކު ފައްސިވެފައިވާ ޤައުމެވެ. އެގައުމުން މިހާތަނަށް 310،087 މީހަކު ވަނީ ކޮވިޑް-19 އަށް ފައްސިވެފައެވެ. ފާއިތުވި 24 ގަޑިއިރުގެ ތެރޭގައި އެކަނިވެސް އެގައުމުން 16،730 މީހަކު ވަނީ މި ބައްޔަށް ފައްސިވެފައެވެ. އެއާއެކު އިއްޔެ ވެފައިމިވަނީ ބްރެޒިލް އިން ދެވަނައަށް އެންމެ ގިނަ މީހުން ފައްސިވި ދުވަހަށެވެ. ބްރެޒިލް އިން އެންމެ ގިނަ ބަޔަކު ފައްސިވެފައިވަނީ މިމަހުގެ 20 ވަނަ ދުވަހުއެވެ. އެދުވަހު އެކަނިވެސް އެގައުމުން 21،472 މީހަކު ވަނީ މި ބަލީގައި މަރުވެފައެވެ.\nވުހާންގެ މާރުކޭޓަކުން ފެތުރެން ފެށި މި ބަލި، މިހާރު ދުނިޔޭގެ 215 ގައުމަކުން ފެނިފައިވާއިރު މުޅި ދުނިޔެއިން މިހާތަނަށް 5,189,488 މީހަކަށް މި ބަލި ވަނީ ޖެހިފައެވެ. އިއްޔެ އެކަނިވެސް މުޅި ދުނިޔެއިން 106,077 މީހަކު ވަނީ ކޮވިޑް-19 އަށް ފައްސިވެފައެވެ. އެއީ ބަލި ޖެެހުނު މީހުންގް ތެރެއިން 6.44% މީހުންނެވެ. މުޅި ދުނިޔެއިން ކޮވިޑް-19 ޖެހުނު މީހުންގެ ތެރެއިން ބަލިން ރަނގަޅުވެފައިވަނީ 40.05% މީހުންނެވެ. އެއީ 2,078,561 މީހުންނެވެ.\nތަފާސް ހިސާބުތަކުން ދައްކާ ގޮތުގައި މިހާތަނަށް މުޅި ދުނިޔެއިން އެންމެ ގިނަ ބަޔަކު ފައްސިވެފައިވަނީ އެމެރިކާއިންނެވެ. އެގައުމުން މިހާތަނަށް 1,620,767 މީހަކަށް ބަލި ޖެހިފައިވާއިރު، އިއްޔެ އެކަނިވެސް 28,044 މީހަކަށް ބަލި ޖެހިފައިވެއެވެ. އެގައުމުން މިހާތަނަށް ބަލިން ރަނގަޅުވެފައިވަނީ 382,165 މީހުންނެވެ. ބަލި ޖެހުނު މީހުންގެ ތެރެއިން 96,314 މީހަކު ވަނީ ބަލީގައި މަރުވެފައެވެ.\nމުޅި ދުނިޔެއިން ދެވަނައަށްއެންމެ ގިނަ ބަޔަކު ފައްސިވެފައިވަނީ ރަޝިޔާއިންނެވެ. އެގައުމުން މިހާތަނަށް 317,554 މީހަކަށް ބަލި ޖެހިފައިވާއިރު، އިއްޔެ އެކަނިވެސް 8,849 މީހަކަށް ބަލި ޖެހިފައިވެއެވެ. އެގައުމުން މިހާތަނަށް ބަލިން ރަނގަޅުވެފައިވަނީ 92,681 މީހުންނެވެ. ބަލި ޖެހުނު މީހުންގެ ތެރެއިން 3,099 މީހަކު ވަނީ ބަލީގައި މަރުވެފައެވެ.